ރަމަޟާން މަހުގައި ރަސޫލާ ﷺ ގެ ޢަމަލުފުޅު ހުންނެވިގޮތް – Ilm\nރަމަޟާން މަހުގައި ރަސޫލާ ﷺ ގެ ޢަމަލުފުޅު ހުންނެވިގޮތް\nއެއްވެސް ޝައްކެއް ނެތްގޮތުގައި ރަސޫލުﷲ صلى الله عليه و سلم ޢަމަލުކުރެއްވި ގޮތަކީ އެންމެ ހެޔޮވެގެންވާ އެންމެ މަންފާކުރަނިވި މާތް ގޮތެވެ. އެހެންކަމުން ރަމަޟާން މަހުގައި އެކަލޭގެފާނުގެ ޢަމަލުކުރެއްވި ގޮތްތަކަކީވެސް އެމަހުގައި ޢަމަލުކުރުމަށް އެންމެ ފުރިހަމަ އަދި އެންމެ މަންފާކުރަނިވި އެންމެ މާތް ގޮތެވެ. ކޮންމެ މުސްލިމަކަށްވެސް ވާޖިބުވެގެންވަނީ ރަސޫލުﷲ صلى الله عليه و سلم ގެ ގޮތުގައި ހިފުމަށް ބާރުއަޅައި އޭނާޔަށް ވީ އެންމެ ބޮޑަކަށް މަސައްކަތްކުރުމެވެ.\nރަސޫލުﷲ صلى الله عليه و سلم ރަމަޟާން މަސް ފައްޓަވާ ކަމުގައިވަނީ ޔަޤީން ކުރެވޭގޮތުގައި ލޮލަށް ފެންނަ ހަނދަކުންނެވެ. ނުވަތަ މީހަކު އައިސް އެކަލޭގެފާނުގެ އަރިހުގައި ހަނދު ފެނިއްޖެ ކަމަށް ދޭ ހެކިބަހަކުންނެވެ. މިކަން އިބްނު ޢުމަރު ރަޟިޔަﷲޢަންހު ރިވާކުރައްވާފައިވާ ޙަދީޘްފުޅެއްގައި ޘާބިތުވެގެންވެއެވެ. ((تَرَاءَى النَّاسُ الْهِلاَلَ فَأَخْبَرْتُ رَسُولَ اللَّهِ -صلى الله عليه وسلم- أَنِّى رَأَيْتُهُ فَصَامَهُ وَأَمَرَ النَّاسَ بِصِيَامِهِ )) رواه أبو داود و ابن حبان و صححه و رواه الحاكم و صححه و وافقه الذهبي މާނައީ: ” މީސްތަކުންނަށް ހަނދުފެނުނެވެ. ފަހެ ތިމަންކަލޭގެފާނަށް ހަނދު ފެނުނުކަމުގައި ތިމަންކަލޭގެފާނު ރަސޫލުﷲ صلى الله عليه و سلم އަށް ޚަބަރުދެއްވީމެވެ. ފަހެ އެކަލޭގެފާނު ރޯދަހިއްޕެވިއެވެ. އަދި ރޯދައަށް ތިބުމަށް މީސްތަކުންނަށް އަމުރުކުރެއްވިއެވެ.” އަދި އެއްވެސް ސަބަބަކާހުރެ ހަނދު ނުފެނިއްޖެކަމުގައި ވަނީނަމަ އެކަލޭގެފާނު ޝަޢުބާންމަހުގެ 30 ދުވަސް ފުރިހަމަ ކުރައްވައެވެ. ހަނދު ނުފެނުމުގެ ސަބަބުތަކުގެ ތެރޭގައި ވިލާ ބޯވުމުގެ ސަބަބުން ހަނދު ނުފެނުންވެސް ހިމެނެއެވެ. މިކަން ޘާބިތުވަނީ އަބޫ ޙުރައިރާ ރަޟިޔާﷲޢަންހުގެ އަރިހުން ރިވާވެގެންވާ ޙަދީޘްފުޅެއްގައެވެ. އެކަލޭގެފާނު ރިވާކުރައްވާފައިވެއެވެ. ރަސޫލުﷲ صلى الله عليه و سلم ޙަދީޘްކުރެއްވިއެވެ. ((صُومُوا لِرُؤْيَتِهِ وَأَفْطِرُوا لِرُؤْيَتِهِ فَإِنْ غُبِّيَ عَلَيْكُمْ فَأَكْمِلُوا عِدَّةَ شَعْبَانَ ثَلاَثِينَ )) رواه البخاري و مسلم މާނައީ: “އެ ފެނުމުން (އެބަހީ: ހަނދު ފެނުމުން) ތިޔަބައިމީހުން ރޯދަ ހިފަންފަށާށެވެ. އަދި އެ ފެނުމުން (އެބަހީ: ހަނދު ފެނުމުން) ތިޔަބައިމީހުން ޢީދުކުރާށެވެ. ފަހެ ވިލާގެ ސަބަބުން ތިޔަބައިމީހުންނަށް ހަނދު ނުފެނިއްޖެނަމަ ޝަޢުބާން މަހުގެ ތިރީސް ހަމަކުރާށެވެ.”\nއަދި ޢިލްމުގެ އަހުލުވެރިންގެ މެދުގައި އެނގިގެންވާ ގޮތުގައި ނިޔަތުގެ މަޙައްލަކީ ހިތެވެ. ނިޔަތާއި ދުލާއި އެއްވެސް ގުޅުމެއް ނުވެއެވެ. އެހެންކަމުން ދުލުން ނިޔަތް ކިޔުމަކީ ރަސޫލުﷲ صلى الله عليه و سلم ގެ ގޮތާ ޚިލާފުވެގެންވާ ބިދުޢައެކެވެ.\nހާރު ކެއުމަކީ ރަސޫލުﷲ صلى الله عليه و سلم ގެ ސުންނަތުގެ ތެރޭގައި ހިމެނޭ ކަމެކެވެ. ރަމަޟާންމަހު އެކަލޭގެފާނު ކުރެއްވި ކަމެކެވެ. އަނަސް ރަޟިޔަﷲ ޢަންހުގެ އަރިހުން ރިވާވެގެންވާ ޞައްޙަ ޙަދީޘްފުޅެއްގައި ވެއެވެ. ރަސޫލުﷲ صلى الله عليه و سلم ޙަދީޘްކުރެއްވިއެވެ. (( تَسَحَّرُوا فَإِنَّ فِي السَّحُورِ بَرَكَة )) رواه البخاري ومسلم މާނައީ: “ތިޔަބައިމީހުން ހާރު ކާށެވެ. ފަހެ ހަމަކަށަވަރުން ހާރުކެއުމުގައި ބަރަކާތްތެރި ކަމެއްވެއެވެ.”\nއަދި ހާރުކެއުން ވީހާވެސް ލަސްކޮށް ފަތިސްނަމާދު ވަގުތު ކައިރިވުމުން ހާރުކެއުމަކީވެސް ރަސޫލުﷲ صلى الله عليه و سلم ގެ ސުންނަތުގެ ތެރެއިންވާ ކަމެކެވެ. އެކަލޭގެފާނުގެ އަރިހުން ޒައިދު ބިން ޘާބިތު ރަޟިޔަﷲޢަންހު ގެ އަރިހުން އަނަސް ރަޟިޔަﷲޢަންހު ރިވާކުރެއްވިއެވެ. ((تَسَحَّرْنَا مَعَ النَّبِيِّ صلى الله عليه وسلم ثُمَّ قَامَ إِلَى الصَّلاَةِ قُلْتُ كَمْ كَانَ بَيْنَ الأَذَانِ وَالسَّحُورِ قَالَ قَدْرُ خَمْسِينَ آيَةً.)) رواه البخاري ومسلم މާނައީ: ” (ޒައިދު ރަޟިޔަﷲޢަންހު ވިދާޅުވިއެވެ) ތިމަންބޭކަލުން ރަސޫލުﷲ صلى الله عليه و سلم އާ އެކީ ހާރުކެއީމެވެ. އެއަށްފަހު ރަސޫލާ صلى الله عليه و سلم ނަމާދަށް ތެދުވެވަޑައިގަތެވެ. (އަނަސް ރަޟިޔަﷲޢަންހު ވިދާޅުވަނީ) ތިމަންކަލޭގެފާނު ވިދާޅުވީމެވެ: ހާރުކެއުމާއި ބަންގިއާއި ދެމެދު ވަނީ ކިހާވަގުތެއް ހެއްޔެވެ؟ ޒައިދު ރަޟިޔަﷲޢަންހު ވިދާޅުވިއެވެ: 50 އާޔަތް ކިޔެވޭހާ ވަޤުތެވެ.”\nރޯދަވީއްލުން ވީހާވެސް އަވަސް ކުރުމަކީވެސް ރަސޫލުﷲ صلى الله عليه و سلم ގެ ސުންނަތުގެ ތެރެއިންވާ ކަމެކެވެ. ފަހެ ރޭގަނޑުވުމާއެކު ރޯދައިގެ ވަގުތު ފުރިހަމަވާކަން ދީނުގައި އެނގިގެންވެއެވެ. ﷲ ތަޢާލާ ވަޙީކުރައްވާފައިވެއެވެ. ( ثُمَّ أَتِمُّوا الصِّيَامَ إِلَى اللَّيْلِ ) سورة البقرة 187 މާނައީ:” ދެން އެއަށްފަހު، ރޭވެއްޖައުމަށް ދާނދެން ތިޔަބައިމީހުން ރޯދަ ފުރިހަމަ ކުރާށެވެ! “ އިރު އޮއްސުމާ ވިދިގެން ރޭގަނޑުގެ ވަގުތު ފެށެއެވެ. ރަސޫލުﷲ صلى الله عليه و سلم ގެ އަރިހުން ވާރިދުވެގެންވާ ޞައްޙަ ޙަދީޘްފުޅެއްގައިވެއެވެ. އެކަލޭގެފާނު ޙަދީޘްކުރެއްވިއެވެ. ((لاَ يَزَالُ النَّاسُ بِخَيْرٍ مَا عَجَّلُوا الْفِطْرَ )) رواه البخاري ومسلم މާނައީ: ” މީސްތަކުން ރޯދަވީއްލުން އަވަސްކުރާހާހިނދަކު އެބައިމީހުންނަށް ވަނީ ހެޔޮކަމެވެ”.\nރަސޫލުﷲ صلى الله عليه و سلم މަޣްރިބު ނަމާދުކުރެއްވުމުގެ ކުރިން ރޯދަ ވީއްލަވާކަމުގައި ވިއެވެ. އެކަލޭގެފާނުގެ އަރިހުން އަނަސް ރަޟިޔަﷲޢަންހު ރިވާކުރައްވާފައިވާ ޙަދިޘްފުޅެއްގައިވެއެވެ. ((كَانَ رَسُولُ اللَّهِ -صلى الله عليه وسلم- يُفْطِرُ عَلَى رُطَبَاتٍ قَبْلَ أَنْ يُصَلِّىَ فَإِنْ لَمْ تَكُنْ رُطَبَاتٌ فَعَلَى تَمَرَاتٍ فَإِنْ لَمْ تَكُنْ حَسَا حَسَوَاتٍ مِنْ مَاءٍ )) رواه أبو داود و قال العلامة الألباني حسن صحيح و انظر صحيح سنن أبي داود 2/449. މާނައީ: ” (މަޣްރިބު) ނަމާދުގެ ކުރިން ރަސޫލުﷲ صلى الله عليه و سلم ދޮންވެފައިވާ ކަދުރުން ރޯދަވީއްލަވައެވެ. ދޮންވެފައިވާ ކަދުރު ނެތްކަމުގައި ވަނީނަމަ ހިކިކަދުރުން ރޯދަވީއްލަވައެވެ. ހިކިކަދުރު ނެތްކަމުގައި ވަނީނަމަ ފެނުން ރޯދަވީއްލަވައެވެ. “\nރުޠަބުން ރޯދަ ވީއްލުމަކީ ރަސޫލުﷲ صلى الله عليه و سلم ގެ ޢަމަލުފުޅުތަކުގެ ތެރޭގައި ހިމެނޭކަމެކެވެ. ރުޠަބު ނުލިބިއްޖެ ޙާލަތެއްގައި އެކަލޭގެފާނު ރޯދަ ވީއްލަވަނީ ތަމްރުންނެވެ. ރުޠަބަކީ ދޮންވެފައިވާ ކަދުރެވެ. ތަމްރަކީ ދޮންވުމަށްފަހު ހިކިފައިވާ ކަދުރެވެ. މި ދެބާވަތް ވެސް ނުލިބިއްޖެކަމުގައި ވަނީނަމަ އެކަލޭގެފާނު ރޯދަ ވީއްލެވީ ފެނުންނެވެ. މިއީ އެކަލޭގެފާނުގެ ސުންނަތެވެ. މިކަމަށް ދަލީލްކުރަނީ މަތީގައި ބަޔާންވެދިޔަ އަނަސް ރަޟިޔަﷲ ޢަންހު ރިވާ ކުރައްވާފައިވާ ޙަދިޘްފުޅުންނެވެ.\nރޯދަވީއްލާ ގަޑީގައި ރަސޫލުﷲ صلى الله عليه و سلم ކިޔުއްވާ ކަމުގައި އިބްނު ޢުމަރު ރަޟިޔަﷲޢަންހުގެ އަރިހުން ރިވާވެގެން އައިސްފައިވެއެވެ. ((ذَهَبَ الظَّمَأُ وَابْتَلَّتِ الْعُرُوقُ وَثَبَتَ الأَجْرُ إِنْ شَاءَ اللَّهُ)) رواه أبو داود و غيره و هو حديث حسن كما قال العلامة الألباني في صحيح سنن أبي داود މާނައީ: “ކަރުހިއްކުން ފިލައިފިއެވެ. އަދި ނާރުތައް ތެމިއްޖެއެވެ. އަދި އިރާދަކުރެއްވިއްޔާ އަޖުރު ސާބިތުވެއްޖެއެވެ.”\nޢަބްދުﷲ ބުން ޢަމްރު ރަޟިޔަﷲޢަންހުމާ ރިވާކުރައްވާފައިވެއެވެ. ރަސޫލުﷲ صلى الله عليه و سلم ޙަދީޘްކުރައްވާފައިވެއެވެ. ((إِنَّ لِلصَّائِمِ عِنْدَ فِطْرِهِ لَدَعْوَةً مَا تُرَدُّ )) رواه ابن ماجه و الحاكم و ابن سني و قال البويصيري إسناده صحيح رجاله ثقات. انظر عمل اليوم و الليلة لابن سني. މާނައީ: ” ހަމަކަށަވަރުން ރޯދައަށްހުންނަ މީހާ އޭނާ ރޯދަ ވީއްލާ ގަޑީގައިކުރާ ދުޢާ ރައްދުނުކުރެވޭނެއެވެ.”\nރަސޫލުﷲ صلى الله عليه و سلم ރަމަޞާންމަހުގެ ރޭއަޅުކަން ނުވަތަ ތަރާވީސް ނަމާދުކރެއްވިކަން ސުންނަތުން ސާބިތުވެގެންވެއެވެ. ޢައިޝާ ރަޟިޔަﷲޢަންހާ ރިވާކުރައްވާފައިވެއެވެ. رواه البخاري و مسلم ރިވާކުރެއްވި ހަދީޘްގެ މާނައީ: ” ރަސޫލުﷲ صلى الله عليه و سلم ރޭގަނޑުގެ މެދު ވަގުތެއްގައި ނިކުމެވަޑައިގެން މިސްކިތުގައި ނަމާދުކުރެއްވިއެވެ. އަދި އެކަލޭގެފާނާއެކީ މީސްތަކުން ނަމާދުކުރިއެވެ. ދެން އަނެއް ދުވަހަށް މީސްތަކުން ހޭލައި ވާހަކަދައްކައި އުޅުނެވެ. (ދެވަނަ ރޭގައި) ކުރީރޭގައި އެކަލޭގެފާނާއެކީ ނަމާދުކުރި މީހުންނަށްވުރެ ގިނަމީހުން އެކަލޭގެފާނާއެކީ ނަމާދުކުރިއެވެ. ދެން އަނެއް ދުވަހަށް މީހުން ހޭލައި ވާހަކަދައްކައި އުޅުނެވެ. ފަހެ ތިންވަނަ ރޭގައި މިސްކިތުގައި މީސްތަކުން ގިނަވެގެންދިޔައެވެ. ދެންފަހެ ރަސޫލުﷲ صلى الله عليه و سلم ނިކުމެވަޑައިގަތުމުން އެބޭކަލުން އެކަލޭގެފާނާއެކީ ނަމާދުކުރެއްވިއެވެ. ފަހެ ހަތަރުވަނަ ރޭގައި މިސްކިތަށް ވަޑައިގެންނެވި ބޭކަލުންގެ ޢަދަދު ގިނަކަމުން މިސްކިތް ކުޑަވެގެންދިޔައެވެ. ރަސޫލުﷲ صلى الله عليه و سلم ފަތިސްނަމާދަށް ނިކުމެވަޑައިގެންފުމަށް ދާންދެނެވެ. ފަތިސްނަމާދުން އަވަދިވެވަޑައިގެން މީސްތަކުންނާއި ކުރިމަތިލައްވައި ﷲ ގެ އެއްކައުވަންތަކަމަށް ހެކިވުމަށްފަހު ވިދާޅުވިއެވެ. ފަހެ ހަމަކަށަވަރުން ތިޔަބައިމީހުން ތިބިތަން ތިމަންކަލޭގެފާނަށް އެނގިވަޑައިނުގަންނަވަނީއެއް ނޫނެވެ. އެހެނެއްކަމަކު ތިޔަބައިމީހުންގެ މައްޗަށް (އެ ނަމާދު) ފަރުޟުވެ އެކަން ތިޔަބައިމީހުންނަށް ނުކުޅަދާނަވެދާނެތީ ތިމަންކަލޭގެފާނު ބިރުފުޅުގެންވަޑައިގަތީއެވެ. ފަހެ ރަސޫލުﷲ صلى الله عليه و سلم އަވަހާރަވެވަޑައިގެންނެވި އިރުވެސް ކަންތައް އޮތީ މިގޮތުގައެވެ. (އެބަހީ: އެނަމާދު ފަރުޟު ނުވެއެވެ.) “\nދެންފަހެ ޢުމަރު ރަޟިޔަﷲޢަންހުގެ ޚިލާފަތުންފެށިގެން މުސްލިމުން ޖަމާޢަތުގައި ތަރާވީސްނަމާދު ކުރުމަށް ރައްކާތެރިވަމުން އާދެއެވެ. ޢަބްދުއްރަޙްމާން ބުން ޢަބްދީ އަލް ޤާރިއްޔު ގެ އަރިހުން ބުޚާރީ އާއި މުސްލިމް ރިވާކުރައްވާފައިވެއެވެ. ((خَرَجْتُ مَعَ عُمَرَ بْنِ الْخَطَّابِ رَضِيَ اللهُ عَنْهُ لَيْلَةً فِي رَمَضَانَ إِلَى الْمَسْجِدِ، فَإِذَا النَّاسُ أَوْزَاعٌ مُتَفَرِّقُونَ، يُصَلِّي الرَّجُلُ لِنَفْسِهِ، وَيُصَلِّي الرَّجُلُ فَيُصَلِّي بِصَلَاتِهِ الرَّهْطُ ، فَقَالَ عُمَرُ بْنُ الْخَطَّابِ رَضِيَ اللهُ عَنْهُ: ” وَاللهِ إِنِّي لَأَرَى لَوْ جَمَعْتُ هَؤُلَاءِ عَلَى قَارِئٍ وَاحِدٍ، لَكَانَ أَمْثَلَ “، ثُمَّ عَزَمَ فَجَمَعَهُمْ عَلَى أُبَيِّ بْنِ كَعْبٍ، قَالَ: ثُمَّ خَرَجْتُ مَعَهُ لَيْلَةً أُخْرَى، وَالنَّاسُ يُصَلُّونَ بِصَلَاةِ قَارِئِهِمْ، فَقَالَ عُمَرُ رَضِيَ اللهُ عَنْهُ: ” نِعْمَتِ الْبِدْعَةُ هَذِهِ الَّتِي يَنَامُونَ عَنْهَا أَفْضَلُ مِنَ الَّتِي يَقُومُونَ “)) މާނައީ: ” ޢުމަރު ބުން އަލް ޚައްޠާބާއެކީ ރަމަޟާންމަހުގެ ރެއެއްގައި މިސްކިތަށް ދިޔުމަށް ތިމަންކަލޭގެފާނު ނިކުމެވަޑައިގަތީމެވެ. ފަހެ އެހިނދު މީސްތަކުން ދުރުދުރުގަ ވަކިވަކިންވެއެވެ. އެކަކު އޭނާ އެކަނި ނާމާދު ކުރެއެވެ. އަނެކަކު ނަމާދުކުރާއިރު އޭނާއާއެކީ ބަޔަކު ނަމާދުކުރެއެވެ. ފަހެ ޢުމަރު ބުނުލް ޚައްޠާބު ރަޟިޔަﷲޢަންހު ވިދާޅުވިއެވެ. ﷲ ގަންދީ ބުނަމެވެ. އެ އެއްމެން އެއް ޤާރީއެއްގެ ފަހަތަށް ޖަމާކުރެވިއްޖެނަމަ މާ ރަނގަޅުވާނެ ކަމުގައި ތިމަންކަލޭގެފާނު ދެކެވަޑައިގަންނަވަމެވެ. ދެންފަހެ އެކަންކުރެއްވުމަށް ޢަޒުމްކުރައްވައި އެ ހުރިހާބޭކަލުން އުބައްޔު ބުން ކަޢުބު ރަޟިޔަﷲޢަންހުގެ ފަހަތަށް ޖަމާކުރެއްވިއެވެ. ވިދާޅުވިއެވެ: ދެން އެކަލޭގެފާނާއެކީ ތިމަންކަލޭގެފާނު އެހެން ރެއެއްގައި ނިކުމެވަޑައިގަތީމެވެ. އެވަގުތު މީސްތަކުން އެބައިމީހުންގެ ޤާރީއާއެކު ނަމާދު ކުރަމުންދެއެވެ. ފަހެ ޢުމަރު ރަޟިޔަﷲޢަންހު ވިދާޅުވިއެވެ: މިއީ ހެޔޮވެގެންވާ އާގޮތެކެވެ. މީސްތަކުން އޭގެވަގުތުގައި ނިދާކަންތައް މިވަގުތު އެމީހުން އެކުރަމުންދާ ކަންތަކަށްވުރެ ހެޔޮވެގެންވެއެވެ. (އެބަހީ: ރޭގަނޑުގެ ފަހުކޮޅުގައި އެ ނަމާދުކުރުން ހެޔޮކަންބޮޑުވެގެންވެއެވެ. ނަމަވެސް އެދުވަސްވަރު މީސްތަކުން ތަރާވީސްކުރަމުންއައީ ރޭގަނޑުގެ ކުރީކޮޅުގައެވެ.)”\nރަސޫލުﷲ صلى الله عليه و سلم ގެ ސުންނަތުގެ ތެރޭގައި ރަމަޟާންމަހުގެ ފަހު ދިހައިގައި އަޅުކަންތައް ކުރުމަށް އިތުރަށް މަސައްކަތްކުރުން ހިމެނެއެވެ. ފަހެ ޢާއިޝާ ރަޟިޔަﷲ ޢަންހާގެ އަރިހުން ރިވާވެގެންވާ ޙަދީޘްފުޅެއްގައި ވެއެވެ. ((كَانَ رَسُولُ اللَّهِ -صلى الله عليه وسلم- يَجْتَهِدُ فِى الْعَشْرِ الأَوَاخِرِ مَا لاَ يَجْتَهِدُ فِى غَيْرِهِ. )) رواه مسلم މާނައީ: ” ރަސޫލުﷲ صلى الله عليه و سلم ފަހުދިހައިގެ ރޭތަކުގައި އަޅުކަމުގައި އެހެންދުވަސްވަރުގައި މަސައްކަތް ނުކުރައްވާހާ ބުރަކޮށް މަސައްކަތްކުރައްވައެވެ. “\nރަމަޟާން މަހުގައި މިސްކިތުގައި އިޢުތިކާފަށް އިންނެވުމަކީވެސް ރަސޫލާ صلى الله عليه و سلم ގެ ޢަމަލުފުޅުތަކުގެ ތެރެއިން ހިމެނޭކަމެކެވެ. ޢާއިޝާ ރަޟިޔަﷲޢަންހާގެ އަރިހުން ރިވާ ވެގެންވާ ޞައްޙަ ޙަދީޘްފުޅެއްގައިވެއެވެ. ((كَانَ رَسُولُ اللهِ صلى الله عليه وسلم يَعْتَكِفُ الْعَشْرَ الأَوَاخِرَ مِنْ رَمَضَان. )) رواه البخاري ومسلم މާނައީ: ” ރަމަޟާންމަހުގެ ފަހު ދިހައިގައި ރަސޫލުﷲ صلى الله عليه و سلم ޢިޢުތިކާފަށް އިންނަވައެވެ. “\nރަމަޟާނަމަހުގައި ގިނަގިނައިން ޞަދަޤާތްކުރައްވައި ވީހާވެސް ބޮޑަށް ދީލަތިވެވަޑައިގަތުމާއި ޤުރްއާން މުދާރަސާ ކުރެއްވުމަކީ ރަސޫލުﷲ صلى الله عليه و سلم ގެ ސުންނަތުގެ ތެރެއިންވާ ކަމެކެވެ. އިބްނު ޢައްބާސް ރަޟިޔަﷲޢަންހުމާ ގެ އަރިހުން ރިވާވެގެންވާ ޞައްޙަ ޙާދީސްފުޅެއްގައިވެއެވެ. ((كَانَ رَسُولُ اللهِ صلى الله عليه وسلم أَجْوَدَ النَّاسِ ، وَكَانَ أَجْوَدُ مَا يَكُونُ فِي رَمَضَانَ حِينَ يَلْقَاهُ جِبْرِيلُ ، وَكَانَ يَلْقَاهُ فِي كُلِّ لَيْلَةٍ مِنْ رَمَضَانَ فَيُدَارِسُهُ الْقُرْآنَ فَلَرَسُولُ اللهِ صلى الله عليه وسلم أَجْوَدُ بِالْخَيْرِ مِنَ الرِّيحِ الْمُرْسَلَةِ. )) رواه البخاري ومسلم މާނައީ:“މީސްތަކުންކުރެ އެންމެ ދީލަތީ ރަސޫލުﷲ صلى الله عليه وسلم އެވެ. އަދި އެކަލޭގެފާނުގެ އެންމެ ދީލަތީ ، ރަމަޟާން މަހު އެކަލޭގެފާނާ ޖިބުރީލުގެފާނު ބައްދަލުކުރައްވާ ހިނދެވެ. ރަމަޟާންމަހުގެ ކޮންމެ ރެއަކު ޖިބުރީލުގެފާނު އެކަލޭގެފާނާ ބައްދަލުކުރައްވައި، ކީރިތި ޤުރުއާން މުދާރަސާ ކުރައްވައެވެ. ފަހެ، ދީލަތިވުމުގައި، ޖެހޭ ވައިރޯޅިއަކަށްވުރެވެސް ރަސޫލުﷲ صلى الله عليه وسلم ގެ ހަލުވިކަން ބޮޑެވެ.”\nކޮންމެ މުސްލިމަކަށްވެސް ވާޖިބުވެގެންވަނީ ރަމަޟާންމަހުގެ ރޯދައާއި އަޅުކަންތައް ﷲ ތަޢާލާއަށް އިޚްލާސްތެރިވެހުރެ ކުރުމެވެ. އަދި ރަސޫލުﷲ صلى الله عليه و سلم ގެ ސުންނަތާއި އެއްގޮތަށް އޭނާގެ އަޅުކަންތައް ބެހެއްޓުންވެސް ލާޒިމް ވެގެންވެއެވެ. މިއީ ކޮންމެ ޢަމަލެއްވެސް ﷲ ތަޢާލާ ޤަބޫލުކުރެއްވުމުގެ ދެ ޝަރުޠެވެ. ރަސޫލުﷲ صلى الله عليه و سلم ޙަދީޘްކުރައްވާފައިވެއެވެ. ((مَنْ صَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ ، وَمَنْ قَامَ لَيْلَةَ الْقَدْرِ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ )) رواه البخاري ومسلم މާނައީ: “އީމާންވެހުރެ، (ﷲގެ ޙަޟްރަތުން) ޘަވާބާއި ދަރުމައަށް އެދޭ ހާލު ރަމަޟާން މަހުގެ ރޯދަ ހިފައިފިމީހާ ދަންނާށެވެ! އޭނާގެ އިސްވެ ގޮސްފައިވާ ފާފަތަށް ފުހެވިގެންދާނެއެވެ. އީމާންވެހުރެ، (ﷲގެ ޙަޟްރަތުން) ޘަވާބާއި ދަރުމައަށް އެދޭ ހާލު ލައިލަތުލް ޤަދުރި ވިލޭރޭ ޤިޔާމް (ރޭއަޅުކަން) ކޮށްފިމީހާ (ދަންނާށެވެ.) އޭނާގެ އިސްވެ ގޮސްފައިވާ ފާފަތައް ފޮހެވިގެންދާނެއެވެ.” އަދި އަބޫ ހުރައިރާ ރަޟިޔަﷲޢަންހު ރިވާކުރައްވާފައިވާ ޙަދީޘްފުޅެއްގައި ވެއެވެ. ((مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ )) رواه مسلم މާނައީ: “ރަމަޟާންމަހުގެ ރޭއަޅުކަންކުރުމުން ލިބޭ ޘަވާބަށް އީމާންވެ، އަދި އެކަމަށް އެދޭހާލު ރަމަޟާންމަހުގެ ޤިޔާމް (ރޭއަޅުކަން) ކޮށްފިމީހާ (ދަންނާށެވެ.) އޭނާގެ އިސްވެ ގޮސްފައިވާ ފާފަތައް ފޮހެވިގެންދާނެއެވެ.”\nމަތީގައި ކުރުގޮތަކަށް ބަޔާންވެދިޔައީ ރަމަޟާންމަހުގައި ރަސޫލުﷲ صلى الله عليه و سلم ގެ ޢަމަލުފުޅުތައް ހުރި ގޮތެވެ. އެހެންކަމުން ކޮންމެ ރޯދަވެރިއަކަށްވެސް ވާޖިބުވެގެންވަނީ ރަސޫލުﷲ صلى الله عليه و سلم އަށް ފުރިހަމަޔަށް ތަބަޢަ ވުމެވެ. މި މާތްވެގެންވާ ރަމަޟާންމަހުގެ ފުރިހަމަ ސަވާބު އެމީހަކަށް ލިބޭނީ އޭރުންނެވެ. އަދި ޝައިޠާނާ އާއި އޭނާގެ ބައިވެރިންނާއި އެހީތެރިންގެ ކިބައިން ރައްކާތެރިވެ ހުރުމަކީވެސް ކޮންމެ ރޯދަވެރިއަކަށް ލާޒިމްވެގެންވާ ކަމެކެވެ. ޝައިޠާނާ އާއި އޭނާގެ ބައިވެރިން ދަނީ މި މާތްމަހުގެ ސަވާބާއި ޢަފޫކުރެއްވުމުން މީސްތަކުން މަޙްރޫމްކުރުވުމަށްޓަކައި އެތަކެއް ގިނަގުނަ ވަސީލަތްތަކުގެ ބޭނުން ހިފަމުންނެވެ. މިގޮތުން މީޑިއާ އަކީ ވަރަށްފުޅާ ދާއިރާއެއްގައި ޝައިޠާނާ ބޭނުންކުރަމުންދާ ވަސީލަތެކެވެ. އަދި އިސްލާމް ދީނުގެ ނަމުގައު ގެނެސްދެވޭ ސިލްސިލާތަކެއްވެސް އަޅުގަނޑުމެންނަށް ފެނިގެންދެއެވެ. ނަމަވެސް މިފަދަ އެއްޗެއްސަކީ ރަސޫލުބޭކަލުންނާއި ނަބީބޭކަލުންގެ އަބުރުފުޅަށް ބުރޫއެރުވުން ނޫން އެހެންކަމެއް އެފަދަ ސިލްސިލާތަކުން ޙާސިލްނުވާ ތަކެއްޗެއެވެ. އަދި މިފަދަ ސިލްސިލާތަކަކީ ޝައިޠާނާގެ ދަންތުރަތަކެކެވެ. މިކަމާމެދު އަޅުގަނޑުމެން ހުށިޔާރުވާން ޖެހޭނެއެވެ.\nމިމާތް ރަމަޟާންމަހުގެ ފައިދާ ފުރިހަމަ ގޮތުގައި ހޯދުމަށް އަޅުގަނޑުމެން ހުރިހާ މުސްލިމުންވެސް ގަދަ އަޅާ މަސައްކަތް ކުރަންވާނެއެވެ. މިގޮތުން މި މަހަކީ ފާފާކުރުމުގައި ހޭދަކުރި ދުވަސްތައް ދޫކޮށް އަލުން ﷲ ގެ ޙަޟުރަތަށް އެނބުރި އައުމަށް ލިބޭ ރަނުގެ ފުރުސަތެކެވެ. އަދި ﷲ ޙަރާމް ކުރައްވާފައިވާ ޒިނޭއާއި މަސްތުވާތަކެއްޗާއި މިއުޒިކާއި ދުންފަތުގެ އިސްތިއުމާލު ކުރަމުންދާ މީހުން ﷲ އަށް ތައުބާވެ އިޞްލާހުވުމަށް އޮތް ރަނގަޅު ފުރުސަތެއްކަމުގައިވެސް ހަނދާންކޮށްދެމެވެ.


ޙަޤީޤީ ޙާދިސާ: ދަމުނަމާދުކޮށް، ޢާއިލާގެ ބުރަ އުފުލައި އެކަނިވެރި ދެމައިންނަށް އެހީތެރިވި ފިރިއަކަށް ލެއްވެވި ރަޙްމަތުގެ ވާހަކަ-\nއާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް, 24 ސިކުންތު\nއަހަރެން ކައިވެނިކުރީ އުމުރުން 26 އަހަރުގައެވެ. އަނބިމީހާގެ އުމުރަކީ 24 އަހަރެވެ. ކައިވެންޏަށް5އަހަރުވީއިރުވެސް ދަރިއަކު ނުލިބުން ވީވަރަށްބޮޑު ހިތާމައަކަށެވެ. ގޭތެރެ ފަޅުވެފައި އޮންނަ އޮތުމާއިމެދު ދެމަފިރިންވެސް ވަރަށް ދެރަވެއެވެ.\nދެމަފިރިން އެއްބަސްވެ ދަމުނަމާދުކުރަން ފެށީމެވެ. ޛިކުރުކޮށް ދުޢާކުރުމުގައި ގިނަ ވަގުތުތައް ކޮންމެރެއަކުވެސް ހޭދަކުރަންފެށީމެވެ. ލެއްވެވި ރަޙްމަތްވެސް ވަރަށް ބޮޑެވެ. އެގޮތަށް ކަންކަން ކުރަންފެށިތާ އަހަރެއްހައި ދުވަސްތެރޭ އަންހެނުން ބަލިވެ އިނދެއްޖެއެވެ.\nނަމަވެސް ޑޮކްޓަރު ދިނީ ވަރަށް ދެރަވާންޖެހުނު ޚަބަރެކެވެ. ބަނޑަށް4މަހުގައި ޑޮކްޓަރު ބުނީ ވިހެއުމަށްފަހު އަނބމީހާއަށް ތަކްލީފްތަކެއް އުފުލަން ޖެހިދާނެކަމަށެވެ. ބައެއް ޞިއްޙީ މައްސަލަތައް ކުރިމަތިވުން ގާތް ކަމަށެވެ. އެއީ ދަރިފުލު އަށަގެންފައި އިންތަނުން ކަމަށްވެސް ބުންޏެވެ. އަދި ބޭނުންނަމަ ވައްޓާލާފައި އަލުން ބަލިވެއިނުމަށްވެސް ލަފާދިނެވެ.\nދެމަފިރިން މަޝްވަރާކުރީމެވެ. އަނބިމީހާ ބޭނުންވީ ކޮންމެ ޙާލެއްގައި ދިރިއުޅެން ޖެހުނު ނަމަވެސް ވިހާށެވެ. އެހެންވެ އެގޮތަށް އަހަރެންވެސް ރުހުނީމެވެ.\nވިހެއުމުގައި އެއްވެސް މައްސަލައެއް ކުރިމައްޗެއް ނުވެއެވެ. ކުރިން ލަފާކޮށްފައި އޮތް ގޮތަށް ސިޒޭރިއަން ހަދާކަށްވެސް ނުޖެހެއެވެ. ނަމަވެސް ވިހޭތާ ހަފްތާއެއްވެސް ނުވަނީސް އަންހެނުން އާދައާ ޚިލާފަށް ވަރުބަލިވާންފެށިއެވެ. ތެދުވެ އުޅެންވެސް އުނދަގޫވިއެވެ. ޑޮކްޓަރަށް ދެއްކުމުން ޓެސްޓްތައް ހަދާފައި ބުނީ ފަރުވާކުރަންޖެހޭ މައްސަލައެއް ނެތް ކަމަށެވެ.\nއެއިރުވެސް އަހަރެން ދިއައީ ދަމުނަމާދުކުރަމުންނެވެ. އަނބިމީހާއަށް ހިނައިގަނެވުމުން ދެމީހުން އެކުގައި ދަމުނަމާދުކުރަން ފެށީމެވެ. ވަރުބަލިވާވަރުން ނަމާދުކުރީ ގޮނޑީގައި އިނދެގެންނެވެ.\nއެދުވަސްވަރު އަހަރެންނަށް ވަރަށް ބުރައެވެ. އޮފީހުގައި ވަޒީފާ އަދާކުރަމުން އަނބިމީހާ އާއި ދަރިފުޅުގެ މަސައްކަތްވެސް ކުރަންޖެހުމުން އަދި ކައްކަމުން އުޅެންޖެހުމުން ރޭވާއިރު ހުންނަނީ ވަރަށް ބޮޑަށް ވަރުބަލިވެފައެވެ. ނަމަވެސް އަނބިމީހާއަކަށް އެކަމެއް ނުވެސް އަންގަމެވެ.\nކިޔުންތެރިންނޭވެ! އެފަދަ ޙާލެއްގައި އުޅެމުންދަނިކޮށް ދަރިފުޅަށް ދެއަހަރު ފުރުނުތަނާ ކުއްލިއަކަށް އެއްފަހަރާ4ޕްރަމޯޝަން ލިބިއްޖެއެވެ. ކުންފުނީގެ އެއް ޑިޕާޓްމަންޓްގެ އިސް މީހަކަށް ވެވިއްޖެއެވެ. އެއީ ކައިރި މުސްތަޤްބަލެއްގައި ވާނެ ކަމަށް އުންމީދުކުރިވެސް ކަމެއް ނޫނެވެ.\nމުސާރައަށް އައި ހެޔޮ ބަދަލާއިއެކު ފުރަތަމަވެސް ހޯދީ ގޭގައި ގެންގުޅޭނެ އަންހެނެކެވެ. ބޭރުން އަންހެނަކު ގެނައީއެއް ނޫނެވެ. ކުޑަ ދަރިފުޅަކާއިއެކު އެކަނިވެރިވެފައި ހުރި މައަކު ގެއަށް ގެނެސް އެދަރިފުޅުގެ ބެލެނިވެރިކަމާއިވެސް ޙަވާލުވީއެވެ.\nދެން ބުނަން އޮތީ ލިބުނު ބޮޑު އުފާވެރިކަމުގެ ވާހަކައެވެ. މަހެއްހައި ދުވަސްތެރޭ އަނބިމީހާގެ ގައިގައި ވަރުޖެހެން ފެށީއެވެ. 3،4މަސްވީއިރު ހަމަ މުޅިން ފަސޭހަވެ ކުރިއާއި އެއްގޮތް ވެއްޖެއެވެ.\nމިވާހަކަ ވަރަށް ގާތް ޝައިޚަކާއި ހިއްޞާކުރުމުން ޝައިޚް ވިދާޅުވިއެވެ. "އަޚާއެވެ! ތިބާ ތިއަކުރީ ހެޔޮކަން މަތިމައްޗަށެވެ. ފުރަތަމަ ކަމަކީ ދެމަފިރިން އެކުގައި ދަމުނަމާދުކުރުމެވެ. ދެވަނަ ކަމަކީ އެޙާލުގައި އަނބިމީހާ އާއި ދަރިފުޅުގެ ކަންކަން އެހައި ރަނގަޅަށް ބެލެހެއްޓުމެވެ. ޕްރަމޯޝަން ލިބުނީ އެކަމުގެ ނަތީޖާއެއްގެ ގޮތުން ކަމަށްވެދާނެއެވެ. ޕްރަމޯޝަން ލިބި ތަނަވަސްކަން ލިބުމުން ދެން ތިއަކުރެވުނީ ހެޔޮކަން މަތިމައްޗަށެވެ. އެއީ އެފަދަ އެކަނިވެރި މައަކަށް އެހީތެރިވެދިނުމެވެ. އުޖޫރަ ދިނުމުގެ އިތުރުން ދަރިފުޅުވެސް ބަލަހައްޓައިދިނުމެވެ. ވީމާ ފެނިގެން ދިއައީ ނުއެނގި ހުރެ ނަމަވެސް މަތިމައްޗަށް ކުރެވުނު ހެޔޮ ޢަމަލުތަކުގެ ނަތީޖާ ކަމަށްވުން އެކަށީގެންވެއެވެ."\nކިޔުންތެރިންނޭވެ! އަޅުގަނޑުގެ ތަޖުރިބާ ހިއްޞާ މިކުރީ ހަމަ ކޮންމެ ބޭފުޅަކަށްވެސް ފައިދާކުރާނެ ކަމުގެ އުންމީދުގައެވެ.\n- ޙުސައިން- މިއަދުނޫހުގެ ކިޔުންތެރިއެއް\nޙަޤީޤީ ޙާދިސާ: ސަޖިދަ ދިގުކޮށްލި4އުދަރެސް ފެނުޖެހިފައިވާ މީހާގެ ހުރިހާ ބޭނުންތައް ކުއްލިއަކަށް ފުއްދަވައިދެއްވައިފި! އަލްޙަމްދުލިﷲ\nޙަޤީޤީ ޙާދިސާ: ފަހަރިގެ ކައިވެންޏަށް ހުރަސް އަޅަން ސިހުރު ހެދުމުން އަމިއްލަ3ދަރިންގެ ކައިވެންޏަށް ހުރަސްއެޅި މާފަށް އެދެންޖެހުނު ގޮތުގެ ވާހަކަ!\nހިތެއް އޮތް ދަރިއަކު މިހާދިސާ އެނގުމުން މައިމިހާއާ ދެބަސްވެ ނުރުހުމުގެ ބަހެއްވެސް ނުބުނާވަރުގެ އަސަރުގަދަ ހާދިސާއެއްގެ ވާހަކަ-\nޙަޤީޤީ ޙާދިސާ: ބަލިޙާލުގަ އޮތް ބައްޕައަށް އޯގާތެރިވުމުން7ދަރިންނާއެކު އެކަނިވެރި މައަކަށް ލެއްވެވި ބޮޑު ރަހްމަތުގެ ވާހަކަ-\nބައްޕަ ފާފަކުރަނިކޮށް ފެނުމުން "ބައްޕައަށް ހަލާކުހުރި!" ކަމަށްބުނި5އަހަރުގެ އަންހެން ދަރިފުޅު ކުޑައިރުކޮޅެއްގެތެރޭ ދުނިޔެ ދޫކުރި އަސަރުގަދަ ވާހަކަ-\nޙަޤީޤީ ޙާދިސާ: އެހީތެރިއަކު ނެތި ހޮސްޕިޓަލުގައި އޮތް ބަލިމީހަކަށް އަމިއްލަ އެދުމެއް ނުބާއްވައި އެހީތެރިވުމުން ގެއަކާ ގޯއްޗެއް ލިބުނު ގޮތުގެ ވާހަކަ!\n9 ޖޫން 2021


ހުދު ކާޅާއި ހުދު ވެލާގެ ޙަގީގަތަކީ ކޮބާ؟ – heyobas\nފުރަތަމަ ސަފްހާ ހުދު ކާޅާއި ހުދު ވެލާގެ ޙަގީގަތަކީ ކޮބާ؟\nހުދު ކާޅާއި ހުދު ވެލާގެ ޙަގީގަތަކީ ކޮބާ؟\nހުދު ކާޅާއި އަދި ހުދު ކޯމަސް ފަދަ ޖަނަވާރުތައް އުޅޭ ވާހަކަ އަކީ ޒަމާނުއްސުރެވެއް އަޑު އިވެމުން އަންނަ ވާހަކަތަކެކެވެ. އެހެންނަމަވެސް މިފަދަ ބާވަތްތަކުގެ ޖަނަވާރު އާންމުކޮށް ފެނިފައި ނުވާއިރު ބައެއް ފަރާތްތަކުން ހީކުރާގޮތުގައި ހުދު ކާޅަކީވެސް ހަމަ ކާޅުގެ ވައްތަރެކެވެ. އެހެންނަމަވެސް މީ މުޅިން ހަގީގަތެއް ކަމުގައި ބެލެވޭކަށް ނެތެވެ. އެހެނީ ވަކި ވައްތަރެއް އެހެން އުޅޭކަން ރެކޯޑް ތަކުން ފެންނާން ނެތްއިރު އަޅުގަނޑުމެންނަށް ޔަގީންވާ އެއްކަމަކީ ހުދު ޖަނަވާރު ނުވަތަ އަލްބީނޯ ޖަނަވާރު އުޅޭކަމެކެވެ. އެހެންކަމުން ކޮންމެ ވައްތަރެއްގެވެސް އަލްބީނޯ ދިރުމެއް ނުވަތަ ދިރޭއެއްޗެއް އުފަންވެފައި ހުރެދާނެއެވެ.ހުދު ކޯމަހަކީވެސް ކަނޑުތަކުން ފެންނަ މަހެކެވެ. މި ބާވަތުގެ ކޯމަހެއް އަޅުގަނޑަށްވެސް ވަނީ ފެނިފައެވެ..\nދިރޭތަކެތީގެ ތެރޭގައި މިހާރަކަށް އައިސް އަލްބީނޯ ނުވަތަ އުފެދުމުގައި ހުދު ބަލި ހުންނަ ދިރޭތަކެއްޗަށް ގިނަބައެއްގެ ސަމާލުކަން ހުއްޓެއެވެ. 2011 ވަނައަހަރުގެ އޮކްޓޫބަރުމަހު މިފަދަ އެއްޗެއް ވަނީފެނިފައެވެ. އެއީ ވަރަށް ރީތި ހުދު ކުލައިގެ ވެލެއެކެވެ. ހުދު ވެލަޔަކީ ބައެއް ފަރާތްތަކުން ހީކުރާގޮތުގައި ތަފާތު ވައްތަރެއެގެ ވެލައެކެވެ. އެހެންނަމަވެސް މާފަރުން ފެނުން ވެލަޔަކީ އެހެން ވައްތަރުގެ އަލްބީނޯ ދިރޭތަކެތިހެން ހަމަ އުފެދުމުގައި ޖެނެޓިކް ގޮތުން އެންމެ ފުރިހަމަ އަށް ކުލަ ނުހުންނަ ވެލައެކެވެ. އެހެން ގޮތަކަށް ބުނާނަމަ އުފެދުމުގައި އަސްލު ކުލަ ނާންނަ ވެލައެކެވެ. (މާފަރުން ފެނުނު ވެލާގެ ފޮޓޯ އަދި ވީޑިއޯ ކުރީގެ މަސްޙޫރު ފްޓްބޯޅަ ކުޅުންތެރިޔާ އަންވަރު އަބްދުލް ޣަނީގެ ފޭސްބްކް ފޮޓޯ އަލްބަމްގައި ފައިލްކުރެވިފައިވެއެވެ).\nއަލްބީނޯ ދިރޭތަކެތީގެ ގޮތުގައި ތަފާތު އެތައް ވައްތަރެއްގެ ދިރޭތަކެތި ވަނީ ފެނިފައެވެ. މިގޮތުން މޫދުގައި އުޅޭ މަސްމަހާ މެއްސާއި އެއްގަމުގައި އުޅޭ ޖަނަވާރާއި ދިރޭތަކެއްޗާއި ކުދި ސޫފިތައްވެސް ފެނިފައިވެއެވެ. އާންމުކޮށް ފެންނަ އަލްބީނޯ ދިރޭތަކެތީގައި ލޮލުގައި ރަށްކުލަހުރެއެވެ\nއަލްބީނޯ ބައެއް ދިރޭތަކެތީގެ ފޮޓޯ


ޖެނުއިން މޯލްޑިވިއަން ޕްރޮޑަކްޓް ލޯގޯ ޑިޒައިން ކުރުމުގެ މުބާރާތް\n"ޖެނުއިން މޯލްޑިވިއަން ޕްރޮޑަކްޓް ލޯގޯ" ޑިޒައިން ކުރުމުގެ މުބާރާތް\nދިވެހި ރާއްޖޭގެ އުފެއްދުންތައް ކުރިއަރުވާ، ޕްރޮމޯޓްކޮށް އަދި ރާއްޖޭގެ އުފެއްދުންތަކަށް ހަމަ އަގު ލިބޭނެގޮތް ފަހިކުރުމުގެ ބޭނުމުގައި، ރާއްޖޭގެ އުފެއްދުމެއްކަން އަންގައިދޭ ނިޝާން، "ޖެނުއިން މޯލްޑިވިއަން ޕްރޮޑަކްޓް ލޯގޯ" ރާއްޖޭގެ އުފެއްދުންތަކުގައި ޖަހައިދެވޭނެ އުސޫލެއް ނުވަތަ ސެޓިފިކޭޝަން ސްކީމެއް ތަޢާރަފުކުރުމަށް މި މިނިސްޓްރީން މިދަނީ ތައްޔާރުވަމުންނެވެ.\nމިގޮތުން، މި ސްކީމްގައި ބޭނުންކުރެވޭނެ ލޯގޯ، "ޖެނުއިން މޯލްޑިވިއަން ޕްރޮޑަކްޓް ލޯގޯ" ފަރުމާކުރުމުގެ މުބާރާތެއް ބޭއްވުމަށް މިނިސްޓްރީން މިވަނީ ނިންމާފައެވެ.\nމި މުބާރާތުން އެއްވަނައަށް ދާ ފަރާތަކަށް -/25,000 (ފަންސަވީސް ހާސް) ދިވެހި ރުފިޔާގެ ފައިސާގެ އިނާމެއް ދޭގޮތަށް ވަނީ ހަމަޖެހިފައެވެ. އަދި އެއްވަނައަށް ދާފަރަތެއްގެ ލޯގޯ، "ޖެނުއިން މޯލްޑިވިއަން ޕްރޮޑަކްޓް" ސެޓިފިކޭޝަން ސްކީމްގެ ލޯގޯގެ ގޮތުގައި ބޭނުންކުރެވޭނެއެވެ.\nމި މުބާރާތުގެ ސުންގަޑި އަކީ2ނޮވެމްބަރ 2014 އެވެ.\nވީމާ، މި ސްކީމްގެ ލޯގޯ ފަރުމާކުރުމަށް އާންމުކޮށް ހުރިހާ ފަރާތްތަކަށް ހުޅުވާލަމެވެ.\nމި މުބާރާތުގެ ރޫލްސް އަދި ގައިޑްލައިންސް، އަދި މުބާރާތުގައި ބައިވެރިވުމަށް އެދޭ ފޯމު، މި މިނިސްޓްރީގެ ވެބްސައިޓް www.trade.gov.mv އިން ލިބިވަޑައިގަންނަވާނެއެވެ. އިތުރު މަޢުލޫމާތު ހޯއްދެވުމަށް، މިނިސްޓްރީގެ ނަންބަރު 3333199 އަށް ގުޅުއްވުން އެދެމެވެ. ނުވަތަ [email protected] އަށް އީމެއިލް ކުރެއްވުން އެދެމެވެ.\n30 ސެޕްޓެންބަރު 2014\nޕަބްލިޝްކުރި ތާރީޚު: 01 އޮކްޓޫބަރު 2014\nސުންގަޑި: 02 ނޮވެންބަރު 2014 0000


Sponge kaan dhevi hifaafaivaa anheneh\nއިސްޕަންޖު ކެވޭވަރުން ގެއަށް އެ ނުގަންނަން ނިންމައިފި\nކްލެއާ ލުއިސް އޮވެން\nއިނގިރޭސި ވިލާތުގެ 44 އަހަރުގެ އަންހެނަކު މިހާރު އެއްގޮތަކަށް ވެސް ފެންވަރާއިރު ގައި އުނގުޅަން ބޭނުންކުރާ އިސްޕަންޖު ނުގަނެ އެވެ. ސަބަބު ވަރަށް ވެސް މަޖަލެވެ. އޭނާ އިސްޕަންޖު ކާހިތްވާލެއް ބޮޑުކަމުން އެ ގަނެފިނަމަ ކާލެވޭތީ އެވެ.\nޔޫކޭގެ ނޯތު ވޭލްސްގެ ކްރިކިއެތުގައި ދިރިއުޅޭ ކްލެއާ ލުއިސް އޮވެން އިސްޕަންޖު ކާން ފެށީ އުމުރުން 14 އަހަރުގަ އެވެ.\nޓީންއޭޖް ދުވަސްވަރު އޭނާ ފުރަތަމަ އިސްޕަންޖު ކެއީ ފުރަތަމަ ފަހަރަށް ޕީރިއަޑްވެގެން އުޅުނު އިރު އެވެ. އޭރު އޭނާ ވަރަށް ހިތްވަރުކޮށްގެން ހަފުތާއަކު އެންމެ އިސްޕަންޖު ގަނޑެއް ކާލައިގެން ފުއްދާލަ އެވެ. ނަމަވެސް އިސްޕަންޖު ކާހިތް އޮންނަލެއް ބޮޑުކަމުން ކޮޓަރީގެ ކަބަޑެއްގައި އަބަދުވެސް އޭނާ އިސްޕަންޖުގަނޑެއް ބާއްވަ އެވެ. އަދި ދުވާލުގެ އެކި ވަގުތުތަކުގައި އޭގެ އެތިއެތިކޮޅު ނައްޓައިގެން ކައެވެ.\nކްލެއާ ގަބޫލުކުރާ ގޮތުގައި އޭނާ އަކީ ޕައިކާ ކިޔާ ބައްޔެއް ޖެހިފައިވާ މީހެކެވެ. މިއީ އީޓިން ޑިސްއޯޑާ އެކެވެ. މި ބަލި ޖެހުމުން އާދަވެ މީހުން ކައި ނޫޅޭ ކޮންމެވެސް އެއްޗެއް ކާހިތް ވެއެވެ. ނަމަވެސް މިކަމާ ގަންނަ ލަދެއްގެ ބޮޑުކަމުން މިހާތަނަށް ވެސް ކްލެއާ މިކަމަށް ފަރުވާއެއް ކުރެވޭތޯ ޑޮކްޓަރަކާ ބައްދަލުކޮށްފައެއް ނެތެވެ.\nމިހާރު ކްލެއާ އާއި އޭނާގެ ފިރިމީހާ ވަނީ އެއްގޮތަކަށް ވެސް ގެޔަށް އިސްޕަންޖު ނުގަންނަން ނިންމާފަ އެވެ. އިސްޕަންޖު ކެއުމަށް ކްލެއާ ހިފާފައިވާ ދެވި މަޑުމަޑުން ފިލައިގެން ދޭތޯ އެވެ.\nކްލެއާ ބުނި ގޮތުގައި އިސްޕަންޖުކޮޅު އަނގައިން ނައްޓާލާއިރު އޭނާއަށް ތަފާތު އިހްސާސެއް ކުރެވެ އެވެ. އަދި އެ ހަފައިގެން ދިރުވާލާއިރުވެސް ބުނަން ނޭނގޭ ކަހަލަ ހިތްހަމަޖެހުމެއް އޭނާއަށް ލިބެ އެވެ. އޭނާއަށް އިސްޕަންޖުގެ ޓެކްސްޗާ ކަމުދަނީ ކަމަށާއި ކާލުމުން ލަނީ ވަރަށް ނުބައި ރަހައެއް ކަމަށް ކްލެއާ ބުންޏެވެ.\nއިސްޕަންޖު ކާހިތް ކެނޑޭތޯ ޗޮކްލެޓެއް ކާލިޔަސް އިރުކޮޅަކުން ހަމަ އިސްޕަންޖު ކާހިތްވާކަމަށާއި ނިދާ ކޮޓަރީގެ އަލަމާރީގެ ވަތްގަނޑެއްގައި އިސްޕަންޖުކޮޅެއް ބާއްވައިގެން ދުވާލަކު މަދުވެގެން ދެ ތިން ފަހަރު ނަމަވެސް އޭގެ އެތިކޮޅެއް ކައިނުލާ ނުހުރެވޭ ކަމަށް ކްލެއާ ބުންޏެވެ.\nދެ ދަރިންގެ މަންމަ ބުނި ގޮތުގައި އެންމެ ބޮޑަށް އިސްޕަންޖުކާހިތް ވަނީ ޕީރިއަޑް ވެގެން އުޅޭ ދުވަސްވަރު އެވެ. ނަމަވެސް މިކަމުގެ ސަބަބުން ދިމާވެދާނެ ސިއްހީ ނުރައްކާތައް ކްލެއާ އަށް ވެސް އެނގެ އެވެ. ގެއަށް އެއްގޮތަކަށް ވެސް އިސްޕަންޖު ނުގަންނަން ކްލެއާ އާއި އާއިލާގެ މީހުން މިހާރު ނިންމައިގެން އުޅެނީ ދިމާވެދާނެ ސިއްހީ ނުރައްކަލެއްގެ ބޮޑުކަމުންނެވެ.\nކްލެއާ ގަބޫލުކުރާ ގޮތުގައި އޭނާއަށް މި މައްސަލަ ދިމާވަނީ ހަށިގަނޑުގައި ދަގަނޑުގެ ބައި މަދުވީމަ ކަމަށް އޭނާ ކުރިން ހީކުރި ކަމަށެވެ. ނަމަވެސް މިއީ ޕައިކާ ކިޔާ އީޓިން ޑިސްއޯޑާއެއްކަން މިހާރު އެނގިއްޖެ ކަމަށް ކްލެއާ ބުންޏެވެ.


Midhiya mahu MIRA ah libunu aamdhanee 30 percent dhah – Iru\nކޮވިޑް ވެކްސިން ޖެހި ދުވަސްވީ މީހަކު ނިޔާވި މައްސަލަ ބަލަނީ\nވިޔަފާރިތަކަށް ދޫކުރި ލޯނުތައް 355 މިލިއަނަށް\nމިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ލިބުނު އާމްދަނީ30.9 ޕަސެންޓު ދަށް ވެއްޖެ އެވެ.\nމީރާއިން އާންމުކޮށްފައިވާ މިދިޔަ މަހުގެ ތަފާސް ހިސާބު ދައްކާގޮތުގައި މިދިޔަ މަހު އެ އޮތޯރިޓީ މެދުވެރިކޮށް ދައުލަތަށް ލިބިފައިވަނީ843.04 މިލިއަން ރުފިޔާ އެވެ. އެއީ މިދިޔަ އަހަރުގެ ސެޕްޓެމްބަރު މަހާ އަޅައި ބަލާއިރު30 ޕަސެންޓު ދަށް އަދަދެކެވެ.\nމީރާއިން ވިދާޅުވީ، ސެޕްޓެމްބަރު 2019 ގައި ލިބުނު އާމްދަނީ އާ އަޅާބަލާއިރު ސެޕްޓެމްބަރު 2020 ގައި ލިބިފައިވާ އާމްދަނީދަށްވުމުގެ މައިގަނޑު ސަބަބަކީ ކޮވިޑް-19 އާ ގުޅިގެން ފަތުރުވެރިން ރާއްޖެއަށް ޒިޔާރަތްކޮށްފައިވާ މިންވަރު ދަށްވެފައިވުމުގެ ސަބަބުން ޓޫރިޒަމް ދާއިރާގެ އިޤްތިޞާދީ ހަރަކާތްތައް މަދުވެ، ޓޫރިޒަމް ދާއިރާއިން ޓެކުހުގެ ގޮތުގައި ލިބިފައިވާ އާމްދަނީ ދަށްވެފައިވުމެވެ.\nމިގޮތުން، ޖީ.އެސް.ޓީ އަދި ގްރީން ޓެކްސް ފަދަ ޓެކުހުން ލިބިފައިވާ އާމްދަނީ ވަނީ ދަށްވެފައިަކަމަށް މީރާއިން ވިދާޅުވިއެވެ. މީގެ އިތުރުން، ޓޫރިޒަމް ލޭންޑް ރެންޓް ދެއްކުމުގެ ސުންގަޑި އިތުރުކުރެވިފައިވުމުން، މި މުއްދަތުގައި ލިބިފައިވާ އާމްދަނީ، މީގެ ކުރީ އަހަރުގެ މި މުއްދަތާއި ބަލާއިރު މަދުކަމަށް މީރާއިން ފާހަގަކުރައްވާފައިވެއެވެ.\nއައްޑޫގައި އުމުރުން 60 އަހަރުން މަތީގެ ފަރާތްތަކަށް ވެކްސިން ދެނީ\nމީރާ މެދުވެރިކޮށް މިދިޔަ މަހު ލިބުނު އާމްދަނީގެ 45 ޕަސެންޓަކީ އިންކަމް ޓެކްސްޓެވެ. ޖީއެސްޓީގެ ގޮތުގައި ލިބުނު އާމްދަނީ25 ޕަސެންޓު ހިއްސާ ކުރާއިރު ބީޓިބީ17 ޕަސެންޓު ހިއްސާ ކުރެއެވެ.\nމިދިޔަ މަހު މީރާ މެދުވެރިކޮށް ދައުލަތަށް 76.74 މިލިއަން ލިބިފައިވާކަމަށް މީރާއިން ބުނެ އެވެ.


Lanka gai security nurakkaleh nei: Sirisena | Mihaaru\nބޮމުގެ ހަމަލާ އަށް ފަހު ލަންކާގެ ސަލާމަތީ ކަންކަން ސިފައިން ބަލަހައްޓަނީ. --ފޮޓޯ:އޭއެފްޕީ\n08 ޖުލައި 2019 - 12:352comments\nނޯތު ސެންޓްރަލް ޕްރޮވިންސްގެ ޕޮލޮއްނަރުވާގައި ވާހަކަ ދައްކަވަމުން ސިރިސޭނާ ވިދާޅުވީ އެމަނިކުފާނުގެ ވެރިކަމުގެ ހަތަރު އަހަރާއި ބައިގެ މުއްދަތުގައި ގައުމުގައި ޑިމޮކްރެސީ އާއި މިނިވަންކަން ގާއިމްކޮށްދީފައިވާ ކަމަށެވެ.\n"ލަންކާގައި ހުރިހާ ދީނެއްގެ މީހުން ވެސް ދިރިއުޅެމުން ދިޔައީ ހަމަޖެހިގެން. ނަމަވެސް އެޕްރީލް 21 ގެ ހަމަލާ އަށް ފަހު ހުރިހާ ކަމެއް ބަދަލުވި. އެކަމަކު މިހާރު ވަނީ ގައުމުގެ ހާލަތު ހަމައަކަށް އަޅުވާފައި،" ސިރިސޭނާ ވިދާޅުވި އެވެ.\nލަންކާގެ ހާލަތު ރަނގަޅުވި ކަމަށް ސިރިސޭނާ ވިދާޅުވި ނަމަވެސް ލަންކާ އަދިވެސް އޮތީ ކުއްލި ނުރައްކަލުގެ ހާލަތުގަ އެވެ.\nބޮމުގެ ހަމަލާގެ އިންޒާރު ކުރިން ލިބި، ހަމަލާ އަށް އިހުމާލުވި ފުލުހުންގެ އިސް އޮފިސަރުންގެ މައްޗަށް ވަނީ ޖިނާއީ ތަހުގީގެއް ފަށައިފަ އެވެ.\nއިތުރު ލިޔުންތައް ސްރީ ލަންކާ ސެކިއުރިޓީ މައިތުރިޕާލާ ސިރިސޭނާ


Minister Maria Aniyaagai, Mamma Endhumathi Koffa, Ekuveriyaa ICU Gai\nމިނިސްޓަރު މާރިޔާ އަނިޔާގައި، މަންމަ އެދުމަތިކޮށްފައި، އެކުވެރިޔާ އައިސީޔޫގައި\n23 ޖެނުއަރީ 2021\nޑިފެންސް މިނިސްޓަރު މާރިޔާ އަހުމަދު ދީދީ: ފޮޓޯ / ހަތާވީސް އޮންލައިން\nޑިފެންސް މިނިސްޓަރު މާރިޔާ އަހުމަދު ދީދީ އަށް މި ދުވަސްކޮޅަކީ އެންމެ އުފާވެރި ދުވަސްކޮޅަކަށް ނުވެދާނެއެވެ. ސަބަބަކީ އެކަމަނާ ވެސް ހިމެނޭހެން އެކަމަނާއާ ގާތް ބަޔަކު އާލާސްކަންފުޅާ އުޅުއްވާތީއެވެ.\nމިނިސްޓަރު މާރިޔާ އުޅުއްވަނީ އެކަމަނާގެ އަތްޕުޅުގައި ޕްލާސްޓަރު އަޅުއްވައިގެންނެވެ. އެކަމަނާ އަތްޕުޅުގައި ޕްލާސްޓަރު އެޅުއްވި ދުވަހު ކުރެއްވި ޓްވީޓެއްގައި ވިދާޅުވީ އަތުގެ ކަށިގަނޑަށް ލިބުމުން އައިޖީއެމްއެޗް އިން ފަރުވާ ހޯއްދެވި ކަމަށެވެ. ނަމަވެސް އަތްޕުޅަށްވީ ގޮތެއް އެކަަނާ ސާފުކޮށް ނުދެއްވައެވެ.\nމިނިސްޓަރު މާރިޔާ އެކަމަނާ އަށް މި ދުވަސްކޮޅަކީ އެހާ އުފާވެރި ދުވަސްތަކެއް ނޫންކަން ދޭހަވާ ފަދަ މޭރުމަކުން އެކަމަނާގެ ފޭސްބުކްގައި ޕޯސްޓެއް މިއަދު ކުރައްވާފައެވެ. ވިދާޅުވީ އެކަމަނާގެ އަތްޕުޅަށް ގެއްލުންވި ވާހަކައެވެ. އަދި ދެވަނަ އަށް ވިދާޅުވީ ޗީފް އޮފް ޑިފެންސް ފޯސް ޝަމާލް ކޮވިޑަށް ޕޮޒިޓިވްވި ވާހަކައެވެ. އެއަށްފަހު ވިދާޅުވީ އެކަމަނާގެ މަންމާފުޅު އާލާސްކަމާއި އުޅުއްވާ ވާހަކައެވެ.\nމި ހުރިހާ ހިތާމަތަކުގެ މައްޗަށް އިތުރު ހިތާމައެއް އެކަމަނާ އަށް ލިބިވަޑައިގެންނެވި ކަމަށް ފޭސްބުކް ޕޯސްޓުން ދޭހަވަނީ އެކަމަނާގެ ގާތް ރަހުމަތްތެރިއެއް ކަމަށްވާ ޝަރަފިއްޔާގެ ހާލު ދެރަވެ އައިސީޔޫގައި ފަރުވާ ދެމުންދާ ދިއުމެވެ.\nމިނިސްޓަރު މާރިޔާ ވިދާޅުވީ ޗީފް އޮފް ޑިފެންސް ކޮވިޑް ބަލިން ރަނގަޅުވެފައިވާ ކަމަށެވެ. އަދި އެކަމަނާގެ މަންމާފުޅުގެ ބައްޔަކީ ކޮވިޑް ނޫން ކަމަށާއި ނަމަވެސް އުޅުއްވަނީ ކުޑަކޮށް ބަލިކޮށް ކަމަށް ވިދާޅުވިއެވެ. ނަމަވެސް މިހާރު މަންމާފުޅުގެ ހާލުކޮޅުވެސް މަޑުމަޑުން ރަނގަޅުވަމުން އަންނަ ކަމަށް ވިދާޅުވިއެވެ. ޕޯސްޓު ނިންމާލައްވަމުން އެކަމަނާ ވިދާޅުވީ ކަން އެހެންވި ނަމަވެސް އަންހެނުން ކުރަން ޖެހޭ މަސައްކަތް ކުރަން ޖެހޭނެ ކަމަށެވެ. އަދި ހެޔޮ ދުއާ ކޮށްދެއްވި ފަރާތްތަކަށް ޝުކުރު ދަންނަވާ ކަމަށެވެ.\nމިނިސްޓަރު މާރިޔާ މިފަދައިން ވިދާޅުވިއިރު ރޭ ސޯޝަލް މީޑިއާގައި ދައުރުވި މިނިސްޓަރު މާރިޔާގެ ފޮޓޯއަށް ގިނަބަޔަކު އަންނަނީ ތައުރީފު ކުރައްވަމުންނެވެ. އެ ފޮޓޯގައި އެކަމަނާ ފެނިވަޑައިގަންނަވަނީ އަތްޕުޅުގައި ޕްލާސްޓަރު އަޅާފައި އޮތް އިރުވެސް ކުރަން ޖެހިވަޑައިގެންފައިވާ މަސައްކަތްޕުޅުތައް ނިންމުމަށް މަސައްކަތް ކުރައްވަމުން ގެންދަވާ މަންޒަރެވެ. އެކަމަނާ ގެންދެވީ ސިފައިންނަށް ދޭން ނިންމާފައިވާ ޕްރޮމޯޝަން ސިޓީތަކުގައި ސޮއި ކުރައްވަމުންނެވެ.


ކެޔޮނިރު: ރާއްޖޭގެ ބިރުވެރި، އަޅުވެތި ކުރިމަގު! - Suvaadheeb\nއާޓިކަލް ޕޯސްޓްކުރީ ސުވާދީބު4މަސް ކުރިން أكتوبر 30, 2020 021999\nވަށައިގެން ވަނީ ހަނުހިމޭނަކަމެވެ. ރޭގަނޑުގެ އަނދިރިކަންވަނީ މުޅި ސަރަހައްދަށް ފެތުރިފައެވެ. އަނދިރި ކަޅުފޮއެ ރެއެެކެވެ. މަޑު ވައިރޯޅިއެއް ޖެހެމުން ދިޔައެވެ. ތަނަކީ ރާއްޖޭގެ ދެކުނުން، ލާމު އަތޮޅު ކައްދޫ އެއާރޕޯރޓްގެ ރަންވޭއެވެ. ރަންވޭ ގައި ޕާރކް ކޮށްފައިއޮތް އިންޑިއާ އެއާރފޯރސްގެ ހެލިކޮޕްޓަރަށް އިންޑިއާ ސިފައިންގެ ޕައިލެޓަކާއި ކޯޕައިލެޓެއް އެރުމާއިއެކީ ހެލިކޮޕްޓަރުގެ ބަރު ބުރަފަތި މަޑުމަޑުން އެނބުރެން ފެށިއެވެ. ކަޅުފޮއެ ރޭގެ، ވައިމަޑު، ހަމަހިމޭންކަމުގެ ތެރެއަށް ބިރުވެރި ބޮޑުގޮހޮޑާއެއްގެ ހަޅޭކުގެ އަޑު ފެތުރިގެން ދިޔަފަދަ އެވެ. އެހަޅޭކުގެ އަޑާއިއެކު އިންޑިއާގެ ވައިގެ ސިފައިންގެ ހެލިކޮޕްޓަރު މަޑުމަޑުން އުދުއްސާލިއެވެ. ނަމުން ބުނާ ގޮތުން ދިވެހި ސިފައިންނަށް ހަދިޔާކޮށްފައިވާ ހެލިކޮޕްޓަރެކެވެ. ނަމަވެސް އެއަނދިރިރޭ އެހެލިކޮޕްޓަރ ދަނީ ކޮންތަނަކަށް ކަމެއް، ކުރަނީ ކޮންކަމެއް ކަމެއް ދިވެހި ސިފައިންނަކަށް، އަދި ދިވެހި ދައުލަތުގެ އެހެން މުއައްސަސާ އަކަށް ވެސް ނޭގެއެވެ. ދިވެހިރާއްޖޭގެ ވައިގެ ބަނަދަރަކުން ފުރައިގެން އެނައްޓާލީ އިންޑިއާގެ ވައިގެ ސިފައިންގެ އުޅަނދެކެވެ. ދުއްވަނީ އިންޑިއާގެ ވައިގެ ސިފައިންނެވެ. ދާ ތަނެއް، ކުރާ ކަމެއް ދިވެހި ސަރުކާރަކަށް ނޭގެއެވެ.\nހެލިކޮޕްޓަރ ނައްޓާލައިގެން ގޮސް ޖައްވުގެ އަނދިރިކަމުގެ ތެރެއަށް ގެއްލުނެވެ. ރަތްކުލައިގެ ކުޑަކުޑަ ތިއްކަކަށް ވެއްޖެއެވެ. ހެލިކޮޕްޓަރުގެ އަޑު ފަނޑުވިއެވެ. އިންޑިއާގެ ހެލިކޮޕްޓަރ ރޭގަނޑު ދަނވަރު މިފަދައިން އުދުހޭ އަޑު ލާމު އަތޮޅު މީހުންނަށް ވަރަށް ގިނައިން އިވެއެވެ. އަދި އައްޑޫ ސިޓީ ގަމުގެ އެއާރޕޯރޓް ގައި އޮންނަ އިންޑިއާގެ މިފަދަ ދެ ހެލިކޮޕްޓަރު ރޭގަނޑު އުދުހޭ އަޑު އައްޑޫ މީހުންނަށް ވެސް ވަރަށް ގިނައިން އިވެއެވެ.\nކައްދޫ އެއާރޕޯރޓުން ނައްޓާލި ހެލިކޮޕްޓަރުގެ މިސްރާބު ހުރީ ލާމު އަތޮޅާއި ހުވަދޫ އަތޮޅާއި ދެމެދު އޮންނަ “ވަން އެންޑް ހާފް ޑިގްރީ ޗެނެލް” ނުވަތަ ހުވަދޫ ކަނޑާ ދިމާ އަށެވެ. މިއީ ގާތަގަނޑަކަށް 160 މޭލު ފުޅާ ކަނޑެކެވެ. އެރޭގެ އަނދިރިކަމުގެ ތެރެއިން ހުވަދޫ ކަނޑާ ދިމާލުން ބޭރުން، ރާއްޖޭގެ އިގްތިސޯދީ ސަރަހައްދުގެ ތެރެއަށް އިންޑިއާގެ މަނަވަރެއް ވަދެއެވެ. ހެލިކޮޕްޓަރ ގޮސް ޖައްސަނީ އެ މަނަވަރަށެވެ. އެއާއެކު އިންޑިއާގެ ދެޕައިލެޓުން ހެލިކޮޕްޓަރުން ފައިބައިގެން ގޮސް މަނަވަރުގައި ތިބި އިންޑިއާ ސިފައިންގެ ބަޔަކާ މަޝަވަރާތަކެއް ކުރުމަށް ފަހު އެނބުރި ހެލިކޮޕްޓަރަށް އަރައެވެ. އަދި ބޮޑެތި ލަކުޑި ފޮށިގަނޑުތަކެއް ހެލިކޮޕްޓަރަށް އަރުވައެވެ. އެއީ ކޮންއެއްޗެއް ކަމެއް ސާފެއް ނުވެއެވެ. އެތަކެތި ގޮސް ބާލަނީ ކައްދޫގައި އިންޑިއާ ސިފައިން ތިބޭ ތަނަށެވެ.\nއަނެއް ދުވަހުގެ އިރު އަރައެވެ. އިންޑިއާ ސިފައިން ކަސްރަތަށް ދުވަން ފަށައެވެ. ފެންވަރައިގެން ހެނދުނުގެ ނާސްތާ އަށް އޮފިސާސް މެސް އަށް ދެއެވެ. ކުރީރޭ ހިނގި އެއްވެސް ކަމައް ދިވެހި ސިފައިންނަށް ރޭކާލީ ކަމެއް ނޭގެއެވެ. ނުވަތަ ރޭކާލީ ބަޔަކަށްވެސް އެވާހަކަ ދައްކާކަށް ނުކެރެއެވެ. އެއީ ޤައުމީ ސަލާމަތުގެ ނިވާފަށްގަނޑުގައި ފިލާ ތިބެ ބަޔަކު ހިންގަމުންދާ ބިރުވެރި ކަންތައްތަކެކެވެ. ދިވެހި ސަރުކާރުން އިންޑިއާ އަށް މި ޤައުމު އަޅުވެތި ކުރަމުން ވިއްކަމުންދާ ދިއުމާ ދެކޮޅަށް ދިވެހި ރައްޔިތުން އިހްތިޖާޖެއް ކޮށްފިނަމަ ދިވެހި ރައްޔިތުން މައިތިރި ކުރަން ކާފިއު ހިންގާނީ އިންޑިއާ ސިފައިންބާވައޭ ހިތަށް އަރަންޖެހޭ ސަބަބަކީ މިއީ އެވެ. އައްޑޫ ސިޓީ، ލާމު އަތޮޅު، އަދި ރާއްޖޭގެ އުތުރުން ހަނިމާދޫ އާއި ދައްޕަރު ފަދަ ސަރަހައްދުތަކުގައި އިންޑިއާ ސިފައިން ދަނީ މަޑުމަޑުން ރުކުރުވާ ލެވެމުންނެވެ. ރާއްޖޭގެ ހުރިހާ ކަމަކާ އިންޑިއާ އެމްބަސީއިން އަދި އިންޑިއާ ސަރުކާރުން ދަނީ ބެހެމުންނެވެ. އެކި ނަންނަމުގައި ނަގާ ލޯނުތަކުން ދިވެހި ދައުލަތް ދަނީ އިންޑިއާ އަށް ދަރަނިވެރިވެ، ދަރަނީގެ ދަންތުރައެއްގައި ރަގަޅަށް ޖެހެމުންނެވެ. މިސާލަކަށް، ދިވެހީންނަށް ޖެހިފައި މިއޮތީ އެތައް މިލިއަން ޑޮލަރުގެ ލޯނު ނަގައިގެން އިންޑިއާ މީހުން ކްރިކެެޓް ކުޅޭނެ ކްރިކެޓް ސްޓޭޑިއަމެއް ހުޅުމާލޭއިގައި އަޅަންށެވެ. ލޯނު ދައްކާނީ ދިވެހި ރައްޔިތުންގެ ފައިސާއިންނެވެ. އެތާގައި ކްރިކެޓް ކުޅޭނީ އިންޑިއާ މީހުންނެވެ.\nއިންޑިއާ އާއި އެމެރިކާ ގުޅިގެން ދިވެހި ސަރުކާރާ ކުރަމުންދާ ސިއްރު މަޝްވަރާ ތަކުގައި، ދިވެހި ޤައުމަށް ބޯދަމައިނުގަނެވޭ ވަރުގެ އެގްރީމެންޓް ތަކެއްގައި ސޮއި ކުރުމަށް ދަނީ ރޭވެމުންނެވެ. އެމެރިކާގެ ރައީސް ޑޮނަލްޑް ޓްރަމްޕަށް ރައީސްކަން ގެއްލުމުގެ ކުރީން މިފަދަ އެގްރީމެންޓް ތަކުގައި އަވަސް އަރުވާލައިގެން، ސިއްރުން ސޮއިކުރުމަށްޓަކައި އެމެރިކާގެ ސެކެޓްރީ އޮފް ސްޓޭޓް (ފޮރިން މިނިސްޓަރ) 28 އޮކްޓޯބަރވާ ބުދަ ދުވަހު ރާއްޖެ އެބަ ވަޑައިގަނެއެވެ. ރައްޔިތުންގެ ގިނަބަޔަކަށް ވާނުވާ ރޭކާވެސް ނުލައެވެ. އިބޫ ސޯލިހާއި ޝާހިދާއި އަމީރާއި ފައްޔާޒާއި މާރިޔާ އާއި މުހައްމަދު ނަޝީދު މިކުޅޭ ނުރައްކާތެރި ސިޔާސީ ގޭމް ދިވެހި ރައްޔިތުންގެ ގިނަބަޔަކަށް ފަހުމުވެސް ނުވެއެވެ. “އިންޑިއާ-އައުޓް” އޭގޮވާ ގިނަ މީހުންނަށް ވެސް ފަހުމް ވަނީ އަސްލު ބޮޑު މަންޒަރުގެ ކުޑަ މިންވަރެކެވެ. ބޮޑު މަންޒަރު އޮތީ އިބޫ ސޯލިހާއި މޯދީ އާއި ޓްރަމްޕާއި ނަތަންޔާހޫ އާއި ބޮރިސް ޖޯންސަންގެ ސިކުނޑީގައި ބިންވަޅު ނަގާފައެވެ. ދިވެހީން ވެގެން މިދަނީ ބާރެއް ނެތް މަނާ ތަކަކަށެވެ. ތަރައްޤީގެ ނަމުގައި މިހަދަނީ ރީތި ކޮށި ތަކެކެވެ. ދިވެހީން ވާނީ ރީތި ކޮށިތަކެއްގައި ބަންދު ކުރެވިފައިވާ އަޅު ދޫނިތަކަކަށެވެ. ބޭނުމީ ވަލުތެރޭގައި މިނިވަންކަމާއި އެކު އުދުހެވޭ އާދައިގެ ދޫނިތަކަކަށް ވާންހެއްޔެވެ؟ ނުވަތަ ގިރިޓީކޮށްފައިވާ ރީތި، މޮޅު ކޮއްޓެއްގައި ބައިންދާފައި އިންނަ، މިނިވަންކަމެއް ނެތް ދޫނިތަކަކަށް ވާންހެއްޔެވެ؟\nދިވެހީންގެ ކުރިމަގު ކަނޑައެޅުމުގެ ފުރުސަތު ދިވެހީންނަށް ނުދީ، ޤައުމީ ސަލާމަތުގެ ނިވާފައްގަނޑުގައި ފިލައިތިބެ މިކުޅެވޭ ސިޔާސީ، އިގްތިސޯދީ އަދި އަސްކަރީ ޗަރުކޭހާމެދު ދިވެހީން ވިސްނައި އަވަސް ފިޔަވަޅުތަކެއް ނާޅައިފިނަމަ މަދު ދުވަސް ކޮޅެއްގެތެރޭ ދެން ހޯދައި ނުފެންނަ ވަރަށް ދިވެހި ޤައުމުމު ދިވެހީންގެ ބާރުގެ ދަށުން ބީވެގެން ހިގައިދާނެއވެ.\nއަނެއްކާވެސް އެއްކަލަ ކަހަލަ ކަޅުފޮއެ، ވައިމަޑުު، އަނދިރި ރެއެކެވެ. އިންޑިއާގެ ހެލިކޮޕްޓަރެއް މިފަހަރު އުދުއްސާލީ އައްޑޫ ސިޓީގެ ގަމުގެ ވައިގެ ބަނދަރުންނެވެ. މިސްރާބް ހުރީ އައްޑޫގެ ދެކުނުން އޮތް އެމެރިކާގެ އަސްކަރީ މަރުކަޒެއް ކަމުގައިވާ ޑިއަގޯ ގާރޝިއާއާ ދިމާއަށެވެ. ހެލިކޮޕްޓަރ ގޮސް ޖެއްސީ ޑިއަގޯ ގާރޝީއާގެ އަސްކަރީ ވައިގެ ބަނދަރަކަށެވެ. ކަންހިގީ ހަމަ ހުވަދޫ ކަނޑުގައިވެސް ހިނގި ގޮތަށެވެ. ހެލިކޮޕްޓަރ އައިސް ގަމަށް ބޭލި ފޮށިތަކުގައި ހުރި އެއްޗެއް ދިވެހި ދައުލަތަކަށް ނޭގެއެވެ. ދިވެހީންގެ ބާރެއް ނެތި ދިވެހި ޤައުމުގެ ކުރިމަގު މިއޮއްގެން ބަޔަކު ވަގަށް ނަގަނީއެވެ. ދިވެހީންގެ ގިނަބަޔަކު ގަދަނިދީގައެވެ. އެމެރިކާގެ ސެކެޓްރީ އޮފް ސްޓޭޓް މައިކް ޕަމްޕިއޯ 28 އޮކްޓޯބަރވާ ބުދަ ދުވަހު ރާއްޖެ ވަޑައިގަންނަވާތާ ބަރާބަރު 13 ދުވަސް ފަހުން 10 ނޮވެމްބަރވާ އަނގާރަ ދުވަހު އިންޑިއާގެ ފޮރިން ސެކެޓްރީ ހާރޝް ވަރުދަން ޝަރިންގްލާ ރާއްޖެ ވަޑައިގަންނަވާނެއެވެ. މިއީ އިއްތިފާގެއް ނޫނެވެ. ވަރަށް ފުރިހަމައަށް ރޭވިފައިވާ ތާވަލެއްގެ ދަށުން، އަވަސް އަރުވާލާފައި ކުރިއަށް ގެންދެވޭ ޕްލޭނެކެވެ. ދިވެހީންނަކަށް 2023 އެއް ނުލިބޭނެއެވެ. ޤައުމު ސަލާމަތް ކުރަން އޮތްވަގުތަކީ މިހާރެވެ. މިވަގުތެވެ. މިއަދެވެ. މާދަމާ ލިބޭނެ ކަމުގެ އެއްވެސް އުއްމީދެއް ނެތެވެ.\nސުވާދީބު2އަހަރު ކުރިން مارس 18, 2019\nނަޑެއްލާ އިބިރިހިން ފުތާގެ “ބައިސްކޯފް”\nސުވާދީބު2އަހަރު ކުރިން مارس 9, 2019\nސުވާދީބު 12 މަސް ކުރިން مارس 13, 2020\n12 މަސް ކުރިން مارس 13, 2020 0


BREAKING: Rape2Massalaeh,2Kudhin Ves Bandubodu - Vaguthu\nރާއްޖޭގެ މެދުތެރޭގެ އަތޮޅުގެ ދެ ރަށެއްގައި އުމުރުން 18 އަހަރު ނުފުރޭ ދެ އަންހެން ކުއްޖަކު ރޭޕްކުރި މައްސަލައެއް ފުލުހުން ބަލަން ފަށައިފިއެވެ. މި ދެ މައްސަލާގައި ހިމެނޭ ދެ އަންހެން ކުދިންވެސް ބަނޑުބޮޑެއެވެ.\nފުލުހުން މިއަދު ވިދާޅުވީ، ސެންޓްރަލް ޑިވިޝަންގައި ހިމެނޭ ރަށެއްގައި އުމުރުން 18 އަހަރު ނުފުރޭ ކުޑަ ކުއްޖަކު ބަލިވެ އިން މައްސަލައެއް ޖެންޑާ މިނިސްޓްރީން މިއަދު ފުލުހުންނަށް ހުށަހަޅާާފައިވާ ކަމަށެވެ.\nފުލުހުން ވިދާޅުވީ، މި މައްސަލަ ކުޑަކުއްޖަކު ރޭޕްކޮށްފައިވާ މައްސަލައެއްގެ ގޮތުގައި ބަލަމުން އަންނަ ކަމަށާއި، އަދި މި މައްސަލަ ތަހުގީގު ކުރަމުން ދަނީ ޖެންޑާާ އާ ގުޅިގެން ކަމަށެެވެ.\nމީގެ އިތުރުން، ފުލުހުން މިއަދު ވިދާޅުވީ، އުމުރުން 17 އަހަރުގެ އަންހެން ކުއްޖަކު ބަލިވެ އިން މައްސަލައެއް ސެންޓްރަލް ޑިވިޝަންގައި ހިމެނޭ ރަށެއްގައި ހުންނަ ސިއްހީ މަރުޒަކުން ފުލުހުންނަށް ހުށަހަޅާފައިވާ ކަމަށެވެ.\nފުލުހުން ވިދާޅުވީ،މި މައްސަލަ ކުޑަކުއްޖަކު ރޭޕްކޮށްފައިވާ މައްސަލައެއްގެ ގޮތުގައި ބަލަމުން އަންނަ ކަމަށެވެ. އަދި މި މައްސަލަ ތަހުގީގު ކުރަމުން ދަނީ ފުލުހުންގެ ކްރައިމް އެގެއިންސްޓް ޗިލްޑްރެން ޑިޕާޓްމެންޓްގެ ޓީމަކާއި ޖެންޑާާ އާ ގުޅިގެން ކަމަށެެވެ.\nBREAKING: Medhu Therey Atholhuge Rashehgai Haassa Ehee Ah Beynunvaa Kujje Banduboduvehjjehttps://t.co/0QqlO69yHN\nރާއްޖޭގައި ރޭޕްގެ މައްސަލަތައް މި ދަނީ އިތުރުވަމުންނެވެ. އަދި މިފަދަ މައްސަަލަތަކާއި ދެކޮޅަށް އިއްޔެ ވަނީ ހާއްސަ ހިނގާލުމެއްވެސް ބާއްވާފައެވެ.\nމަޑުއްވަރީން ހައްޔަރު ކުރި 10 މީހުން ދޫކޮށްލައިފި\nޖޫން 30, 2020 18:10\nކިހާ ބޮޑު ކަމެށް ދެން މީ ...\nޖޫން 30, 2020 18:26\nރޭޕްކޮށްގެން ވައްކަންކޮށްގެން ފޭރިގަނެގެން އައި ވެރިކަމެއްގައި މި3ކަންތައް އޮންނާނީ! ބުއްދީގެ އަހުލުވެރިން ޢިބްރަތް ލިބިގަންނަންވީ!\nޖުލައި 1, 2020 00:59\nމި ރޭޕް ސީޒަން ފެން ރޭޕު ނޫން އެހެން ވާހަކައެއް އަޑެއް ނުއިވޭނެ.. ދިވެހިންނަށް އަންނާނެ ސީޒަން ސީޒަން.. ދެން އަލީ ސީޒަން ބުނާނެ ޒަހަރު އެބަހުރިތަ ޒަހަރު!!!\nޖޫން 30, 2020 18:20\nކޮންބޮޑުކަމެއް ބިރަކާނުލާ މަޖާކުރަނީނު\nޖޫން 30, 2020 18:29\nޖޫން 30, 2020 19:40\nހިމެނޭ ކެޓެގަރީ އާއިމެދު ކަލޭ ތިޔަ ކަންބޮޑުވަނީ. ކައެބުނަންތިޔައުޅެނީ ތުނބުން ކިރު ވީއްލުމާއެކު ކޮންމެވެސް ބެގަނޑަކާ ނަމަވެސް ހަވާލުކުރާށޭދޯ.\nޖޫން 30, 2020 20:56\nކުޑަކުދީން ބަނޑުބޮޑެއް ނުވާނެ.. އެކަމަކު އެއީ ފުރާވަރުގެ ކުދީން..\nޖޫން 30, 2020 21:07\nކުޑަކުދީން ބަނޑުބޮޑެއް ނުވާނެ.. އެކަމަކު ފުރާވަރުގެ ކުދީން ބަނޑުބޮޑުވެދާނެ. ބާލުޣު ވާއިރައް އިންނާކަށެއް އިސްލާމް ދީނަކު މަޖުބޫރެއް ނުކުރޭ.. އެކަމަކު ބާލިޢު ވުމައްފަހު އެެއީ ކުޑަކުދީންނެއް ނޫން. އޭރުން އެއީ ހެޔޮ ނުބައި އަދި ހަރާމް ހަލާލު ދެނެގަނެވޭ ކުދީންނައް ވެފައި ތިބެންޖެހޭ ބަޔެއް. އެކަން އެހެން ނުވުމަކީ އެެއީ މައިންބަފައިން ކުއްވެރިވާނެ ކަމެއް. މިޒަމާނުގައި އަދި ބަޔަކު މީހުން ކުޑަކުއަޖަކައްވާނީ 21 އަހަރު ވީމައްވެސް ނިންމާފާނެ..އަދި ކީއްތަ މިހާރު އިންސާނާގެ ގުދުރަތުގެ އުސޫލުގެ ބޭރުން އެއްޖިންސުން ގުޅުން ހިންގައިކާވެނި ކުރުންވެސް ހަމަ މިބީދާއިން އެދަނީ "ހެޔޮ" ގޮތް ކަމައް ބުނަމުން. ފުރަގަސްފަރާތުން އަނބި ފިރިކަމުގެ ގުޅުން ހިންގުމާއި އެެއްޖިންސުން ފުރަގަސް ފަރާތް ބެނުން ކުރުމަކީ އެއީ އެދެވޭ ކަމެއްކަމައް ވެސް ބަޔަކު ގަބޫލު ކުރާއިރު އެފަދަ ދަރަޖައެއްގެ ތިބޭބަޔަކު ކުޑައް ކުއްޖަކައްވާނީ ހަމައެކަނި 18 އަހަރު ފުރުމުންނޭ ބުނާއަޑު އެހުމަކީ އެއީ ހައިރާން ކުރުވާކަމެއް ނޫން.\nޖުލައި 1, 2020 01:51\nކަލޯ، ކަލޭ މެން ކަހަލަ މީހުންނޭ ރޭޕް ކުރަނީ!\nޖުލައި 6, 2020 16:27\nކަލޯ، ކަލޭމެން ކަހަލަ މީހުންނާ ހެދި މި ޤައުމުގަ ފަސާދަ އުފެދެނީ\nޖޫން 30, 2020 18:30\nއަދަބު ނުދެންޏާ ކުއްކުރާ މިންވަރު އިތުރުވާނެ.\nޖޫން 30, 2020 18:36\nޙެޔޮނުވާނެ ރޭޕް ކުޜީ އޭ ނުކިޔަ ތި އުމްރުގެ ކުދިން އުޅެނީ ބިޓުންނަގާގެން މައިން ބަފައިންގެ އިހިމަލުން ވަ ކަންތަކެ ކީޔަ މާރަންގަޅު ބައެއް ކުދިން ރޭޕްކޮއްގެނވެސް ޕްރެގް ވޭ އެކަް ގިނައީ މައިންބަފައިންގެ އިހުމަލް\nޖުލައި 1, 2020 02:22\nއާން ހަމަ ތެދެއް. ރޭޕިސްޓުން ރޭޕް ކުރަނީ ވިކްޓިމް ގެ މައިން ބަފައިންނާ ހެދި. ލޮލް. އައި ކާންޓް ވިތް ޔޫ ޕީޕަލް...\nޖުލައި 1, 2020 02:54\nރޭޕްކުރަންޏާ އެވާހަކަ ދެކެވޭނެ. ދެކެވޭވަރު އަދި މާބޮޑަށްވެސް މަދީ. މިފަދަ ސީރިއަސް މައްސަލައެއްގެ ވާހަކަ ދައްކާއިރު އެހެން ކަންކަމާ ތި ހޭބަލިވަނީ ކަލެޔަށްފެ ކޯއްޗެއްތަ ލިބެނީ އާދަނާ؟\nޖޫން 30, 2020 18:39\nތިޔަ މައްސަލަ ، ގާނޫނުގެ ބަޑޭރިގަޑާ އެތެރޭގަައި ހުރި ގަޑުތަ ކާ ދިމާ ނުވެގެން ތިޔަ މައްސަލަ މައްސަލައަ ކަށް ނުވެވެސް ހިގައިދާނެ.ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ\nޖޫން 30, 2020 18:47\nއެއް ފުޅައް މަތިން ފުއްމާލި ބަކަރި...........\nބަކަރިއަށް ޗާންސް ދެެއްޏާ ވާނީއެހެން...\nއޭތި މިހާރު މާލެ ސަރަހައްދު ދޫކްށްލީ ދޯ؟\nކީކޭ ބުނާނީ ދެން!!\nޖޫން 30, 2020 18:58\nކޮބާ މައްސަލައަކީ.0ޓޮލަރެންސުގެ ދަށުން ރޭޕުކުރިމީހުން ދޫކޮށް އިދިކޮޅަށް އަޑުއުފުލި މީހުން ބަންދު ... ނިއު ނޯމަލްއާ އެކު ނިއު0ޓޮލަރެންސް ..... ޖަސްޓިކު އެސް އިޓްސް ބެސްޓް\nޖޫން 30, 2020 19:02\nމި ސަރުކާރަށް ރޭޕް ސަރުކާރޭ ކިޔަނީ ރޭޕްކުރާ މީހުން މިނިވަންކޮށް ދިނުމާއި ރޮޔަލް ފެމިލީގެ މީހަކު އެކަންކޮށްފިނަމަ ގާނޫނުން މަތީގައި އެމީހަކު ބެހެއްޓުމާއި ރޭޕް ކޭސްތަކަށް އަޅާނުލާތީ މުޅި ސަރުކާރުވަނީ ބޮއްސުން ލާފާ\nޖޫން 30, 2020 19:13\nލާދީނީ ޑިމޮ ކްރަސީ ފައް ކާ ފައް ކާ ވާވަރަ ކައް މި ކަހަލަ ކަން ތައްފެންނާނެ.\nކުޑަކުދިން ބަނޑު ބޮޑުވޭތަ?\nޖުލައި 1, 2020 02:26\n18 އަހަރު ނުވަންޔާ އެއީ ކުޑަކުދިން. ދޭ ޑޯންޓް ހޭވް ދަ މެންޓަލް ކެޕޭސިޓީ ޓު ކޮންސެންޓް.\nޖުލައި 1, 2020 06:44\nކިހިނެއް ވވ އަށް އިނގެނީ 18 އަހަރުވާއިރަށް މެންޓަލް ކެޕޭސިޓީ ހުންނަކަމެއް. އެކަން ހޯދި ގޮތެއް އަޅުގަނޑުމެންނަށްވެސް ކިޔާލަދިނުން އެދެން.\nޖޫން 30, 2020 19:36\nތިޔަފަދަ އަމަލުހިނގާބައެއްގެ ފިރިހެން ހަށިކަންޑަނވީ އެހެނަސް ދެރަކަމަކީ ތިޔަ ދެކުދިންނާ ބެހުނީ ސިޔާސީގޮތުން ޕަވަފުލް ނޫން ރޮޔަލްފެމިލީއައް ނިސްބަތް ނުވާ މީހަކުނަމަ އެމީހާ އުލުބައިންދާނެ ޔަގީން\nޖޫން 30, 2020 19:43\nޖޫން 30, 2020 19:44\nޖޫން 30, 2020 20:02\nބެލެނިވެރިންގެ އިހުމާލުން މިކަހަލަ ކަންކަމަށް ގިނަފަހަރަށް މިކަންކަން ހިނގަނީ، ކުދިންވެސް ހައްލާލަން ފަސޭހަވަނީ ތަރުބިއްޔަތު ކުރެވޭ ގޮތުން\nޖޫން 30, 2020 20:35\nމަޖްލިސުން މިމަސްއަލަތައް ނުބަލަންވީ އެއްވެސް ސަބަބެއްނެތް. ހަމަ ރޭޕްގެ2މަސްއަލަ ވިއްޔާ. ތަފާތެއް އޮތިއްޔާ އޮންނާނީ ސިޔާސީ ބޭފުޅަކާ ކައިރި ގުޅުމެއް އޮތުމާ ނެތުން.\nޖޫން 30, 2020 20:39\nމިސަރުކާރުފެށުނީ ކުޑަކުދިންނާ ބެހޭމީހުން ދޫކޮއްލާ ސަގާފަތަކުން މިސަރުކާރުން ފުރަތަމަ ދޫކޮއްލީ ކުޑަކުއްޖަކާ ބެހުނު ހޯރައިއްބެ ދޫކޮއްލުމުން ފެށުނުގޮތަކައްނިމޭނީވެސް\nޖޫން 30, 2020 20:44\nބިރަކާ ނުލާ މަޖާ ކުރަނީ މުސްލިމް ދިވެހިންތަ؟ ގައިމު ހުކުރަށްދާނެ. މިދިޔަ ރޯދަ މަހު ރޯދަވެސް ހިފި. ކުދީން ކުޑަތަ؟\nޖޫން 30, 2020 21:08\nރޯޔަލް ރޭޕް ފޯކަސް ބަދަލުކޮށްލަން މިއަށްވުރެއް ރަނގަޅު ހަބަރެއް ފުލުހުންނަށްވެސް އަދި ސަރުކާރަށްވެސް މިވަގުތު ލިބޭނެ ހެނެއް ހިއެއްނުވޭ!\nމަޖިލިސް ރައީސްގެ މޮޅު ސުޓަންޓެއްކަމަށް ބެލެވެނީ !!! މީ ދިވެހީން ވަރަށް އަވަހަށް ކަންކަން ހަދާން ނެތޭނެ.\nޖޫން 30, 2020 22:49\n"ކުޑަ" ބޮޑެތި ކުދިން ބިރަކާނުލައި ބަލިވެއިނީމާ މައިންބަފައިން ކުށްވެރިވާ އުސޫލަކީ އިސްލާމްދީނާ ބީރަށްޓެހިކަމެއް. އެކަމަކީ މުޖުތަމައުގެ ތެރޭގައި ފާހިޝް އަމަލުތައް ގިނަވެފައިމެ، ހެދިގާނޫނުތައް އިސްލާމްދީނާ ފުށުއެރުމުގެ ނަތީޖާ. ވަކިއުމުރަކުން އިންސާނާއަށް އަންނަ ބަދަލުތަކާއި ބޭނުންވާ ކަންކަން ދެނެވޮޑިގަންނަވާ އިލާހުގެ ފަރާތުން މިފަދަ ފަސާދަތައް ނައްތާލާނޭ ގާނޫނެއް އައިސްފައިވިޔަސް އެއަށް އަމަލު ނުކޮށް "ރޭޕޭ" ކިތަންމެވަރަކަށް ގޮވިޔަސް ހައްލެއްނާންނާނެ.\nޖޫން 30, 2020 23:15\nހުޅުމާލެ ރޭޕްގެ މައްސަލާގައި ކުއްވެރިވީ ސަފާރީ! މިފަހަރުވެސް ކުއްވެރިވާނީ ރޭޕްކުރިތަން.! އެމީހުން ކުއްވެރިއެއް ނުވާނެ!\nޖޫން 30, 2020 23:21\nމިފަހަރު ސިދާތާ އެއްނޫން ، ހޯރައިއްބެ މިނިވަންކުރި އިބޫސޯލިހު އިސްތިއުފާ އިސްތިއުފާ އިސްތިއުފާ\n17 އަހަރުގެ ރައްވެެއްސެއް\nޖުލައި 1, 2020 02:10\nއެއީ ރޭޕެއްނޫން. ކަމުގެ ޚަގީގަތް އޮޅުވާނުލާ. އެއީ ހަރުކަށި ފިކުރު މީހުންގެ ބައިގަޑެއް. ކޯޓުން ބޭރުން ކައިވެނިކުރީ. ބަލިވެއިނީމަ ޑޮކްޓަރަށް ދައްކަން ދިޔައީ. 18 ނުވާ ކުއްޖެއްވީމަ އެތަނުން ޖެންޑާއަށް މައްސަލަލީ. ޖެންޑާއިން ރޭޕްއޭ ކިޔަނީ. އެއީ އެމީހުންގެ ފިކުރު. 18 އ ވާންދެން ހުންނާކަށް ނުޖެހޭ ކަމަށް އެމީހުން އެެބުނަނީ.\nޖުލައި 1, 2020 05:58\nބަނޑުބޮޑު ވާނީ ބޮޑެތިމީހުން ބާލިޤްވުމަށް ފަހުވާނީ ބޮޑުމީހަކަށް\nޖުލައި 1, 2020 07:56\nސަފާރީގައި ހިންގައިލި ރޭޕް ނިމގެންދާނޭގޮތަކީ އެ ރޭޕަކީ އަންހެންމީހާ އެ ސަފާރީ ރޭޕްކޮށްލީކަމުގަވެ މައްސަލަ ނިންމުން. ބަލްން ތިބެބަލަ\nޖުލައި 6, 2020 18:23


Kudhinkuraa baeh kahala kankan alhaanulaa dhookohlaasheve\nކުދިންކުރާ ބައެއް ކަހަލަ ކަންކަން އަޅާނުލާ ދޫކޮށްލާށެވެ.\nކުދިންގެ ފަރާތުން ކުދިކުދި އެހެނަސް ވަރަށް “ބޮލަށް އުދަގޫވާ” ފަދަ ކަންތައްތަކާއި ބައެއްފަހަރު ކުރިމަތިލާންޖެހޭ ދޮގެއްތޯއެވެ؟ މިފަދަ ހާލަތްތަކުގައި އެންމެ ރަގަޅު ގޮތަކަށް ގިނަފަހަރުވާނީ އެކަމަކާއި މާބޮޑަށް އަޅާނުލައި ދޫކޮށްލުން ކަމުގައި ގިނަ ތަޖުރިބާކާރުން އެއްބަސްވެލައްވައެވެ. ބައެއް ފަހަރު ކުދިން ކުރާ ކަންތައްތަކާއި އަޅާ ނުލުމަކީވެސް ކުދިން ކުރާ ކަންތައްތަކަށް ދެވޭ ރަގަޅު އިޖާބައެއް ކަމުގައި ބެލެވިދާނެއެވެ. އަދި އެއީ ފަހަރެއްގައިވެސް ކުދިން ކުރާ ކަންތައްތަކާއި މެދު ފަރުވާކުޑަކޮށްލައި އެކުދިން އުޅޭނެގޮތަކަށް އުޅެން ދޫކޮށްލުމެއް ނޫނެވެ. އެކަމަކު އެއީ ބައެއް ހާލަތްތަކުގައެވެ.\nކުދިން ކުރާ ބައެއް ކަންތައްތައް އަޅާނުލައި ދޫކޮށްލަނީ ހަޤީގަތުގައިވެސް އެކުދިން އެކުރާ ކަމަކަށް އިޖާބަދިނުމުގެގޮތުން ކަމުގައި ވާންޖެހެއެވެ. އެކަން މިކުރަނީ ކުއްޖާއަށް ރަގަޅަކަށްޓަކައި ކަމަށް ބެލެނިވެރިޔާއަށް ޔަގީންވާން އެބަޖެހެއެވެ. އަދި އެގޮތަށް ކުދިންކުރާ ކަންތައްތަކާމެދު އެއްވެސް އެއްޗެއް ނުބުނެ އަޅާނުލައި ހުއްޓަސް ބެލެނިވެރިޔާގެ ސަމާލުކަން ކުދިން އެކުރާ ކަމަކަށް ފުރިހަމައަށް ދޭންޖެހޭނެއެވެ. އެކަމަކު އެއީ ކުއްޖާއަށް އެކަން މާބޮޑަށް އިހްސާސްނުވާ ފަދަ ގޮތަކަށެވެ. ކުރިން ދެންނެވުނު ފަދައިން “ބޮލަށް އުދަގޫވާ” ކަހަލަ ކުދިކުދި ކަންތައްތައް ކުދިން ކުރަނީ ހަމައެކަނި އެކުދިންގެ ބެލެނިވެރިންގެ ސަމާލުކަން ހޯދުމަށް ކަމުގައިވެދާނެއެވެ. އެހެންކަމުން އެފަދަ ދަނޑިވަޅުތަކުގައި ކެތްތެރިކަން އިސްކޮށް އެކުދިން އެކުރާކަމަކުން ތިމާއަށް މާބޮޑު އުދަގޫތަކެއްނުވާކަން ތިމާގެ ހަނުހުރުމުން އެކުދިންނަށް އަންގައިދޭން ޖެހެއެވެ\nމިހާހިސާބަށް އައިއިރުވެސް އަޅާނުލައި ދޫކޮށްލެވޭނީ ކުދިން ކުރާ ކޮންބާވަތެއްގެ ކަންތައްތަކެއް ކަމެއް ނުދެންނެވޭ ދެއްތޯއެވެ. ހަމަ ޔަގީނުންވެސް އެކަމެއްގެ ސަބަބުން ކުއްޖާއަށް ނުވަތަ އެހެން މީހަކަށް ނުވަތަ އެއްވެސް އެއްޗަކަށް ގެއްލުމެއް ވާފަދަ ކަމެއް ކުއްޖަކު ކުރާއިރު އަޅާނުލައި ހުރެގެން ނުވާނެކަން ތިޔަބޭފުޅުންނަށް އެގިވަޑައި ގަންނަވާނެއެވެ. އެހެނަސް ނޭފަތް ކޮށްޓުން، ދަތުން ނިޔަފަތި ނެއްޓުން، އެއްވެސް ރާގަކަށް ނުވާ ގޮތަށް އަޑުލެއްވުން ، ލާނެތް ފާޑަކަށް ހުނުން އަދި ކުޑަކުޑަކޮށް ދުވެ ފުންމުން ފަދަ ކަންތައްތަކަކީ އެކަމާ ކުއްޖާއާއި ދިމާލަށް އެއްޗެތި ގޮވައި ހެދުމަށްވުރެ އަޅާނުލައި ދޫކޮށްލުން ރަގަޅު ކަންތައްތަކެކެވެ.\nބެލެނިވެރިން އަބަދުވެސް ހަނދާން ބަހައްޓަންވީ އެއްކަމަކީ ކުދިން ބައެއް ކަހަލަ ކަންތައްތައް ކުރަނީ މީހުންގެ ސަމާލުކަން ހޯދުމަށް ކަމެވެ. އެފަދަ ކަންތައްތަކަށް އަޅާލައި ބެލެނިވެރިޔާގެ ސަމާލުކަން ލިބޭކަން ކުދިންނަށް އެނގޭނަމަ އެކަންކަން އެކުދިން ތަކުރާރު ކުރުމުގެ ފުރުސަތު ބޮޑެވެ. އަދި އެކުދިން ކުރާ އެބާވަތުގެ ކަންތައްތަކާ ބެލެނިވެރިން މާބޮޑަށް އަޅާލުމުން ބައެއްފަހަރު ކުދިންނަށް އެކަން މާމަޖާކަމަކަށްވެސް ވެއެވެ. އަދި އެކުދިންގެ ” މިޝަން ” ކާމިޔާބުވަމުން ދާކަމުގެ ހިތްހަމަޖެހުން އެކުދިންނަށް ލިބެއެވެ.\nމިދެންނެވުނު ވާހަކަތައް ގަބޫލުކުރެވޭފަދަ ހާދިސާތައް ތިޔަބޭފުޅުންގެ އަމިއްލަ ހަޔާތުގައި ވެސް ކުރިމަތިވެފައި އޮތުން ވަރަށް ގާތް ކަމުގައި ގަބޫލުކުރެވެއެވެ. ތިމާދެކެ ލޯބިވާ މީހަކު ތިމާއާއި ސަމާސާކޮށްލުމުގެ ގޮތުން ކަމެއް ކޮށްލަފާނެ ކަމަށް ގަބޫލުކުރެވޭ ދެއްތޯއެވެ. އެގޮތަށް ކޮށްލާ ސަމާސާއަށް އަޅާލާނަމަ ދެންވަނީ ކިހިނެއްތޯއެވެ. އެކަން ތަކުރާރުވޭ ދޮގެއްތޯއެވެ. މާބޮޑަށް އަޅާލައި އެކަމާއި ރުޅިގަދަވެ އެއްޗެހި ކިޔުމުން ދެންވަނީ ކިހިނެއްތޯއެވެ. ސަމާސާ ވިހަވަނީއެވެ. މިދެންނެވި މިސާލާއި ކުރިން މިދެންނެވި ވާހަކަތަކާއި ވަރަށްބޮޑު ގުޅުމެއް އެބައޮތެވެ. ތިމާދެކެ ތިމާގެ ދަރިފުޅު ވަރަށް ލޯބިވާނެ ކަމަށް ގަބޫލުކުރާއިރު ތިމާއާއި ސަމާސާކޮށްލަން ބޭނުންވާނެ ކަންވެސް ގަބޫލުކުރާށެވެ.\nކުދިންކުރާ ބައެއް ކަންތައްތަކާ އަޅާނުލާ ހުންނަ ހުރުމުގައި އެކުއްޖަކު އެވަގުތަކު އެކުރަމުންދާ ކަމެއްގެ ބަދަލުގައި ރަގަޅު އެހެންކަމެއް ކުރުމަށް ހިތްވަރުލިބޭކަހަލަ ވާހަކައެއް ކުއްޖާގާތު ބުނެވިދާނެއެވެ. އެކަމަކު އެކަން އެގޮތަށް ކުރާއިރު ކުއްޖާކުރި ކަންތައްތަކާއި ހެދި ބެލެނިވެރިޔާ އުދަގޫވެގެން އުޅޭކަން ވީހާވެސް ބޮޑަކަށް ނުދައްކައިވޭތޯ ބަލަންވާނެއެވެ.\nކުއްޖަކު ކުރާކަމަކާ އަޅާނުލަން ނިންމި ކަމުގައިވިޔަސް އެކުއްޖާ އެކުރާކަމެއް މާމައްޗަށް ގޮސް ގޯހުން ގޯހަށް ހިގައިދާނެ ފަދަ ކަމެއް މެދުވެރިވެދާނެ ކަމަށްވެސް ސަމާލުވެގެން ހުންނާށެވެ. ކުއްޖާ އެކުރާ ކަމަކީ ބެލެނިވެރިޔާގެ ސަމާލުކަން ހޯދަންކުރާ ކަމަކަށްވެފައި އެސަމާލުކަން ކުއްޖާއަށް ބެލެނިވެރިޔާގެ ފަރާތުން ނުލިބެއްޖެނަމަ އެކަމެއްކުރުން އޭނާ ހުއްޓާލުން ވަރަށްގާތެވެ. އޭގެ ބަދަލުގައި މާބޮޑަށް އެކަމާ އަޅާލާނަމަ އަބަދުވެސް ޖެހޭނީ އެމަސައްކަތުގައި އުޅޭށެވެ.


SunOnline: German aai Austria gai Raajje ishthihaaru kurany\nއައިޝަތު ފަރީޙާ 17 Sep 2019, 11:10\nޖަރުމަނުގައި ރާއްޖެ އިޝްތިހާރުކުރުމަށް ކުރިއަށްގެންދާ ޜޯޑްޝޯ --- ފޮޓޯ: އެމްއެމްޕީއާރުސީ\nރާއްޖެ އިޝްތިހާރު ކުރުމަށް މޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ) އިން ކުރިއަށްގެންދާ ހަރަކާތްތަކުގެ ތެރެއިން ޖަރުމަނުވިލާތާއި އޮސްޓްރިއާގައި ރޯޑް ޝޯއެއް ފަށައިފި އެވެ.\nމިއީ ފަތުރުވެރިކަމުގެ މަންޒިލެއްގެ ގޮތުގައި ރާއްޖެ އިޝްތިހާރު ކުރުމަށް އެމްއެމްޕީއާރުސީ އިން މިއަހަރު ކުރިއަށްގެންދާ މިފަދަ ހަވަނަ ހަރަކާތެވެ. މި ރޯޑްޝޯ ޖަރުމަނުގެ ކޮލޯން، ފްރޭންކްފާޓް އަދި މިއުނިކްގައި ކުރިއަށްގެންދާއިރު އޮސްޓްރިއާގެ ވިއޭނާގައިވެސް ކުރިއަށްގެންދާނެ އެވެ. ޖަރުމަނުގައު ރޯޑްޝޯ އޮންނާނީ މާދަމާގެ ނިޔަލަށެވެ. އޮސްޓްރިއާގައި ރޯޑް ޝޯ އޮންނާނީ މިމަހުގެ 19 ވަނަ ދުވަހު އެވެ.\nމި ރޯޑްޝޯގެ މަގުސަދަކީ ޖަރުމަނު ބަހުން ވާހަކަ ދައްކައި އެ މާކެޓުގައި ރާއްޖެ އިތުރަށް އިޝްތިހާރު ކުރުން ކަމަށް އެމްއެމްޕީއާރުސީ އިން ބުންޏެވެ.\nމި ރޯޑްޝޯ ގައި ރާއްޖޭގެ ފަތުރުވެރިކަމުގެ ސިނާއަތުގައި ހަރަކާތްތެރިވާ ފަރާތްތައް ޖަރުމަނާއި އޮސްޓްރިއާގެ އޮޕަރޭޓަރުންނާއި ބައްދަލުކޮށް އެމާކެޓުން ރާއްޖެ އަންނަ ފަތުރުވެރިން އިތުރުކުރުމަށް މަޝްވަރާ ކުރާނެ އެވެ.\nއެމްއެމްޕީއާރުސީ އާއެކު ރާއްޖޭގެ ފަތުރުވެރިކަމުގައި ހަރަކާތްތެރިވާ ހަތް ކުންފުންޏަކުން މި ރޯޑް ޝޯގައި ބައިވެރިވެ އެވެ.\nމި ރޯޑްޝޯގައި ޖަރުމަނާއި އޮސްޓްރިއާގެ އޮޕަރޭޓަރުންނާއި ބައްދަލުކުރުމާއި ޑެސްޓިނޭޝަން ޕްރެޒެންޓޭޝަންގެ ދިނުމުގެ\nއިތުރުން ކޮންމެ ސިޓީއެއްގައި ގުރުއަތުން ހޮވޭ ފަރާތަކަށް ރާއްޖޭގައި ޗުއްޓީ ހޭދަކުރުމުގެ ފުރުސަތު ދޭނެ އެވެ. މި ދަތުރުތައް ސްޕޮންސާ ކޮށްފައިވަނީ ލަކްސް ނޯތު މާލެ އެޓޯލް ރިސޯޓުންނެވެ.\nމިއަހަރުގެ ޖުލައި މަހުގެ ނިޔަލަށް ޖަރުމަނު ވިލާތަކީ ފަސްވަނައަށް ރާއްޖެއަށް އެންމެ ގިނަ ޓޫރިސްޓުްނ ޒިޔާރަތްކުރި ގައުމެވެ. އެގޮތުން 2018 ވަނަ އަހަރުގެ ފުރަތަމަ ހަމަސް ދުވަހު ޖަރުމަނުވިލާތުން ރާއްޖެއަށް އައި ފަތުރުވެރިންގެ ނިސްބަތާއަޅާބަލާއިރު މިއަހަރުގެ ޖުލައި މަހާ ހިސާބަށް 4.10 ޕަސެންޓް ވަނީ އިތުރުވެފަ އެވެ.\nއޮސްޓްރިއާއިން ވެސް މި އަހަރުގެ ފުރަތަމަ ހަމަސް ދުވަހު ރާއްޖެ ޒިޔާރަތްކުރި ފަތުރުވެރިންގެ އަދަދު ވަނީ އިތުރުވެފަ އެވެ. ޖުލައި މަހުގެ ނިޔަލަށް އެ ގައުމުން 415،13 ފަތުރުވެރިން ރާއްޖެ އައިސްފައިވެ އެވެ. މިއީ މިދިޔަ އަހަރުގެ އެ މުއްދަތާއި އަޅާބަލާއިރު، 3.9 ޕަސެންޓުގެ ކުރިއެރުމެކެވެ.


Maldivian in agu heyo kuri ticket vihkan fashaifi\nމާލެ، 10 ޖެނުއަރީ 2019 - މޯލްޑިވިންގެ ޕީއާރް އަދި ކޮމިއުނިކޭޝަން މެނޭޖަރ މޫސާ ވަސީމް ނޫސްވެރިންނަށް މައުލޫމާތު ދެއްވަނީ -- އަހުމަދު ޝުރާއު | އަވަސް\nމި މަހުގެ ދެވަނަ ދުވަހުން ފެށިގެން، އަގު ހެޔޮ ކުރި އެތެރޭގެ އުދުހުންތަކުގެ ޓިކެޓް މިއަދުން ފެށިގެން ވިއްކަން ފަށައިފި އެވެ.\nއެތެރޭގެ އުދުހުންތަކުގެ އަގު ކުޑަކުރުމަކީ ރައީސް އިބްރާހިމް މުހައްމަދު ސޯލިހުގެ، 100 ދުވަހުގެ ވައުދުތަކުގެ ތެރޭގައި ހިމެނޭ ކަމެކެވެ. އަގުތަކަށް ގެނައި މި ބަދަލާއެކު މޯލްޑިވިއަން އިން ދަތުކުރާ މަންޒިލްތަކުގެ ދެކޮޅު ޓިކެޓްގެ އަގުތައް ވަނީ މިއަދުން ފެށިގެން ހެޔޮވެފަ އެވެ.\nއަގުހެޔޮ ކުރުމާއެކު ޓިކެޓުގެ އަގުތަކަށް އައި ބަދަލު:\nމާލެ - ގަން - މާލެ 1،698 ރުފިޔާ އާއި 2،666 ރުފިޔާއާ ދެމެދު\nމޯލްޑިވިއަން އޮފީހުގައި މިއަދު ނޫސްވެރިންނަށް މައުލޫމާތު ދެއްވަމުން އެ ކުންފުނީގެ ޕަބްލިކް ރިލޭޝަން މެނޭޖަރު މެނޭޖަރު މޫސާ ވަސީމް ވިދާޅުވީ އަގަތަކަށް އައި ހެޔޮ ބަދަލާއެކު ޓިކެޓު ވިއްކަން ފެށުމުން ދަތުރުކުރާ މީހުންނަށް ލުއިތަކެއް ލިބިގެންދާނެ ކަމަށެވެ.\n"އެންމެ އަގު ހެޔޮކޮށް ދަތުރު ކުރުމުގެ ފުުރުސަތު މިއަދުން ފެށިގެން މި ހުޅުވާލީ. މިހާރު ކުރިން އެންމެ އަގު ބޮޑުކޮށް ވިއްކަމުން ދިޔަ ދެ ފެއާ ނޯންނާނެ،" ވަސީމް ވިދާޅުވި އެވެ.\n"އަވަސް" އިން ކުރި ސުވާލަކަށް ޖަވާބު ދެއްވަމުން ވަސީމް ވިދާޅުވީ އަގު ހެޔޮ ކުރުމާއެކު ލޯވަސްޓް ފެއާގެ ޓިކެޓު ވެސް ލިބޭނެ ކަމަށެވެ.\n"ކުރިއަށް ވުރެ އަގުހެޔޮ ފެއާގައި ޓިކެޓު ލިބޭ ވަރު ތިން ގުނަ އިތުރުވެގެންދާނެ،" ވަސީމް ވިދާޅުވި އެވެ.\nއޭނާ ވިދާޅުވީ ޓިކެޓުގެ އަގު ހެޔޮކުރުމުގެ އިތުރުން ހިދުމަތުގެ ފެންވަރު ރަނގަޅު ކުރަންވެސް ފިޔަވަޅު ތަކެއް އަޅާނެ ކަމަށެވެ.\nގައުމީ އެއާލައިން އިން ބުނެފައިވާ ގޮތުގައި ޓިކެޓުގެ އަގު ހެޔޮ ކުރުމާއެކު ކުރިން އެންމެ އަގު ރޭޓުގައި ދޭ ޓިކެޓުގެ ޝީޓްވެސް އިތުރުކޮށްފައިވާ ކަމަށެވެ. މިހާރު ކޮންމެ ދުވަހަކުވެސް 15،000 ޝީޓް އިތުރަށް ލިބިގެންދާނެ ކަމަށް ބުނެފައިވެ އެވެ.\nސީޕްލޭން ފަށަން އިންޑިއާއަށް ދިޔަ ކްރޫ ރާއްޖެއަށް\nރާއްޖޭން ސީޕްލޭން ގަނެ އިންޑިއާއިން ހިދުމަތް ފުޅާ ކުރަނީ


50 Ah Vure Gina Fuluhunnai Sifain Hayyaru Kohfi - Nasheed - Vaguthu\nމެޖިސްޓްރޭޓް އިބްރާހިމް ރަޝީދު މަގާމުން ވަކިކުރަން މަޖިލިހުން ފާސްކޮށްފި - 52 މިނެޓް ކުރިން\n50 އަށް ވުރެ ގިނަ ފުލުހުންނާއި ސިފައިން ހައްޔަރުކޮށްފި – ނަޝީދު\n50 އަށް ވުރެ ގިނަ ދިވެހި ފުލުހުންނާއި ސިފައިން ހައްޔަރުކޮށްފައިވާ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިހެން ވިދާޅުވީ މިއަދު ކުރެއްވެވި ޓްވީޓެއްގައެވެ. ރައީސް ނަޝީދުގެ ޓްވީޓްގައި ވިދާޅުވީ ރައީސް ޔާމީންގެ ވަފާތެރިން ވަނީ 50 އަށް ވުރެ ގިނަ ސިފައިންނާއި ފުލުހުން ހައްޔަރުކޮށްފައި ކަމަށެވެ. އޭގެތެރެއިން ބައެއް މީހުން ހައްޔަރުކޮށްފައި ވަނީ ބެރެކްސް ގައި އެހެން މީހުންނާއި މުއާމަލާތު ނުކުރެވޭ ގޮތައް ކަމަށާއި އަދި ސީނިއާ ބައެއް އެސްއޯ ފުލުހުން ދޫނިދޫގައި ހައްޔަރުކޮށްފައިވާ ކަމަށް ވެސް ރައީސް ނަޝީދު ވިދާޅުވިއެވެ.\n"މިއީ ގޯހެއް، އެ ހުރިހާ އެންމެން ދޫކޮށްލަން ޖެހޭ." ރައީސް ނަޝީދު ވިދާޅުވިއެވެ.\nYameen loyalists have detained more than 50 MNDF and Police Officers. Some being detained in their barracks incommunicado; while senior SO police held in Dhoonidhoo. This is worrying. They must be freed.\n— Mohamed Nasheed (@MohamedNasheed) February 27, 2018\n50 އަށް ވުރެ ގިނަ ފުލުހުންނާއި ސިފައިން ހައްޔަރުކޮށްފައިވާ ކަމަށް ރައީސް ނަޝީދު ވިދާޅުވި ނަމަވެސް އެފަދަ މައުލޫމާތެއް އެއްވެސް ފަރާތަކުން ހާމަކުރައްވާފައެއް ނުވެއެވެ.\nނަމަވެސް ފުލުހުންގެ މެދުގައި ނަފްރަތު އުފައްދަން މަސައްކަތް ކުރި ކަމުގެ ތުހުމަތުގައި މިހާތަނަށް ހަ ފުލުހަކު ހައްޔަރުކޮށްފައިވާ ކަމަށް ބައެއް ފަރާތްތަކުން ރިޕޯޓް ކޮށްފައި ވެއެވެ. އަދި އިތުރު ދެސިފައިންގެ މީހަކު ވެސް ހައްޔަރުކޮށްފައިވާ ކަމަށް މީޑިއާތަކުން ރިޕޯޓް ކޮށްފައި ވެއެވެ.\nދުނިޔެ ދެން މާގިނަ ދުވަހު އޮވެދާނެހެން ހިޔެއް ނުވޭ - ނަޝީދު\nއަޅުގަނޑު މަޤާމުގައި ބަހައްޓަވާނެ ކަމަށް ނަޝީދު ވިދާޅުވި - އަބްދުﷲ ސަޢީދު\nސުޕްރީމް ކޯޓަށް ގޮންޖަހަން މަޖިލީހުގެ ރައީސް މަޖިލީހަށް މައްސަލައެއް ހުށަހަޅައިފި\nފެބުރުއަރީ 27, 2018 11:54\nދެން ކަލެޔަށް ކީއް. ފިލާ އޮވޭ\nފެބުރުއަރީ 27, 2018 11:56\nމީމިގައުަށް ކިހިނެއް ހަދަންވެގެން އުޅޭ މީހެއް. މިކަލޭގެމީ މިގައުމަށް ކުރިމަތި ވެފަިވާ މުސީބާތަކަށް ވެއްގްނު!!!!!\nތިޔަކަހަލަ ދެއުޅި އެންނުވާ ބޯބުރާތި4މީހުން މީދެން ކާކު މިޤައުމަށް ބަސްކިޔަން ދޮގާ މަކަރުން ފުރިގެންވާ އިންސާނެއްގެ ސިފައިގާ ހުރި ގައިދީއެއްތިޔައީ\nފެބުރުއަރީ 27, 2018 11:57\nމީނަ 50 ފަހަރު ބަންދުކޮށްފަ 5000 އެތިފަރުން ހައްދުޖަހަންވީ.. ދޮގުހަދާތީވެ..ބުރޯ ތިތި ނުވިކޭނެ މިހާރަކު.. ފުރަތަމަ މިސްކިތު ވަޅުދޮށައް ގޮސް ދޫދޮވެބަލަ.. އޮޅިގެންވެސް ތެދެއް ހެދޭތޯ..\nފެބުރުއަރީ 27, 2018 11:58\nކުށްވެރިން ހަށްޔަރު ކުރާނެ.\nފެބުރުއަރީ 27, 2018 11:59\nކަލޭ ކިހާވަރެއް ކުރިން އެމީހުންނަށް.. ދެންމީހާރު ކޮންކަމެއް ފިލާ އޮވޭ...................\nފެބުރުއަރީ 27, 2018 12:00\nހަހަހަހަހކަކަކަކެކެކެކެކ ކަލޭ ފަކީރު ދެން ދޯ؟ އަޅެ އަހަރެން ހަމްދަރުދީވަން\nފެބުރުއަރީ 27, 2018 12:01\nކަލެއަކާ ބެހޭކަމެއްނޫން. ހައްޔަރު ކުރަންޖެހޭ މީހުން ހައްޔަރު ކުރާނެ. ހުކުން ކުރަންޖެހޭ މީހުންނައް ހުކުން ކުރާނެ. 3.5 ކަލޯގެ ރައީސް ކަމުވެސް އޮތީ ހަމަ މިހެން. ކިތައްމީހުން ޕޮލިހުން ކެޑީ..ކިތައްމީހުން ސިފައިންގެ އިން ވަކި ކުރީ.. ގުދޯ ގުދޯ ނުގޮވާ.\nއެންމެން ދޫކޮށްލިޔަސް ކަލޭ ދޫކޮށްލައިގެން ނުވާނެ.\nފެބުރުއަރީ 27, 2018 12:02\nމީނާ ވަނީ ހިނދުކޮޅުގައި ކަމާއި މެދު ޝައްކު ނުކުރައްވާ\nފެބުރުއަރީ 27, 2018 12:03\nކަލެއައް ކީއް ފެލިފެލި ހުންނަން ޖެހޭހީ އަހަރުމެން މިތިބީ ރައީސް ޔާމިން އާއެކުގައި ދެންލަލަލަލަލާ\nފެބުރުއަރީ 27, 2018 12:07\nއެއީ ތެދެއް. އޭގެ ތެރެއިން އެއްބައި ހުރީ ކެރަފާ ގޭގައި. އަނެއްބައި ހުރީ ލައިލާ ކައިރި. ލައިލާ އާއި އޭނާގެ އަންހެން ދަރިން އެކަމާ ތިބީ ވަރަށް އުފަލުން.\nފެބުރުއަރީ 27, 2018 12:08\nމިޤައުމައް ދިމާވެފައިވާ އެންމެ ބޮޑު މުސީބާތަކީ މި ކެނެރީގެ މުޙައްމަދު ނަޝީދު.\nފެބުރުއަރީ 27, 2018 12:09\nކަލޭ ކިތަންމެ ހަމްދަރްދީ އެއް ފާޅުކުރާ ނަމޭ ހޮތާ ޓްވީޓް ކުރިޔަސް ކަލޭގެ ހަގީގަތާ ތި އުޅެނީ ވެރިކަމުގެ ލައްޒަތާ ބައިތުލްމާލް ދިރުވާލަން ކަން ރައްޔިތުންަށް އެގޭ. އޭގެ އަގަކަށް އެއަރޕޯޓު އިންޑިއަނުންނަށް ހުށަހެޅިޔަސް އެކަމެެެއް ނުވާނެ! ވެރިކަާ 100މޭލާ ށްވެސް ގާތް ނުވެވޭނެ\nފެބުރުއަރީ 27, 2018 12:11\nއަންނި ޓްވީޓްސް މިހާރު ޓްރަމްޕް ޓްްވީޓްސް އާ ހާދަ ވައްތަރޭ\nފެބުރުއަރީ 27, 2018 12:12\nފުލުހުންނާއި ސިފައިން ހައްޔަރު ކުރިކަމުގައި ވިޔަސް މާތްﷲ ގަތްދީ ހުވާ ކޮށްފައި މިބުނަނީ މިސަރުކާރަށް ތާއީދު ކުރާ ބަޔަކު ނެތް، މިސަރުކާރަށް ގޮވާލަން ފިރުޢަނު އާއި ހާނާނު އުޅުނެވެ. އެކަމުން އިބުރަތް ހާސިލް ކުރާށެވެ، މާތްﷲ ކޯފާ އަންނަހިނދު ފިލައިގެން ދާނީ ކޮއްތާކަށްތޯ؟ ހައްދަވާ ބޮޑު ކުރެއްވި ﷲ މިސަރުކާރު ނެތި ކުރައްވާ ދެއެވެ. މިކޮމެންޓު ނުދަހާނެކަން އެނގޭ މިނޫހަކީ ވ ފ މ ހިންގާ ނޫހެއް\nފެބުރުއަރީ 27, 2018 12:14\nއެއީ އިނގިރޭސި ވިލާތުންނާއި، އިންޑިޔާއިން ހައްޔަރު ކުރި އެ ޤައުމުގެ ފުލުހުންނާއި އެކުގައެވެ. .... ލޮލް އެއީ އަހަރެން އެހެންބުނި އެއްޗެއް ނޫނެވެ....\nފެބުރުއަރީ 27, 2018 12:18\nކަލޭ ތީ ދެން ކާކު! ކަންކަމަށް ކުފޫ ހަމަ ނުވެ ހުރެގެން ކޮންހާ ބޭކާރު އަގައެއް ތި ތަޅަނީ. ބަލި ވީމަވެސް ހަމަ ހުރެގެން މޮޔައޭ ތި ގޮވަނީ. ފުރަތަމަ ހަމައަށް ނޭވާއެއް ލެވޭތޯ ބަލާބަލަ ކިހާ ދެރަ ކަމެއްތަ ދެން. ކަލޯ ދިވެހި ކެއުން ކާން ލިބޭތޯ ކަލެއަށް.\nފެބުރުއަރީ 27, 2018 12:23\nނަޝީދު ޕޮލިހުން ދޯ؟ ދެރަވޭ ދޯ؟ ކެކެކެކެ\nފެބުރުއަރީ 27, 2018 12:24\n100 މީހުންހައްޔަރު ކުރިޔަސް ކަލެއަށް ކޮންކަމެއް\nފެބުރުއަރީ 27, 2018 12:26\nމަ ހާދަ ރުޅި އަރާ ބޭގަނޑެކޭ ހުވާމިބުނި...ތިމާވެއްޓާއި ރައްޓެހި ގޮތަކަށް ނައްތާލަންވެފަ ހުރި ސުންޕާއެއްމީ\nފެބުރުއަރީ 27, 2018 12:28\nކަލޭ އެންމެ ފުރަތަމަ ކުރަންވި ކަމަކީ ސީރިޔާގެ މައްސަލަ ހައްލު ކުރުން. އެކަން ކަލެއަށް ކުރެވުނީމަ އެހެން ކަމަކާ އުޅޭނީ. ކަލޯ ކަލޭ ހަމައަށް ނިދަންތަ ބޯ ގޯސް\nހާދަ ހީވޭ ހީވާހެން\nފެބުރުއަރީ 27, 2018 12:29\nއޭމިހިރަ ކެނެރީގޭ ބޮޑު ބުރާންޗާ.. ޤައުމަށް ފިލައިގެން ގޮސް ބޭރުހުރެ މާއެނގިގެން ވާހަކަ ނުދައްކަބަލަ... ރައްޔިތުންގެ ސަމާލުކަން ހޯދަން އުޅުނަސް ބޮޑުވަރު ތީ..!\nފެބުރުއަރީ 27, 2018 12:35\nއެއްޗާ ކަލޭ މި ގައުމަށް ނައަރާތި އޮޅިގެން ވެސް . ހެޔޮ ކޮންމެ މީހަކު ވެރިކަމުގަ ހުރި ކަމުގަ ވިޔަސް\nފެބުރުއަރީ 27, 2018 12:40\nބުރޯ ހާސް ނުވޭ. އެވާނީ ތި ވިދާޅުވާ އައި އެސް. މީހުން ނަށް.\nމަނިކުފާނު ވިދާޅުވިމެއްނޫންތޯ އެހެން.\nއަންނި ކަލޭ ފިލާ ހުރެގެން ކޮންމޮޅު ވާހަކަ އެއް ދައްކާކަށް. ކަލޭގެ ކަމަކީ މުޅި މިޤައުމުގާ ފިތުނަ ފަސާދަ އުފެއްދުން. މިޤައުމުގެ ދިވެހި ރައްޔިތުން މަގުމައްޗަށް ނެރިގެން ތިޔަ ކުޅޭ ކުޅިގަނޑު އަހަރުމެންނަށް ވަރަށް ސާފުކޮށް އެބަފެނޭ ...މެންބަރުންތައް އުޅޭގޮތް ވެސް ވަރަށް ރީތި ކޮށް ފެނޭ. މީ އަހަރުމެންގެ ވެސް ޤައުމު. ޢަންނި ބޭނުންހާ ގޮތެެއް ނެހެދޭނެ. ޙީނުކުރައްޗޭ ތިތާ ފިލާހުރެގެން ތިކުރާކަންތައް ނޭނގޭނެ ކަމަށް. ޢަދި ކަލޭ ހައްޔަރުކުރާނެ ދުވަސް އަންނާނެ. ކަލޭ ޖެހޭނީ ތިހެން ތެޅިތެޅި ހުންނަން. މިޤައުމުގެ ވެރިކަމެއް އަންނި އަކަށް ނުލިބޭނެ. ޓްވީޓް ކޮށްކޮށް ހުރޭ...... ތީ އެންމެ ފިޑިންގެ ގޮތް..... ދެންލަލަލާ.....\nފެބުރުއަރީ 27, 2018 12:51\nއެ ވެދާނެ އައެސް އައިސް އިން ތަމްރީންވެގެ އެ ދެ މުއަސަސާގަ އުޅޭ ކުދިންކަމަށް، ބޭފުޅާ ބުނީމެއް ނުން ދޯ މީގެ ދެތިން ހަފްތާ ކުރިން. އެހެންވެ ސަރުކާރުން އެ ބޭފުޅުން ހައްޔަރު ކުރީ. އެނީވޭސް ތޭންކް ފޯދަ ރިމައިންޑަރ. ހަހަހަހަހަހަހަހހަަހހަހަހަ\nފެބުރުއަރީ 27, 2018 13:02\nކެނެރީގޭ ކަޅުމުހައްމަދު ސިރީ ކުލަ ބޮވަނަ މަހާރަދުން\nފެބުރުއަރީ 27, 2018 13:03\nމީހަމަ ޢަބުދުﷲ ބިން އުބައްޔު ބިން ސަލޫލު ނޫނީ ދެންހުރި ކަލޭގެ. ހުވާ މިބުނީ..!\nފެބުރުއަރީ 27, 2018 13:04\nކަލެއަކާ ނުބެހެ ވޭނެ\nފެބުރުއަރީ 27, 2018 13:06\nހުވަފެނުން އާ އެއްޗެއް ފެނުނީދޯ.\nފެބުރުއަރީ 27, 2018 13:09\nމި ގައިދީ މިއީ ދެންކާކު. ފީކުދާނަކަށްދޭ އިޚްތިރާމް ކަލެއަށް ނުދޭނަން.\nފެބުރުއަރީ 27, 2018 13:12\nދިވެހި ދަރިންތައް މަރަން ކަލޭ ފޮނުވާ ކުލީ ސިފައިންނާ ހަނގުރާމަ ކުރާނެ މީހުން މަދުވާނެނު. ކަލޭ އުފާކުރާނެ ކަމެއް މިއީވެސް\nފެބުރުއަރީ 27, 2018 13:21\nމިކަލޭގެ ދައްކާވަހަކަ ނޫސްތަކުގަ ނުލިޔެބަލަ\nފެބުރުއަރީ 27, 2018 13:23\nގާނޫނާއި ހިލާފުވާ މީސްމީހުން ހައްޔަރު ކުރާނެ.\nފެބުރުއަރީ 27, 2018 13:31\nގައިދީ ނަޝީދު ފިލިނަޝީދު ވާންޗޯ ދެން ކޮސްގޮވާ\nފެބުރުއަރީ 27, 2018 13:52\nމި ނަޝީދު ދައްކާ ވާހަކަތައް ނުޖަހަބަލަ ކިހާދެރަކަމެއް. ދުނިޔޭގަ މުސްލިމުން އުޅޭ ހާލަތު ހޯދައިގެން ލިޔެބަލަ\nފެބުރުއަރީ 27, 2018 14:16\nފުލުހުން އަދި ސިފައިންގެ ވަޒީފައި ތިއްބަސް ކުއްކުރީމަ ކުއްވެރިވާނެ. ތުރުކީކަ ކިތައް ފަޑިޔާރުން، ކިތަށް ސިފައިން ހައްޔަރު ކުރިތޯ؟\nފެބުރުއަރީ 27, 2018 14:38\nތީ ޤައުމުގާފިތުނަފަސާދަ އުފައްދާ ޙީލަތްތެރިއެއް.\nފެބުރުއަރީ 27, 2018 14:48\nފެބުރުއަރީ 27, 2018 15:05\n50 ފުލުހުންދޯ ކަލެއަށް ހެއްލުނީ. ހިމާރު.\nފެބުރުއަރީ 27, 2018 15:42\nއަސްލެއް ނެތް ވާަހަކަ ހަދައިގެން ދައްކާ މަރުމޯލެއްތީ.\nފެބުރުއަރީ 27, 2018 21:19\nމި ކަލޭގެ ކަންތައް ނިންމާލާނީ ކާކު ބާ\nފެބުރުއަރީ 28, 2018 07:16\nއެއީ ތިޔަ ޝައިތާނުގެ ބަހަށް ހެއްލުނު މީހުން.....!!!\nފެބުރުއަރީ 28, 2018 07:44\nމި ސުނގުޅީމުނގުޅި ސޮރާއި ހެދި މިޤައުމު މިޙާލަތަށް ދިޔައީ. އެއްގޮތަކުން ނުވިއްޔާ އަނެއްގޮތަކުންވެސް ޤައުމު ހަލަބޮލިކޮށް މީނާގެ އެޖެންޑާ ކުރިއެރުވޭތޯ ބަލަމުންދަނީ. ނުލާހިކު ރނގަޅަށް ޤައުމަށް ޚިދުމަތް ކުރަމުންއައި މީހުންނވެސް މިކަލޭގެ އަވައިގާ ޖެހިގެން އެތިބީ. ކިހާ ދެރަކެއްމީ. މިއަންނިއާ ހެދި ޤައުމު ހަލަބޮލިވެ ރައްޔުތުން މާޔޫސް ވެއްޖެ. މީނާ ބޭނުންވަނީ ޔޫރަޕްގެ ގޮތްފޮތް މިޤައުމުގާ ފަތުރަން. އެކަމަކު އެހެން ވިޔަކަ ދީގެންނުވާނެ. ކެނެރީގޭ އަންނި އަކީ ދިވެހިން ދުަށް އެންމެ ގަމާރު ސިޔާސީ މޮޔަގަނޑު.\nފެބުރުއަރީ 28, 2018 11:57\nކަލޭ ގެ ތިޔަދޮގުހެދުމުގެ ސިލްސިލާއަށް ނިމުން ﷲ މިންވަރު ކުރައްވާފާންދޭ.....\nފެބުރުއަރީ 28, 2018 14:30\nކަލެޔައް މާ ބޮޑައް އިނގެނީ ގައުގެ ހަލާކު...\nމާޗް 2, 2018 09:37\nކަލޭމެން ކިތަންމެ ރުޅި އަޔަސް ރައީސް ނަޝީދު ދެކެ ވާ ލޯބި ޔާމީނު ދެކެ ދިވެހި ރައްޔިތުން ނުވާނެ.\nމާޗް 4, 2018 19:37\nކަލޭގެ ދުއްޕާ އެވެސް!!!!


Hayyarukuri tourist ge kibain Majilis maafah edhijje | Mihaaru\nހައްޔަރުކުރި ޓޫރިސްޓުގެ ކިބައިން މަޖިލިސް މާފަށް އެދިއްޖެ\n10 ފެބުރުއަރީ 2020 - 12:04 61 comments\nބިކިނީގައި މަގުމަތީ އުޅެނިކޮށް މާފުށިން ހައްޔަރުކުރި ޓޫރިސްޓްގެ ކިބައިން ރައްޔިތުންގެ މަޖިލީހުން މިއަދު މާފަށް އެދިއްޖެ އެވެ.\nރައްޔިތުންގެ މަޖިލީހުގެ ނަމުގައި ސިސީލިއާ ޖެސްޓަވެސްކާގެ ކިބައިން މައާފަށް އެދިވަޑައިގެންނެވީ މަޖިލީހުގެ ރައީސް މުހައްމަދު ނަޝީދެވެ. މަޖިލީހުގެ ރިޔާސަތުގައި އިންނަވާ އިނގިރޭސި ބަހުން ވާހަކަފުޅު ދައްކަވަމުން ނަޝީދު ވިދާޅުވީ އޭނާ އަލުން ރާއްޖެއަށް އަދި، ހާއްސަކޮށް މާފުށްޓަށް ޒިޔާރަތް ކުރަން ޓޫރިޒަމް މިނިސްޓަރު އަލީ ވަހީދު ދައުވަތު ދެއްވާނެކަން ޔަގީންވެވަޑައިގަންނަވާ ކަމަށެވެ.\n"ސިސީލިއާ ޖެސްޓަވެސްކާގެ ކިބައިން މި މަޖިލިސް މިއަދު މާފަށް އެދެން،" ނަޝީދު ވިދާޅުވި އެވެ.\nއެމަނިކުފާނު ވިދާޅުވީ އޭނާއާ މެދު ކަންތައް ހިނގީ ވަރަށް ދެރަކޮށް ކަމަށާއި ކޮމިޝަނަރު އޮފް ޕޮލިސް އެކަމާ މައާފަށް އެދިވަޑައިގެންނެވުމުގެ އިތުރުން އެކަން ހިނގި ގޮތް ހޯމް މިނިސްޓަރު އިމްރާން އަބްދުﷲ ތަފްސީލުކޮށް ދެއްވާފައިވާ ކަމަށެވެ.\nTourist hayyarukurumugai goaheh neiykamah bunaathee kanboduvey: Nasheed\n"އަޅުގަނޑަށް ވަރަށް ޔަގީން އަޅުގަނޑުމެންގެ ޓޫރިޒަމް މިނިސްޓަރު އަދި މިރާއްޖޭގެ ރައްޔިތުން ވަރަށް ބޮޑަށް ރުހޭނެ ސިސީލިއާ އަލުން ދިވެހި ރާއްްޖެއަށް އަދި މާފުށްޓަށް އަނބުރާ އައުމަށް ދައުވަތު ދޭން،" ނަޝީދު ވިދާޅުވި އެވެ.\nމާފުށީގައި އޭނާ ހައްޔަރުކުރި މަންޒަރު ފެންނަ ވީޑިއޯއެއް ފުރަތަމަ އާއްމުވުމާ އެކު އާއްމުންގެ ފާޑުކިއުން ފުލުހުންނަށް ވަރަށް ބޮޑަށް އަމާޒުވި އެވެ. އެންމެ ބޮޑު ކަންބޮޑުވުމަކަށް ވީ، އެއްވެސް އަންހެން ފުލުހަކު، ނެތި މުޅިން ވެސް ފިރިހެން ފުލުހުންތަކެއް ވެގެން، ޓޫރިސްޓު އަންހެންމީހާ ހައްޔަރުކުރަން އުޅުމެވެ.\nއޭގެ ދިފާއުގައި ފުލުހުން ބުނެފައި ވަނީ މާފުށީގައި އަންހެން ފުލުހުން ނެތުމުން އެވަގުތު ފިރިހެން ފުލުހުން ހަރަކާތްތެރިވާން ޖެހުނީ ކަމަށެވެ.\nއެ އަންހެންމީހާ ހައްޔަރު ކުރުމުގެ ކުރިން، އޭނާ އަށް ނަސޭހަތްދީ ހުއްޓުވަން އުޅުނު ނަމަ، މަންޒަރު އެއަށް ވުރެ ރީތި ވާނެ ކަމަށް ބައެއް މީހުން ބުނެ އެވެ.\nނަމަވެސް އެކަން ހިނގައިދިޔަ ގޮތް ފެންނަ އެހެން ވީޑިއޯއެއް އާއްމުވުމާ އެކު ފެނުނީ އެހެން މަންޒަރެކެވެ. އެ ވީޑިއޯ އިން ފެންނަނީ އޭނާއަށް ވިސްނައިދޭން ފުލުހުން ފުރަތަމަ މަސައްކަތްކުރި ތަނެވެ. އެގޮތުން ބިކިނީގައި ރަށުގެ މަގުމަތީގައި ނޫޅެވޭނެ ކަމަށް ބުނެ ފުލުހުން ނަސޭހަތްދެ އެވެ. އެކަމަކު ސިސީލިއާ އެކަމާ ދެކޮޅު ހެދި އެވެ. އަދި ފަހުން ފުލުހުން ހައްޔަރުކުރަން އުޅުމުން ވަރަށް ބޮޑަށް ގަދަ ދެއްކި އެވެ.\nހޯމް މިނިސްޓަރު އިމްރާން ވިދާޅުވެފައި ވަނީ އޭނާ ހައްޔަރު ކުރުމުގައި ފުލުހުން އަމަަލުކޮށްފައިވާ ގޮތް އެހާ ގޯސް ނޫން ކަމަށެވެ. އެކަމަކު އެއަށް ވުރެ ރަނގަޅަށް އެކަން ކުރެވިދާނެ ކަމަށް ވިދާޅުވި އެވެ.\nއޭނާ ވިދާޅުވީ ސަލާމަތީ ނަޒަރުން ބަލާއިރު ފުލުހުން އަމަލުކުރީ "ވަރަށް ގޯސްކޮށް" ކަމަށް ނުދެންނެވޭނެ ކަމަށެވެ.\nއިމްރާންގެ އެވާހަކައާ މެދު ނަޝީދު ކަންބޮޮޑުވުން ފާޅުކުރެއްވި އެވެ. އެމަނިކުފާނު ކުރެއްވި ޓުވީޓެއްގައި ވިދާޅުވެފައި ވަނީ ހާލަތާ ނުބައްދަލު ބާރުގެ ބޭނުންކުރުމާއި އަންހެނަކު ހައްޔަރު ކުރަން ފިރިހެން ފުލުހުން ހަރަކާތްތެރި ވުމަކީ ރާއްޖޭގެ ރީތި ނަން ޚަރާބުވާނެ ކަމެއް ކަމަށެވެ. އަންހެން ޓޫރިސްޓް ހައްޔަރުކުރަން ފިރިހެން ފުލުހުން އުޅުން އެމަނިކުފާނު ސިފަކުރެއްވީ "ގަޔަށް ބޮލަށް އެރުން" ކަމަށެވެ.\nއިތުރު ލިޔުންތައް ރައީސް މުހައްމަދު ނަޝީދު ރައްޔިތުންގެ މަޖިލިސް ޓޫރިސްޓުން ކ. މާފުށި ޓޫރިޒަމް އަލީ ވަހީދު، ކުރީގެ ޓޫރިޒަމް މިނިސްޓަރު ފުލުހުން


ބޮލީވުޑްގެ ވަރުގަދަ އެކްޝަން ހީރޯ ޓައިގާ ޝްރޮފް ސޮއިކުރި، ޑައިރެކްޓަރު ވިކާސްގެ ބާލްގެ އާ ފިލްމު "ގަންޕަތު" ގެ މޯޝަން ޕޯސްޓަރު ދައްކާލައިފި އެވެ.\nއެއިން ފެންނަ ގޮތުގައި މި ފިލްމު ދާނީ ވަރަށް ސްޓައިލިޝް އެކްޝަން ފިލްމަކަށެވެ. "ގަންޕަތު" އަކީ ވިކާސްއާ އެކު ޓައިގާ މަސައްކަތްކުރާ ފުރަތަމަ ފިލްމެވެ. އޭނާ އެންމެ ފަހުން ގެނެސްދިނީ މިދިޔަ އަހަރު ރިތިކް ރޯޝަން ކުޅުނު "ސުޕަ 30" އެވެ.\nރިޕޯޓްތައް ބުނާ ގޮތުން "ގަންޕަތުގައި" ޓައިގާ ކުޅޭނީ ވަރަށް ވަރުގަދަ ބޮކްސިންތެޅުންތެރިއެއްގެ ރޯލެވެ. އަދި އޭނާގެ ކެރެކްޓާނެ ނަމަކީ ގަންޕަތެވެ. ފިލްމުގެ ޝޫޓިން ފަށާނީ އަންނަ އަހަރު އެވެ. އަދި ސިނަމާތަކަށް ގެންނާނީ 2022 ގަ އެވެ.\n"ގަންޕަތު" ގެ ޕޯސްޓަރު ސޯޝަލް މީޑިއާގައި ހިއްސާކުރަމުން ޓައިގާ ވަނީ މިއީ އޭނާގެ ކެރިއަރުގެ ވަރަށް ވެސް ހާއްސަ ފިލްމަކަށް ވާނެ ކަމަށް ބުނެފަ އެވެ. ޓައިގާގެ ކުރިއަށް ހުރި ފިލްމުތަކުގެ ތެރޭގައި "ހީރޯޕަންތީ 2" އާއި "ރާމްބޯ" އާއި "ބާގީ 4" ހިމެނެ އެވެ.\n"ގަންޕަތު" ގެ ޕްރޮޑިއުސަރުންނަކީ މި އަހަރުގެ ކުރީކޮޅު ސައިފް އަލީ ޚާންގެ "ޖަވާނި ޖާނެމަން" ގެނެސްދިން ޕޫޖާ އެންޓަޓައިންމަންޓްގެ ވާޝޫ ބަގްނާނީ އާއި އޭނާގެ ދަރިފުޅު ޖެކީ ބަގްނާނީ އެވެ.\n"ނިކައްމާ" ގެ ޝޫޓިން ނިންމާލައިފި\nގިނަ އަހަރުތަކެއް ވަންދެން ބޮޑު ސްކްރީނާ ދުރުގައި ހުރުމަށް ފަހު ބަތަލާ ޝިލްޕާ ޝެޓީ އަލުން އެކްޓިން އަށް އަންނަން ސޮއިކުރި ފުރަތަމަ ފިލްމު "ނިކައްމާ" ގެ ޝޫޓިން ނިންމާލައިފި އެވެ.\nފިލްމުގެ ޓީމުން ވަނީ އެކަން ސޯޝަލް މީޑިއާގައި ވެސް ހިއްސާކޮށްފަ އެވެ. "ނިކައްމާ" އަކީ ޓައިގާ ޝްރޮފްގެ "ބާގީ" އާއި "ހީރޯޕަންތީ" ގެނެސްދިން ޑައިރެކްޓަރު ސަބީރް ޚާންގެ ފިލްމެކެވެ. މި ފިލްމުގައި ޝިލްޕާއާ އެކު ކުރީގެ ބަތަލާ ބަގިޔާޝްރީގެ ފިރިހެން ދަރިފުޅު އަބިމަންޔޫ ދައްސާނީ އާއި އާ ބަތަލާ ޝާލީ ސެތިއާ ވެސް ފެނިގެން ދާނެ އެވެ.\nކޮވިޑްގެ ބަލިމަޑުކަން ކުރިމަތި ނުވި ނަމަ "ނިކައްމާ" އަކީ މި އަހަރުގެ ޖޫން5ގައި ގެނެސްދީފައި އޮންނާނެ ފިލްމެކެވެ. މި ފިލްމުގެ އިތުރުން ޝިލްޕާ "ހަންގާމާ 2" އިން ވެސް ފެންނާނެ އެވެ. އެ ފިލްމުގެ ޝޫޓިން ވެސް ދާދި ފަހުން ވަނީ ނިންމާލައިފަ އެވެ.\n"އިޓްސް މައި ލައިފް" ޒީ ސިނެމާ އަށް\nމިދިޔަ އަހަރު "ޕާގަލްޕަންތީ" ގެނެސްދިން ޑައިރެކްޓަރު އަނީސް ބަޒްމީ މީގެ އަހަރުތަކެއް ކުރިން ޑައިރެކްޓްކޮށް، އެކަމަކު ރިލީޒްނުކުރެވި ދިގުލައިގެން ގޮސްފައި އޮތް ފިލްމު "އިޓްސް މައި ލައިފް" މި މަހުގެ 29 ގައި ޒީ ސިނެމާ އިން ޕްރިމިއާކުރާ ގޮތަށް ނިންމައިފި އެވެ.\nބޯނީ ކަޕޫރާއި ކޮއްކޮ ސަންޖޭ ކަޕޫރް ޕްރޮޑިއުސްކުރި މި ފިލްމުގެ ތަރިންނަކީ މިހާރު ފިލްމު ކުޅުން ހުއްޓާލާފައިވާ ހަރްމަން ބަވޭޖާ އާއި އެކްޓަރު ރިތޭޝް ދޭޝްމުކްގެ އަންހެނުން ޖެނެލިއާ ޑި ސޫޒާ އެވެ. އަދި "އިޓްސް މައި ލައިފް" ގެ ރޯލެއް ނާނާ ޕަޓޭކަރް ވެސް ކުޅޭނެ އެވެ.\nމި ފިލްމަކީ 2006 ގެ ތެލެގޫ ފިލްމު "ބޮއްމަރިއްލޫ" އަސްލަކަށް ބަލައިގެން ހަދާފައިވާ ރޮމޭންޓިކް ކޮމެޑީއެކެވެ. އެ ފިލްމުގެ ބަތަލާ އަކީ ވެސް ޖެނެލިއާ އެވެ. އަދި ބަތަލާ ސިދާތެވެ.\nރެމޯގެ ވީޑިއޯ ލަވައެއް\n"ސްޓްރީޓް ޑާންސާ" އާއި "ރޭސް 3" ގެނެސްދިން ޑައިރެކްޓަރު އަދި ކޮރިއޮގްރާފަރު ރެމޯ ޑި ސޫޒާގެ އާ ވީޑިއޯއެއް ލަވަ ދައްކާލައިފި އެވެ.\nރެމޯ ޑައިރެކްޓްކޮށް، ފެނިގެން ވެސް ދާ ލަވައިގެ ނަމަކީ "ލޯގް ކިޔާ ކަހޭގޭ" އެވެ. މި ލަވައިގެ މިއުޒިކާއި ޅެން ހަދައި، ލަވަ ކިޔާފައި ވަނީ އަބިނާވް ޝޭކަރެވެ. ލަވައިގެ މިއުޒިކް ހެދީ އައިޝްވާރިއާ ތުރިޕަތީ އެވެ.\n"ލޯގް ކިޔާ ކަހޭގޭ" އިން އާންމުކޮށް ރެމޯގެ ޑާންސްތަކުން ފެންނަ ބައެއް ފަންނާނުން ވެސް ފެނިގެންދެ އެވެ.\nއޭގެ ތެރޭގައި ސަލްމާން ޔޫސުފް ޚާނާއި ދަރްމޭޝް އާއި ޕުނިތު ޖޭ ޕަތަކް، ސުޝާންތު ޕުޖާރީ އަދި ރާހުލް ޝެޓީ ހިމެނެ އެވެ.


Adeeb ge iuthiraaf muhimmeh noon, 800 aharah jalah leveyne heki ebahuri: PG | Mihaaru\nއިއުތިރާފް މުހިންމެއް ނޫން، އަދީބަށް 800 އަހަރުގެ ޖަލު ހުކުމް ކުރެވޭނެ ހެކި އެބަހުރި: ޕީޖީ\nޕީޖީ ޝަމީމް: އަދީބު ކުށަށް އިއުތިރާފް ނުވިޔަސް، އޭނާ 800 އަހަރަށް ޖަލަށްލެވޭނެ ހެކި އެބަހުރި ކަމަށް ވިދާޅުވި -- މިހާރު ފޮޓޯ/އަހުމަދު އަވްޝަން\nކުރީގެ ނައިބު ރައީސް އަހުމަދު އަދީބު ކުށަށް އިއުތިރާފު ނުވިޔަސް، އޭނާގެ މައްޗަށް 800 އަހަރުގެ ޖަލު ހުކުމް އަންނަ ވަރަށް ދައުވާ ކުރެވޭނެ ހެކި އެބަހުރި ކަމަށް ޕްރޮސެކިއުޓާ ޖެނެރަލް ހުސައިން ޝަމީމް މިއަދު ވިދާޅުވެއްޖެ އެވެ.\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ޚިޔާނާތާ ގުޅިގެން އަދީބަށް ކުރި ހަތް ދައުވާއެއް ކްރިމިނަލް ކޯޓުން މިއަދު ބޭރުކޮށްލުމުން އަދީބު ވަނީ މިނިވަން ވެފަ އެވެ. އެ ނިންމުން އައީ އެ ދައުވާތަކަށް އަދީބު ކޯޓުގައި އެއްބަސްވުމާ ގުޅޭގޮތުން އަދީބާއި ދައުލަތާ ދެމެދު އިއުތިރާފްގެ އެއްބަސްވުމެއް ހަދާފައި ވަނިކޮށެވެ. އެ މައްސަލަ ހައި ކޯޓުގައި އިސްތިއުނާފް ކުރުމަށާއި އަދީބު ފުރުން މަނާ ކުރުމުގެ އަމުރެއް ހޯދަން ޕްރޮސެކިއުޓާ ޖެނެރަލްގެ އޮފީހުން ވަނީ ނިންމައިފަ އެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ޕީޖީ ޝަމީމް ވިދާޅުވީ ކްރިމިނަލް ކޯޓުން މައްސަލަ ބޭރުކޮށްލީ އިޖްރާއާތުތަކާ ޚިލާފަށް ކަމަށާއި އެހެންވެ، އެ މައްސަލަ އަލުން ބަލަން ހައި ކޯޓުން އަމުރު ކުރާނެ ކަމަށް ގަބޫލު ކުރައްވާ ކަމަށެވެ. ފަހުން މައްސަލަ ބަލާއިރު، ދައުވާތަކަށް އަދީބު އެއްބަސްވެވަޑައިނުގަތަސް ވަކިވަކިން އަދީބަށް 150 އަށް ވުރެ ގިނަ ދައުވާކޮށް، 800 އަހަރުގެ ޖަލު ހުކުމް އިއްވޭނެ ވަރުގެ ހެކި އެބަހުރި ކަމަށް ޕީޖީ ވިދާޅުވި އެވެ.\n"އަދީބުގެ އިއުތިރާފު ބަޔާނާ ނުލައި ކުރިއަށް ގެންގޮސްގެން ކުރާނެ 150 އަށް ވުރެ ގިނަ ދައުވާ އެބަހުއްޓޭ. މިއީ ޑޮކިއުމެންޓްރީ އެވިޑެންސްގެ ވާހަކަ. އެ ދައުވާތައް ސާބިތުކޮށް ދެވިއްޖެއްޔާ 800 އަހަރުގެ ހުކުމް އަންނަ ވަރުގެ ލިޔެ ކިޔުން އަޅުގަނޑުމެންގެ އަތުގައި އެބަހުރި،" ޝަމީމް ވިދާޅުވި އެވެ.\nބޭސްފަރުވާ އަށް ފަހު އަދީބު މާލޭ އެއާޕޯޓުގައި. --ފޮޓޯ/ސޯޝަލްމީޑިއާ\nއޭނާ ވިދާޅުވި ގޮތުގައި، ކްރިމިނަލް ކޯޓުން އެ މައްސަލަތައް ބޭރުކޮށްލީ އަދީބާ އެކު ދައުލަތުން ހަދާފައިވާ އިއުތިރާފުގެ އެއްބަސްވުމާ ގުޅޭގޮތުން އަދީބާ އެއްވެސް މިންވަރަކަށް ސުވާލެއް ނުކޮށެވެ. އެހެންވެ، އެ އެއްބަސްވުން އަދިވެސް ކުރިއަށް ގެންދާނީތޯ ނުވަތަ ނޫންތޯ ނިންމާނީ އިސްތިއުނާފުގެ މަރުހަލާ އަށް ފަހު އަލުން ކްރިމިނަލް ކޯޓަށް އެ މައްސަލަ ފޮނުވުމުން ކަމަށް ޝަމީމް ވިދާޅުވި އެވެ.\n"އަޅުގަނޑުމެން މި ތިބީ އެއްބަސްވުން ކުރިއަށް ގެންދިޔަޔަސް އަދި އެއްބަސްވުމާ ނުލައި ކުރިއަށް ގެންދިޔަޔަސް، މިކަމުގައި ކުރިއަށް ދާން. އެއްބަސްވުން އޮވެގެން ނުވަތަ ނެތިގެނެއް އަޅުގަނޑުމެންގެ މަސައްކަތަކަށް ހުރަހެއް ނޭޅޭ. އަޅުގަނޑުމެންގެ އަތުގައި އެބަހުއްޓޭ މި މައްސަލަތައް ސާބިތު ކުރެވޭ މިންވަރު ހެކި،" ޝަމީމް ވިދާޅުވި އެވެ.\nޝަމީމް ވިދާޅުވި ގޮތުގައި އެހާ ގިނަ ދައުވާތަކެއް އަދީބުގެ މައްޗަށް އުފުލެން އޮއްވައި ހަތް ދައުވާއެއް ދައުލަތުން ކުރީ އެފަދަ އެއްބަސްވުމެއް ކުރިން ހަދާފައި އޮތުމުން އެ އަށް އިހްތިރާމް ކުރުމުގެ ގޮތުންނެވެ. ކޯޓުން މައްސަލަ ބޭރުކޮށްލީ 700 އަށް ވުރެ ގިނަ ހެކި ހުށަހަޅާފައިވާ ވަނިކޮށް ކަމަށް އޭނާ ވިދާޅުވި އެވެ.\n"އަޅުގަނޑުމެންނަށް ފުރުސަތު ދޭށޭ އަޅުގަނޑުމެން ހުށަހަޅަން އޮތް 700 އެތައް ޑޮކިއުމެންޓް ހުށަހަޅަން. އަޅުގަނޑުމެން ސާބިތުކޮށްދޭނަމޭ މިވަރުގެ ވައްކަން، މިވަރުގެ ޚިޔާނާތް ހިނގާފައި އޮތްކަން. އެ ފުރުސަތު އަޅުގަނޑުމެންނަށް ނުލިބިގެން މި އުޅެނީ،" ޝަމީމް ވިދާޅުވި އެވެ.\nޝަމީމް ވިދާޅުވީ ކޯޓުގެ ނިންމުން އައީ ޖިނާއީ އިޖްރާއާތުގެ ގާނޫނާ ޚިލާފަށް ކަމަށާއި ހުށަހަޅާފައި ނެތް ލިޔުންތަކަށް ވެސް ކޯޓުން ރިއާޔަތް ކޮށްފައިވާ ކަމަށް އޭނާ ވިދާޅުވި އެވެ. އެހެންވެ، އެ މައްސަލަ ބެއްލެވި ގާޒީ އިސްމާއިލް ރަޝީދުގެ މައްސަލަ ޖުޑީޝަލް ސާވިސް ކޮމިޝަން (ޖޭއެސްސީ) އަށް ހުށަހަޅާނެ ކަމަށް ވެސް ޕީޖީ ޝަމީމް ވިދާޅުވި އެވެ.\nކްރިމިނަލް ކޯޓް ހުސައިން ޝަމީމް (ޕީޖީ) ކުރީގެ ނައިބު ރައީސް އަދީބު އެމްއެމްޕީއާރްސީގެ ކޮރަޕްޝަން އަހުމަދު އަދީބު ކޮރަޕްޝަން ޕީޖީ އޮފީސް ޕްރޮސެކިއުޓާ ޖެނެރަލް\n52 ކޮމެންޓް, 94 ރިއެކްޝަންސް\nތިބޭފުޅާ އަދީބުގެ ލޯޔަރަކަށް ހުރިއިރު ދެއްކީ މުޅިން އެހެން ވާހަކައެއް. ކިހިނެއް ދެން އިތުބާރު ކުރާނީ ދެ އަނގައިން ވާހަކަ ދައްކަންޔާ؟\nދެން ތިޔަ ކުރެވެން އޮތް 150 ދައުވާއިން0ވެއްޓި 15 ދައުވާއަށް ބަދަލުވެ 800 އަހަރަށް ކުރެވެން އޮތް ހުކުމުން 00 ވެއްޓި 8 ދުވަހަށްވެސް ބަދަލުވެދާނެ، އެއީ އަދީބުވީމަ. ތި މިނިވަންކޮށްދެވުނީ މީހެއް. އޭނަ މިއޮތް ހުރިހާ ދުވަހު ގޭގަ ބެހެއްޓުމުގެ ނަތީޖާ މިހާރު ތި ފެންނަނީ. އެކަމު ހެއްކަށް ބާރު ފޯރުވާފާނެތީ އަދިވެސް ޔާމީން ގެއަށް ބަދަލުނުކުރެވޭނެ ކަމަށް ބުނަނީ. ހެއްކަށާ ގާޒީއަށާ ދެންވެސް ތިބި ބަޔަކަށް ބާރު ފޯރުވާ މީހުން ފެނުނަސް ނޭނގޭނެ.\nދެން އެހެންވީއިރު ދައުވާ ނުކޮށް ފަހަތު ފަޔަށް ބުރަވެފަ ތިތިބެނީ ކީވެފަކަން ބުނެދެން އެބަޖެހޭ.\nމި ގަރުނު ނިމޭއިރުވެސް ތިޔަ ހުރިހާ ދައުވާކޮށެއް ނުނިމޭނެ. އަދީބު ދުނިޔެއަޅާ ދާއިރުވެސް...ސާބަސް\n800 އެއްނޫން. ހަމައެކަނި 20 އަހ ހަރު ބާއްވާލަދީ ޖަލުގަ. އެވަރުން ފުދޭނެ.\nކޮބާ މާސްކް؟ ހުރިހާ މައިކްތަކަކަށް ކުޅު ބުރުވުމުގަ، ދެން މައިކްތަކުގަ އަތުން ހިފާނީ ޖޯނަސްލިސްޓުން، ކޮވިޑް19ގެ ރައްކާތެރިކަމުގެ ފިޔަވަޅުތައް މިފަދަ ޕްރެސް ބޭއްވުމުގައިވެސް އެޅުމަށް އެދެން. ވަރަށް ސަލާމް.\nފޮނިނުކަނޑާ އަމަލު ގިނަކުރޭ ޕީޖީ.\nދެންފަހެ ކީއްކުރަންތޯ ފާޑުފާޑުގެ ޑީލްތިޔަ ހައްދަވަނީ؟\nދެންލާންވީނު ކީއްވެ ނުލެވިގެން ތިޔައުޅެނީ, ޖަލަށް ހުކުމް ކުރީމަވެސް އޮތީ ގޭގަ ކަސައުޓީ ބަލާލަ ބަލާލާ މޭބިސްކަދުރު ކާލަކާލާ, މީކިހިނެއް ކީއްވެ ވާކަމެއްކަން ވަރަށްސާފުކޮށް ރައްޔިތުންނަށް އެނގޭ.\nޕީޖީ ތިޔަވިދާޅުވަނީ އަދީބު ތިހުކުމްތަންފީޒުކުރަން,ނޫހުގެފާނުހުންނެވިޢުމުރުފުޅައް,އަދީބުދުނިޔޭގަހުންނަވާނެކަމައްތޯ?ނުވަތަ,ރަމްޒީހުކުމެއްގެއަޑުތޯ?ނުވަތަޤާނޫނުގައޮންނަ,ފައިސާގެނިސްބާތުންތޯ?ސުވާލަކީ އަޑެއްއަރުވާލުމައްޓަކާތަންފީޒުނުކުރެވޭނެ ހުކުމެއް އިސްތިހާރުކުރުމުގެބޭނުމެއްނެއް!!


އުދިނޭޒީ އާއި ޔުވެންޓަސް ބައްދަލު ކުރި މެޗުގެ ތެރެއިން\nއިޓާލިއަން ލީގުގައި ކުޅުނު ފުރަތަމަ މެޗުން ޔުވެންޓަސް އެއްވަރު ވެއްޖެ އެވެ.\nއުދިނޭޒީގެ ފްރިއުލީ ސްޓޭޑިއަމްގައި ކުޅުނު މި މެޗުން ޔުވެންޓަސް އާއި އުދިނޭޒީ އެއްވަރުވީ 2-2 ގެ ނަތީޖާއަކުންނެވެ.\nއާދީއްތަ ދުވަހުގެރޭ ކުޅުނު މި މެޗުގައި ޔުވެންޓަސްގެ ތަރި ކްރިސްޓިއާނޯ ރޮނާލްޑޯ ފުރަތަމަ 11 ގައި ކުޅެން ނުކުމެފައެއް ނުވެ އެވެ. އަޑު ފެތުރިފައިވާ ގޮތުގައި އޭނާ ފުރަތަމަ 11 އިން ނުފެނުނީ އޭނާގެ މުސްތަގުބަލާ މެދު ގޮތެއް ނިންމަން ކްލަބަށް އެންގުމަށް ފަހު އެވެ. ނަމަވެސް މެޗަށް ފަހު އޮތް ޕްރެސް ކޮންފަރެންސްގައި ޔުވެންޓަސްގެ ކޯޗު މެސިމޯ އަލެގްރީ އެ ވާހަކަތައް ދޮގު ކުރި އެވެ. ޔުވެންޓަސްގެ ދެ ގޯލު ވެސް ފެނިގެން ގޮސްފައިވަނީ ރޮނާލްޑޯ ކުޅެން އެރުމުގެ ކުރިން ފުރަތަމަ ހާފުގެ ކުރީ ކޮޅުގަ އެވެ.\nމެޗު ނިމެން ދިޔައިރު ދެޓީމުން ވެސް އޮތީ ދެގޯލު ޖަހައި އެއްވަރު ކޮށްފަ އެވެ. ޔުވެންޓަސް އަށް މޮޅެއް ހޯދައިދިނުމަށް ބަދަލު ކުޅުންތެރިއެއްގެ ގޮތުގައި ކުޅެން ނިކުން ރޮނާލްޑޯ ވަނީ ފަހު ވަގުތުގައި ގޯލެއް ޖަހާފަ އެވެ. ގޯލު ސެލެބްރޭޓް ކުރުމަށް ރޮނާލްޑޮ އޭނާގެ ޖޯޒީ ބޭލުމުން ރެފްރީ އޭނާއަށް ރީންދޫ ކާޑު ދެއްކި އެވެ. އަދި ވީއޭއާރު ބެލުމަށްފަހު ރޮނާލްޑޯ އޮފްސައިޑް ޕޮޒިޝަނެއްގައި ހުރުމުން ރެފްރީ ނިންމީ އެއީ ގޯލެއް ނޫން ކަމަށެވެ. މިއާއެކު ގިނަ ބައެއްގެ ފާޑު ކިއުން ވަނީ ރޮނާލްޑޯއަށް އަމާޒުވެފަ އެވެ.\nފުރަތަމަ ހާފުގައި ޔުވެންޓަސްއަށް ލީޑު ނަގައިދިނީ ޓީމުގެ ކެޕްޓަނެއްގެ ގޮތުގައި ރޭ ކުޅެން ނިކުން ޕައުލޯ ޑީބަލާ އެވެ. މިއީ ރޮޑްރިގޯ ބެންޓެންކުރް ދިން ޕާހަކުން ޑިބަލާ ކާމިޔާބު ކުރި ގޯލެކެވެ. އޭގެ ފަހުން ޔުވެންޓަސްއަށް ލީޑު ފުޅާ ކޮށްދިނީ ޑީބަލާ ދިން ޕާހަކުން އިދިކޮޅު ޑިފެންޑަރު ވަރަށް ރީއްޗަށް ބީޓު ކޮށްލުމަށް ފަހު ހުއާން ކުއަޑްރާޑޯ އެވެ. ފުރަތަމަ ހާފު ނިމުނީ 2-0 އިން ޔުވެންޓަސް ކުރީގައި އޮވެގެންނެވެ.\nއުދިނޭޒީގެ ދެގޯލު ފެނުނީ ދެވަނަ ހާފުގަ އެވެ. ފުރަތަމަ ގޯލަކީ ޔުވެންޓަސްގެ ކީޕަރު ކުރި ފައުލަކާއި ގުޅިގެން ލިބުނު ޕެނަލްޓީ އަކުން ރޮބާޓޯ ޕެރޭރާ ކާމިޔާބު ކުރި ގޯލެކެވެ. މެޗުގެ 83 ވަނަ މިނެޓުގައި އުދިނޭޒީއަށް ދެވަނަ ގޯލު ޖަހައިދިނީ ޖެރާޑް ޑެލޮފޭއު އެވެ.\nއިޓާލިއަން ލީގުގައި ރޭ ކުޅުނު އެހެން މެޗުތަކަށް ބަލާއިރު، ވެނެޒިއާ އަތުން ނަޕޯލީ މޮޅުވީ 2-0 އިންނެވެ. އަދި ފިއޮރެންޓީނާ އަތުން 3-1 އިން ރޯމާ މޮޅުވި އިރު، ބޮލޮގްނާއިން ސަލެރްނިޓާނާ ބަލި ކުރީ 3-2 ގެ ނަތީޖާ އަކުންނެވެ.\nލީގުގައި މިރޭސަމްޕްޑޯރިއާ ވާދަ ކުރާނީ އޭސީ މިލާންއާ އެވެ. އަދި ކަގްލިއާރީއާއި ސްޕެޒިއާ ބައްދަލު ކުރާ މެޗުވެސް މިރޭ އޮންނާނެ އެވެ.


Natheejaa nereynee Customs hevvaalaafai!\nކޮމިޝަނަރު ޖެނެރަލް އޮފް ކަސްޓަމަސް މުހައްމަދު ޖުނައިދު އަވަސްއަށް އިންޓަވިއު ދެއްވަނީ -- ފޮޓޯ: މުހައްމަދު އަފްރާހު | އަވަސް\nއެންމެން މުހައްމަދު ޖުނައިދު ދަނެ އެވެ. އޭނާގެ ވާހަކަ އެހާވަރަށް ދައްކަ އެވެ. ޖުނައިދު ވިދާޅުވާ ގޮތުގައި މީހުން އޭނާ ދަންނަވަރަކީ އޭނާގެ ވާހަކަ އޭނާއަށް ވުރެ ބޮޑަށް އެނގޭ މީހުން މާގިނަ އެވެ. ޖުނައިދު އަމިއްލަފުޅަށް އެވާހަކަ ލިޔުއްވަންދެން ނުވަތަ ދައްކަވަންދެން އެވާހަކަތައް ބާއްވާށެވެ. އެކަމަކު އެންމެން ގަބޫލުކޮށްފައިވާ ހަގީގަތެއް އޮވެއެވެ. ޖުނައިދުތަ، ކަން ކުރައްވާނެ އެވެ. ކުރައްވާ ކަމެއްގައި ނަތީޖާ ނެރުއްވާނެ އެވެ. ޖުނައިދުތަ ވިދާޅުވާން ކެރިވަޑައިގަންނަވާނެ އެވެ. އެ ވިދާޅުވި ގޮތަކަށް އަމަލު ކުރައްވާނެ އެވެ. އެމްޕީއެލްގައި ހުންނަވައިގެން އޭނާ ވަނީ އެކަން ސާބިތު ކޮށްދެއްވާފަ އެވެ. މިހާރު ޖުނައިދުގެ އާ ދައުރެއް ފެށުނީ އެވެ. މިފަހަރު އަނެއްކާވެސް ކަސްޓަމްސްގެ ކޮމިޝަނާ ޖެނެރަލް (ސީޖީ)ގެ މަގާމާއެކު އެވެ. ތިރީގައި އެވަނީ އޭނާ "އަވަސް" ދިން އިންޓަވިއުއެއްގެ ބައެއް ސުވާލުތަކާއި އޭގެ ޖަވާބުތައް ކުރުކޮށެވެ.\nދެވަނަ ފަހަރަށް ކަސްޓަމަށް ވަޑައިގެން ކުޑަ ދުވަސްކޮޅެއްވެއްޖެ، ކޮންކަހަލަ ބަދަލުތަކެއްތޯ ގެންނަވަން މަސައްކަތް ކުރައްވަނީ؟ އެއްވެސް ބަދަލެއް ގެނެވިއްޖެތޯ؟ ގެނެވޭނެތަ؟\nކަސްޓަމަކީ ވެރިޔަކު ބަދަލުވެގެން މާ ބޮޑު ބަދަލެއް އަންނާނެ ތަނެއް ނޫން. އެހާ ބޮޑު ބަދަލެއް ގެނެވޭނެ ތަނެއް ވެސް ނޫން. މައިގަނޑު ސަބަބަކީ މިއީ ވަކި ގާނޫނެއްގެ ދަށުން ހިނގާ ލޯ އެންފޯސްމެންޓް އިދާރާ އެއް. އެހެން ނަމަވެސް ވިޔަފާރިވެރިންނަށް އެވަގުތެއްގައި އޮންނަ ދަތިތައް އޭރެއްގައި ހުންނަ ކޮމިޝަނާއަކާއެކު ކުރިޔަށްދޭ. އެކަންކަން މިހާރުވެސް ހިނގާނެ އަދި އެކަންކަމަށް އަޅުގަނޑު ބީރަޓެއްސެއް ވެސް ނުވާނެ. އަޅުގަނޑާއެކު ވިޔަފާރިވެރިންނަށް އޮވޭ އެޑްވާންޓޭޖެއް އެއީ ބޯޓް ފަހަރު އޮޕަރޭޓް ކުރާ މެރިޓައިމް ދާއިރާގެ މީހެއް އަޅުގަނޑަކީ. އަށާރަ އަހަރު އެ ދާއިރާގައި އުޅެވުނު ރާއްޖޭގައި އަޅުގަނޑު އާވެދާނެ އެކަމަކު އެ ދާއިރާގެ މަތީފަންވަރުގައި އުޅެވިފައި ހުރުމާއި އެމްޕީއެލްގެ އިސް މަގާމުތަކުގައި ތަޖުރިބާ ހޯދިފައި ހުރުމާއި ބޯޓް ފަހަރާއި މުދާ އަރުވާ ބޭލުމުގެ ރާއްޖޭގެ ވަރަށް ގިނަ ކަންކަން އެއީ ތަޖުރިބާ. މިއަދު ކަސްޓަމާ ހަވާލުވެގައި އެ ތަޖުރިބާ އެޕްލައި ކޮށްލާކަށް އަޅުގަނޑަކަށް ދައްޗެއް ނޫން. އަޅުގަނޑުގެ ވެސް އާއިލީ ވިޔަފާރިއެއް ހިނގަ ހިނގާ އޮތުމާއި ކުރިންވެސް ކަސްޓަމްސްގައި އުޅެވިފައި ހުރުމުން. ކަސްޓަމްގެ ތާރީހުގައި ވެސް މި ތިޖުރިބާތަކާއެކީ މި މަގާމަށް އައީ އަޅުގަނޑު. އަދި އެއް ދައުރެއްގައި ދެވަނަ ފަހަރަށް ސީޖީ ކަމަށް އައި ފުރަތަމަ މީހަކީވެސް އަޅުގަނޑަށްވެފައި އަޅުގަނުގެ ތަޖުރިބާއިން ވިޔަފާރިވެރިންނަށް، ކަސްޓަމަށް، ޖުމްލަކޮށް މުޅި ރާއްޖެއަށް ފައިދާ ހުރި ބަދަލުތަކެއް ގެނެސް ދެވޭނެ.\nހިންގުމުގެ ނިޒާމަށް ބޮޑު ބަދަލެއް އަންނަތަން ފެނިދާނެތޯ؟ އެެހެން މި ދެންނެވީ ވަރަށް އަވަހަށް ބަދަލުވޭ ވިއްޔާ!\nކުރިން ވެސް އަޅުގަނޑު ހުރެފައި އަދި ފަހުން އަޅުގަނޑަށް މި ޖާގަ ދެއްވާނީ ރައީސުލްޖުމްހޫރިއްުޔާ އަބްދުﷲ ޔާމީނަށް ވަރަށް ބޮޑަށް އަޅުގަނޑަށް އިތުބާރު ކުރެއްވޭތީ. އަދި ވިޔަފާރިވެރިންގެ ޝަކުވާއެއް އޮތްތަން ނުފެންނާތީ. ކޮންމެ ބޭފުޅަކު ވަޑައިގަތަސް އެކަތި ފަހަރުން ބޮޑު ބަދަލެއް ރެއަކަށް އޮއްސިފައި ދުވާލަކަށް އިރު އަރާއިރު ނުގެނެވޭނެ. ކޮންމެ ބޭފުޅަކުވެސް ފުރަތަމަ ކުރައްވާނެ ކަމަކީ ލުއި ފަސޭހަ، ފައިދާ ހުރި ގޮތަކީ ކޮބައިތޯ ދެނެގެންފައި ވަގުތު ސަލާމަތް ކުރުން... އަވަސް އަވަހަށް ބަދަލުވުމަކީ ހިނގަ ހިނގާ އޮންނަ ކަމެއް. ކޯރެއްގައި ވިއްޔާ ފެންގަނޑު ހުއްޓިފައެއް ނޯވޭ. އަބަދުވެސް އޮންނަނީ ދެމި ދެމި. ގަހެއްގައި ވިއްުޔާ ކުރިން ޖަހާ ފަތް ކުރިން ދޮންވޭ. މަގާމުތައް ވެސް އޮންނާނީ އެފަދައިން. އަތުވެދާނެ ހިނގައިދާނެ.\nކޮމިޝަނަރު ޖެނެރަލް އޮފް ކަސްޓަމަސް މުހައްމަދު ޖުނައިދު އަވަސްއަށް އިންޓަވިއު ދެއްވަނީ- ފޮޓޯ: މުހައްމަދު އަފްރާހު | އަވަސް\nއެހެންވިއްޔާ މިހާރުގެ ވިސްނުންފުޅަކީ ކޮބައިތޯ؟\nއަޅުގަނޑުގެ ވިސްނުމަކީ ވަރަށް ފާޑެއްގެ ވިސްނުމެއް. އެހެން ބޭފުޅުންނާ ވަރަށް ތަފާތު ވެދާނެ. އަޅުގަނޑުގެ ވިސްނުން މިސްރާބު ކުރާނީ ވީހާވެސް ބޮޑަށް ޑޮކިއުމެންޓޭޝަން، ނޫނީ ކަރުދާސްތަކާ ދުރުވެފައި އޮޓޮމޭޓެޑް ނިޒާމެއްގެ ތެރެއިން ކަންކަން ފުރިހަމަ ވެގެން ދާނެ ގޮތަކަށް. މުދާ އައުމުގެ ކުރީގެ ކުރަން ޖެހޭ ކަންކަން ކުރުމާއި އޭގެ ފަހަށް ވެސް ވަގުތު ސަލާމަތް ކުރުން މިއަދަކު ނޫނީ މާދަމާއަކު އިއުލާންވާނެ ސްކޭންކޮށްފައި ސްޓޯ ކުރާ ޑޮކިއުމެންޓްތައް ބްރޯކަރުން ޓިކްކޮށްލުމާ ހަމައިން އެކަން ނިމޭ ގޮތަށް. އޭރަށް ސްކޭން ކޮށްފައި ސްޓޯ ކުރާ ޑޮކިއުމެންޓް މަދުވެފައި މުވައްޒަފުން މަސައްކަތުގައި ހޭދަ ކުރަންޖެހޭ ވަގުތު ސަލާމާތްވާނެ ކަސްޓަމްސްގެ ބުރަކަށްޓަށް އޮތް ބަރުން ބައެއް ކެނޑޭނެ. އެއީ އެކަމަކު ކުޑަ ކުޑަ ކަމެއްނު.\nއާ ޒަމާނަކަށް ގޮސް އެހެންވެސް ކަސްޓަމްސް އިދާރާތަކާ ފައި ހަމަ ކުރުންތޯ ވިސްނުންފުޅަކީ؟\nޖުމްލަ ގޮތެއްގައި އަޅުގަނޑުގެ ވިސްނުމަކީ ތިޔައީއޭ ބުނެވިދާނެ. މަސައްކަތް ބައްޓަން ވެގެންދާނީ ނަތީޖާއަށް. މިޒަމާނުގައި ދުނިޔޭގެ އެހެން ކަސްޓަމްސް އިދާރާތަކުގައި ވެސް އެޕްލައިކޮށްފައިވާ ޑިސިޕްލިން އާއި ނިޒާމްތަކުގެ ތެރެއަށް ދާނީ. ވޯލްޑް ކަސްޓަމްސް އޯގަނައިޒޭޝަންގައި ރާއްޖެ ހިމެނޭ، ރާއްޖޭގެ ކަސްޓަމްސް އަށް 128 އަހަރުވެއްޖެ، ކަސްޓަމްސް އަކީ އެތެރެ ކުރުމާއި ބޭރު ކުރުމުގެ ތެރޭގައި ހިންގާ ކުށްތަކާއި އެކަންކަމުގެ ވެއްޓަށް ފާރަވެރިވެގެން އެކަނި އޮންނަ ބައެއް ނޫން. ވިޔަފާރީގެ ތެރެއިން ކަސްޓަމްސްގެ ތޮށިގަނޑު އެންމެ ފުރިހަމައަށް އެކުލަވައިލާ ހަކަތައާއެކު ހިނގަ ހިނގާ އޮންނަ އިދާރާއަކަށް ވާންޖެހޭ އެކަން ކުރަން އަޅުގަނޑު ބޭނުންވޭ. ވިޔަފާރި ކުރާ މީހާ އާއި އާންމު މީހާއަށް ނޭނގި އާއި އޮޅިގެން ހިނގާ ކަންކަންކަމުގައި އަދަބުދޭ ތަނަކަށް ވެގެން ކަސްޓަމްސް އޮނާކަށް ނުޖެހޭ. އޭގެ ބަދަލުގައި ކަސްޓަމްސް ޖެހޭ ވިޔަފާރިވެރިންގެ ތެރެއަށް ދާން އާންމުންނަށް އެނގޭ ތަނަކަށް ވެސް ބަދަލުވާން.\nއެވަރުގެ ބަދަލެއް މިހާރުވެސް ގެނެވިދާނެ ނޫންތޯ؟ ހަމަ ޖުނައިދު ނިންމީމާ އެވީއެއްނު؟\nއެއީއަކީ އެހެންވާ ކަމެއް ނޫން. ތެދެއް ކަސްޓަމްސް އަކީ ދުވަސްވީ ތަނެއް އަދި އިލްމީ ގާބިލް ކަމާއި އިންޓެލިޖެންސަށް ބެލިއަސް ގާބިލް ތަނެއް. އަބަދު ކޯސްތަކާއި ޓްރޭނިންތަކާއި ތާޒާވުން ހިނގަ ހިނގައި ވެސް އޮވޭ. އަދި އަލަށް ގެންނަ ބަދަލުތަކާއި ދުނިޔޭ ޓްރެންޑަށް ވެސް ކަސްޓަމްސް ހޭލާ އޮވޭ. އެކަމަކު ބަދަލެއް އަންނަ އިރު އެންމެނަށް އެޕްލައި ކުރެވޭ އަދި އެއިން އެނގުން އަތުވެއްޖެކަން އިހުސާސްވާ ބަދަލަކަށް ވާންޖެހޭނެ. އެއީ ރެއަކުން ވާ ކަމެއް ނޫން. ސުވިޗަށް ފިތާލީމާ ސްވިޗް ޖެހޭނެ. އެކަމަކު އައި ބަދަލު ރަނގަޅަށް އިހުސާސްވާން ޖެހޭ ވަރުގެ ބަދަލަކަށް ވާންޖެހޭނެ. އެ ނޫނިއްޔާ އަޅުގަނޑު މިތަނަށް އައުމުގެ ބޭނުމެއް ވެސް ނެތް. މިއަށް ވުރެ އަޅުގަނޑަށް މުހިންމު އެހެން ކަންތައް ހުރޭ.\nވިޔަފާރި އާއި ކަންކަން ފުޅާވާއިރު ހުރިހާ ދިމާއަކުން ފެންނަނީ ލޯޑް ބޮޑުވެ ލޯޑު ނުހިފެހެއްޓިގެން އުޅޭތީ، ކަސްޓަމްސްގެ ލޯޑް ހުރީ ކިހިނެއް؟ އެއާ ފައި ހަމަ ކުރަނީ ކިހިނެއް؟\nތާރީހުގައި ވެސް މި ވޭތުވެދިޔަ ފަސް އަހަރު، ރައީސް ޔާމީންގެ ސަރުކާރުގެ ފުރަތަމަ ދުވަހުން ފެށިގެން ހުރިހާ ދިމާއެއްގައި ވެސް ދަނީ ލޯޑާއި ސްޕީޑް ހިފަމުން. ބޮޑު ލޯޑެއް އެބަ ހިފާ، އާދައިގެ މީހަކަށް އިހުސާސްވެސް ކޮށް ނުލެވޭނެ. އެ ލޯޑް ކަސްޓަމްސްގައި ވެސް ވަރަށް ބޮޑަށް އެބައޮތް. ރެއާ ދުވާލު ކަސްޓަމްސްގެ މުވައްޒަފުން ސްޕީޑް ނަގާއިރު ވެސް ލޯޑް ހިފާ.\nމިހާރު ގެނެވޭ ބައެއް މުދާ އެބަ ހުއްދަ ދެން ޕްރޮޖްކްޓަށް ފަސޭހަ ކޮށް ދިނުމަށާއި ސްޕީޑް އެއްވާނެއްގައި ހިފެހެއްޓުމަށް. އެގޮތުން މާލެއަށް ބޭލުމުގެ ބަދަލުގައި އެ ސައިޓަކަށް ގޮސް އެތާކަށް ބާލަން. ރިސޯޓްތައް ވެސް ހިމެނޭ ގޮތަށް.\nތިޔަ ވިދާޅުވީ؟ އެ ދެން އެހިސާބުން ދޫކޮށްލަނީއޭ ތޯ؟\nނޫން އެހިސާބުން ދުލެއް ނުކުރާނެ. ހިސާބު ކިތާބު ރަނގަޅަށް ބަލާނެ. ކަސްޓަމްސްގެ ލޯމަތިން ނެއްޓިގެނެެއް ވެސް ނުދާނެ. ތިޔަ ކުރެއްވި ސުވާލު އެބަދޭ ގެނައުން މަނާ ބައެއް ބާވަތްތަކާއި މަސްތުވާތަކެތި އެ ލުއީގެ ތެރެއިން ފޭދިގެން ހިނގައިދާނެތޯ ވެސް. އެހެނެއް ނުވާނެ އެފަދަ ކަމެއް ހިނގިޔަ ނުދޭން އަޅާ ފިޔަވަޅުތައް ފުރިހަމަ ސްކޭލްގައި އެޅުމާއެކު ބޯޓްގައި ކަސްޓަމްސްގެ އޮފިސަރުން 24 ގަޑިއިރު ތިބެގެން ބަލާނެ. ކަސްޓަމްސްގައި ވެސް ވަރަށް ލޯޑް ބޮޑު. އެކަމަކު ކަސްޓަމްސް އިން މިވެނިކަމެއް ނުވެގެން އެވެނި ކަމެއް ހަމަ ނުޖެހިގެން އަންނަ ޝަކުވާ އައުން ވަރަށް ކުޑަ، އަޅުގަނޑު އާއިރުވެސް ކުޑަ. ދެންވެސް ކުޑަވާނެ.\nކަސްޓަމްސް އޮފިސަރުންނާމެދު މީހުން ފާޑުފާޑުގެ ވާހަކަތައް ދައްކާ؟ ކީކޭ ވިދާޅުވަނީ؟\nމީހުން ވަރަށް ގިނަ ވަރަށް ހީނލެވޭ ކަހަލަ ވާހަކަ ދައްކާނެ ޖުނޭދޭ ކިޔައިގެން ވެސް. އެހެންވީމާ ކަސްޓަމްސް އޮފިސަރުންނާމެދު ވާހަކަ ދެއްކުމަކީ ހައިރާންވާންވީ ކަމެއް ނޫން. އަޅުގަނޑު ދަންނަވަފާނަން ވާހަކައެއް، އަޅުގަނޑު ވިޔަފާރި ކުރާ މީހެއްގެ ހައިސިއްތުން ވެސް އަދި މެރިޓައިމް ތަޖުރިބާކާރެއްގެ ހައިސިއްޔަތުން ވެސް އަދި ކުރިން ކަސްޓަމްސް ހިނގަން ހުރި މީހެއްގެ ގޮތުންނާއި އެމްޕީއެލް ހިންގި މީހެއްގެ ގޮތުންނާއި މިއަދު ކަސްޓަމްސްގެ ސީޖީގެ ހައިސިއްޔަތުން، ކަސްޓަމްސްގެ މުވައްޒަފުން އަދި އޮފިސަރުންގެ މައްޗަށް ވަރަށް ފަހުރުވެރިވަން. ތިޔަ ދެންނެވި ލޯޑް ވެސް ބަންޑު ނުވެ އޮންނަނީ ކަސްޓަމްސްގެ އޮފިސަރުންގެ ވަރުގަދަ ހިންމަތުން. ކަސްޓަމްސް އޮފިސަރަކީ އެހަރަ ދާ މީހާ އާއި މިހިރަ އަންނަ މީހާއެއް ނޫން. ކަސްޓަމްސް އޮފިސަރަކީ ވަރަށް ވަރުގަދަ ޑިސިޕްލިންއަކާއި ތަމްރީނުތަކެއް ލިބިގެން ހުންނަ މީހެއް. އަދި މީހަކަށް ކަސްޓަމްސްގެ ވަޒީފާއެއް ލިބުނަސް އަނެއް ދުވަހަކު ނުނުކުންނާނެ އޭނަ ނުކުންނާނީ އެންމެ ކުޑަ މިނަށް ބޭނުންވާ ތަމްރީންތައް ހަދައި ފާސްވެގެން. ވާހަކަ ދައްކާ މީހުންނަށް މި ވާހަކަ އެނގުނީމާ ރާގު ބަދަލުވެދާނެ. މިވާހަކަ ބުނަން ޖެހޭނީ. ޖުނޭދުގެ ވާހަކަވެސް ބުނަން ޖެހޭނީ ނުބުނެ އޮތިއްޔާ ވާހަކަތަައް އޮންނާނެ.\nކަސްޓަމްސްގެ ނިޒާމަކީ ވަރަށް އުނދަގޫ ނިޒާމެއްތޯ؟\nނޫން މާ އުނދަގޫ ނިޒާމެއް ނޫން. ވަރަށް ފަސޭހަ އޮޕަރޭޓް ކުރަން. އަންނާނީ ކުޑަކުޑަ ތަފާތެއް. އެއީ ކާރެއް ދުއްވަން ނުފަރިތަ މީހާ ކާރު ދުއްވުމާއި ކާރު ދުއްވަން ފަރިތަ މީހާ ކާރު ދުއްވާލުމާ ހުންނަ ތަފާތު. ދެ މީހުން ވެސް އެއީ ކާރު ދުއްވޭ މީހުން. އެކަމަކު ފަރިތަ މީހާ ފަރިތައިއްޔާ އެވާހަކަ ދައްކާނެ، ނުފަރިތަ މީހާ ނުފަރިތައިއްޔާ އެވަހަކަ ވެސް އޮންނާނެ. އަޅުގަނޑު ވަރަށް ފަރިތަ ވާނެ މި ނިޒާމް އޮޕަރޭޓްކޮށްލަން.\nއެންމެ ރަނގަޅު ޕްލޭން ތިކުރައްވަނީ ކޮންކަހަލަ ބަދަލުތަކެއް އެޕްލައި ކޮށްލައްވަން؟\nކަސްޓަމްގެ އިވެންޓެއްގައި ޖުނައިދު ވާހަކަ ދައްކަވަނީ- ފޮޓޯ: ކަސްޓަމްސް\nއަޅުގަނޑުގެ ވިސްނުމަކީ މުދާ އެތެރެ ކުރާ ފަރާތްތަކަށް ހުރި ދަތިތަކަކީ ކޮބައިތޯ ދެނެގަނެ އެ ބޭފުޅުންގެ ބަސް ހިމެނޭ ގޮތަށް އެކަމަކަށް ފަރުވާ ހޯދުން. ރާއްޖޭގެ އެކި ދިމަ ދިމާގައި ތަރައްގީގެ ބޮޑެތި މަޝްރޫއުތަކާއި ޕްރޮޖެކްޓްތައް ކުއްލިއަކަށް ހިނގައިގަތީމާ ބޮޑެތި ބަދަލު އާދޭ. ކަސްޓަމްސް ވާނީ އެ ބޮޑު ބަދަލާ ކުރިމަތިލާ އެއްތަނަށް. އެނގިވަޑައިގަންނަވާނެ އެކަންކަން އެހާބާރަށް އެދަނީ ކަސްޓަމްސްގެ ރޯލް ފުރިހަމަވެފައި އޮވެގެން. ކުރިޔަށް އޮތްތާނގައި އަޅުގަނޑު އެކަންކަން ބައްޓަން ކުރާނީ ޒަމާނާ އެއް ގޮތް ކުރަން. ސިސްޓަމްސް ވަރުގަދަވެ އޮޓޮމޭޓްވުމާއި ޒަމާނީ ވުމަކީ މަގު ސާފުވެފައި ސާފު މައުލޫމަތާއެކު ވަގުތު ސަލާމާތް ކުރެވުން. އަދި ޕޮލީސީތައް ހަރުދަަނާ ކުރުމަށާއި ކަނޑައަޅަން ފަސޭހައެއް ވާނީ ވެސް މި މަގަށް ކަންކަން ބަދަލުކޮށްލައިގެން. ކަސްޓަމްސް ބަދަލު ކުރާނީ ކަސްޓަމްސްގެ ތެރެއިން ނެރޭ ޒަމާނީ އެވިޑެންސް ބޭނުން ކޮށްގެން.\nދުނިޔޭގެ ކަސްޓަމް ޖަމިއްޔާގެ ރަސްމިއްޔާތެއްގައި ޖުނައިދު (ވ) ގައި-\nމިހާރު 128 ވެގެން ދިޔައީ ކީއްވެގެންތޯ ތިޔަ ކަކަންކަން އެހެން ނުވީ؟\nއާދެ، 128 އަހަރު ވެގެން އެ އުފަލުގެ ތެރޭގައި މިތިބީ، ދިގު ތާރީހެއް އެބައޮތް. އޭރަށް ބޭނުންވާ ވަރަށް އޭރުވެސް މި ކަސްޓަމްސް ދަތުރުކުރި. އެކަމަކު މިހާރު މުޅިން ބަދަލުވީ، ދުނިޔޭގެ ކަން ވެސް ބާވަތް ވެސް ބަދަލުވީ ޓެކްނޯލޮޖީ އާއި އިންފްރާސްޓްރަކްޗާވެސް ބަދަލުވީ އިންސާނުންގެ އިލްމީ ކެޕޭސިޓީ ވެސް ބަދަލުވީ... އޭރު ކަލެކްޝަން ހަދަނީ އޭނަ ބުންޏަށް މީނަ ބުންޏަށް މިހާރު އެހެނެއް ނޫން. އެކަމަކު މިހާރުގެ ބަދަލު ގެންނަން ވެސް ކުރަންޖެހޭނީ ކަންތައްތަކެއް އެއަށް ދާން ވަގުތުކޮޅެއް ބޭނުންވޭ. ބެންޗް މާކު ނުކުރައްވާތި އަޅުގަނޑު އެމްޕީއެލްގައި ކަންކަން ކުރި ގޮތުގެ މައްޗަށް. އެއީ ކުންފުންޏެއް. މިއީ ލޯއެންފޯސްމެންޓް އިދާރާއެއް. ޖުނޭދެއް ނޫން ކޮންމެ މީހަކު އަޔަސް އެމީހަކު ބޭނުންހާ ގޮތެއް ކަސްޓަމްސްގައި ނުހެދޭނެ. ހަދަން އުޅެގެން ވެސް ނުވާނެ. އެކަމަކު މި ބަދަލާ ދިމާއަށް ދާންޖެހޭ ސަބަބަކީ ވިޔަފާރިއާއި އިގްތިސޯދު ރާއްޖޭގައި މުޅިން ބަދަލުވެގެން ދާއިރު އެކަމަށް އެންމެ ބޮޑަށް ގުޅިފައިވާ ތަނަކީ ކަސްޓަމްސް އަށް ވާތީ. ކަސްޓަމްސް އަކީ ވިޔަފަރި އާއި ވިޔަފާރިވެރިންނަށް ފަހި ނޫން ބީރައްޓެހި މާހައުލެއް އޮތް ތަނަކަށް ވެގެނެއް ނުވާނެ.\nކަސްޓަމަށް 128 އަހަރު ފުރުމުގެ ގޮތުން ކޭކު ފަޅަނީ- ފޮޓޯ: ކަސްޓަމްސް\nފަހަކަށް އައިސް މަސުްވާތަކެތި އަތުލައިގަތުމުގައި ކަސްޓަމްސް ވަރަށް ލީޑް ކުރޭ، އޭގެ ހަގީގަތަކީީ ކޮބައިތޯ؟\nދުނިޔޭގައި ބޯޑާކޮންޓްރޯލްތައް ތަރައްގީ ކޮށްފައިވާ ގައުމުތަކުގައި ހުރި ފަސޭހަތަކެއް ރާއްޖެއަކު އަދިއެއް ނެތް. އެކަންކަން ނެތީސް އަޅުގަނޑުމެން މި ލީޑް ކުރަނީ. ކަސްޓަމްސް އޮފިސަރުން ވަރަށް ސްމާޓްވާނެ، މިވަގުތު ވެސް ބޮޑު އަދަދެއް ހިމެނޭ ދެ މައްސަލައެއްގައި މީހުން އަތުލައިގަނެ ކުރަންޖެހޭ ކަންކަން ކުރިޔަށް އެބަދޭ. އަޅުގަނޑު މިފަހަރު ހަވާލުވި ފަހުން ވެސް ކަސްޓަމްސް އިން ވަނީ އެކަމުގައި ވަރަށް ފުރިހަމަ ކާމިޔާބީތައް ހޯދާފައި. އަޅުގަނޑުމެނަށް ފާހަގަ ކުރެވޭ ގޮތުގައި ބަންގުލާދޭޝްގެ ވަރަށް ގިނަ މީހުންގެ އަތުން ބޮޑެތި އަދަދުތަކުން ޑްރަގު އަތުލެވިއްޖެ އަޅުގަނޑު ހަވާލުވި ފަހުން. އޭގެ ތަފުސީލްތައް ވަރަށް އަވަހަށް މީޑިއާއަށް ދޭނެ. އެހެންވެ މިހާރު ބަންގްލަދޭޝްގެ އެންމެން ފާސް ކުރަން ފަށައިފިން. ބަންގުލާދޭޝް ޕާސްޕޯޓެއް އޮތިއްޔާ ފާސް ކުރާ ސްކޭލް ވާނީ މަތީކޮށްފައި. އެކަން އެގޮތަށް ކުރަން ޖެހުނީ މިދިއަ މަހެއްހާ ދުވަހުގެ ތެރޭގައި އާދަޔާހިލާފަށް ފާހަގަ ކުރެވޭވަރަށް ބަންގުލާދޭޝްގެ ރައްޔިތުން އަތުން ބޮޑެތި އަދަދުތަކުން ޑްރަގު ފެނިފައި ހުރުމުން. މީހުންގެ ދަތިކަން ހުރުމާވެސް އެކު ބަންގުލާދޭޝްގެ އެންމެން ބައިލާ ފާސް ކުރުމުން މިދަނީ\nއޮފިސަރުން ވަރަށް ސްމާޓްވާނޭ ތިޔަ ވިދާޅުވަނީ ކޮން ގޮތަކަށް؟\nއެ މީހުންގެ ތަމްރީންތައް ފުރިހަމަވެފައި އޭގެ ބޭނުން ކުރާ ގޮތް މޮޅީ. ހަރަކާތުން ވެސް ހީނލާ ގޮތުން ވެސް ދެނެގަންނާނެ އެތެރެ ހަށި ޗެކް ކުރެވޭ މެޝީން ވެސް ގެނެވި މިހާރު ބަހައްޓާފައި ވަނީ. އެ ކަމަކު އަޅުގަނޑުމެން އޮފިސަރުންގެ ތަމްރީނާއި ކެޕޭސިޓީއަށް ބަލައިގެން އަޅުގަނޑަށް ދެންނެވޭނީ "ދޭ އާ މެޝީން" އޭ އެހާވެސް ސުމާޓްވެފައި އިންޓެލިޖެންޓް ... މިހެން ދަންނަވާއިރު ވެސް ފުލުހާ އަޅުގަނޑުމެނާ ވަރަށް އެކުގައި ގުޅިގެން މަސައްކަތް ކުރަނީ. ބޯޑަލައިނުގައި ކަސްޓަމްސް ތިބޭއިރު ފުރަގަހުގައި ފުލުހުން ތިބޭ، އެހެންވީމާ ގުޅުން ވަރަށް ގާތް. ޕޮލިހަށް ޝުކުރު އަދާ ކުރަން ވެސްމެ.\nޖުނޭދު ފާހަގަ ވަނީ ނަތީޖާ ނެރޭ ބޭފުޅެއްގެ ގޮތުގައި. ރިޒަލްޓް އޮރިއެންޓް ބޭފުޅެއްގެ ގޮތުގައި. އެހެންވީމާ ކަސްޓަމާއެކު އަނެއްކާވެސް މީހުން ބުނަނީ ބަދަލުތަކެއް ގެންނާނެއޭ. އެގޮތަށް އުންމީދު ކުރަންވީތޯ؟\nއެމްޕީއެލްއަށް ގެނައި ކަހަލަ ބަަދަލުތަކެއް ނުގެނެވުނު ނަމަވެސް އަޅުގަނޑަށް ހީވަނީ ކަސްޓަމަށް އަޅުގަނޑު ގެންނާނެ ބަދަލަކަށް އަޅުގަނޑު ވަރަށް ސާފު ޖަވާބެއް ދީފިން ހެން. އެކަމަކު ވެސް ވަރުން ތިޔަ އަޅުވަނީ އެމްޕީއެލްއާ އަދި ޖަވާބެއް ބޭނުންވަނީ އެފަދަ ބަދަލެއްގެ ވާހަކައިން ކަމަށް އެބަހީވޭ. އަޅުގަނޑު ކަމަކާ ހަވާލުވެއްޖެއްޔާ ނިދަން ބޭނުން ވަނީ އެކަމެއްގެ ނަތީޖާ ނުކުންނާނެ ކަން ކަށަވަރުވުމުން ނޫނީ ނަތީޖާ ނުކުތުމުން. އަޅުގަނޑު މިއީ ވަރަށް ފާޑެއްގެ މީހެއް، އަޅުގަނޑު ބަލައިފިން ކަސްޓަމްސް އަށް ގެންނަން ޖެހޭ ބަދަލުތައް. ވަރަށް ގިނަ ބޮޑެތި ކަންކަން އެއީ. އެކަން ކޮށްލެވުނީމާ މީހުން ބެންޗްމާކު ކުރާނީ އެކަންކަމާ ހަމައިން. އެކަމަކު އެއާ ހަމައަށް ދާން ވެސް އަދި އެ ނަތީޖާ ނެރެވެސް އަޅުގަނޑު ކުރާން ޖެހޭ ކަމެއް އެބައޮތް. އެއީ ކަސްޓަމްސް އޮފިސަރުންގެ ހާލަތު ބަލައި ވަޒަންކޮށް ދެނެގެނެ، އެ މީހުން ހެއްވާލަން ކުރަންޖެހޭ ކަންކަން ކުރުން. އެމީހުން ހިނިތުން ނުވެ ކިހިނެއް ބަދަލެއް ގެންނާނީ. ކަސްޓަމްސް އޮފިސަރުންގެ ހިތްހަމަ ޖެހުމަށް ކަންތައްތަކެއް ކޮށްދީފައި ނޫނިއްުޔާ ބަދަލަކާ ދިމާއަކަށް ނުދެވޭނެ. އޭގެ ފަހަތުގައިތާ ނަތީޖާ ނެރުން އޮންނާނީ. އެ މީހުން ހިނިތުން ނުކުރުވައި ބޭނުންވާ ނަތީޖާއެއް ނުނެރެވޭނެ. އެ މީހުން ރުޅި އަރުވާފައި އަހަރީ ޖަލްސާ ބޭއްވީމާ އެވީ ކޯންޗަކަށް.\nކަސްޓަމްސްގައި 700 އަށްވުރެ ގިނަ މުވައްޒަފުން އުޅޭނެހެން ހީވަނީ އެ މީހުންނަށް ކޮންކަމެއް މަދީ؟\nތެދެއް ތިއަދަދަށް މީހުން އުޅޭ މިދިއަ ދިގު މުއްދަތުގައި ކަސްޓަމްސްގެ މުވައްޒަފުންގެ އެލަވަންސާއި މުސާރަ އާއި މިހެން ހުރި ކަންކަމަށް ކުރިއެރުމެއް އައިސްފައެއް ނެތް. ވަރަށް ސާފު! އެކަންކަން ނުކޮށް ކުރަން އޮންނާނެ ކަމެއް ވެސް ނޯންނާނެ. މިފަދަ ލޯ އެންފޯސްމެންޓް އެހެން ތަންތަނާ އަޅާކިޔާއިރު ކަސްޓަމާ އެބަހުރޭ ތަފާތުތަކެއް. އަޅުގަނޑު ދެވަނަ ފަހަރަށް މި ގޮނޑީގައި އިށީން ހިސާބުން ފުރަތަމަ މަސައްކަތަކަށް ހެދީ މުވައްޒަފުންނަށް ކުރިއެރުންތަކެއް ހޯދައިދޭން. އެ އުންމީދާއެކު މިއިނީ. އެކަން ލަހެއް ނުވާނެ. އިނާޔަތާ ކުލަޔާއި ކުރިއެރުން ވެސް ލިބޭނެ. އޭގެ ފަހަށް އަޅުގަނޑު ވިޔަފާރިވެރިންނަށް ވެސް އާންމުންނަށް ވެސް ޔަގީންކަން އަރުވާނީ ކަސްޓަމްސް ބަދަލު ކޮށްލާނަމޭ. ކަސްޓަމޭ ބުނީމާ އޮންނަ ބިރުވެރިކަން އުފާވެރި ކަމަށް ބަދަލު ކޮށްލެވޭނެ. ދަތިތައް ހައްލު ކުރާނަން. ވިޔަފާރިވެރިންގެ ޝަކުވާތައް މިހާރުވެސް ކުޑަ.\nމިދިއަ ދިގު މުއްދަތުގައި ކަސްޓަމްސްގެ މުވައްޒަފުންގެ އެލަވަންސާއި މުސާރަ އާއި މިހެން ހުރި ކަންކަމަށް ކުރިއެރުމެއް އައިސްފައެއް ނެތް. ވަރަށް ސާފު! އެކަންކަން ނުކޮށް ކުރަން އޮންނާނެ ކަމެއް ވެސް ނޯންނާނެ،\nމުހައްމަދު ޖުނައިދު | ކޮމިޝަނާ ޖެނެރަލް\nމިހާރުވެސް ފޯމްތަކުގެ މައްސަލައިގައި ވިޔަފާރިވެރިންގެ ޝަކުވާ އޮވޭ ނޫންތޯ؟\nއާދެ، އަޅުގަނޑު މިފަހަރު ހަވާލުވި އިރުވެސް 700 އެތައް ފޯމެއް ހުރި. އޭރު ވެދާނެ ރޯދައިގެ ތެރެއަށްވުމުން އޮތް ބުރަކިޖެހުމަކަށް ވެސް. އަޅުގަނޑު އިސްކަން ދެން ހުށަހެޅޭ ޑެކްލަރޭޝަން ފޯމްތައް ދުވަހުން ދުވަހުން ދުވަހަށް ނިންމާ ކަސްޓަމްސް އިން އެފަރާތަކަށް ގުޅައިގެން ކަންކަން ނިންމާލަން.\nއޮންނަ ޝަކުވާއެއް ފޯމް ހުށަހަޅައިގެން 10 ދުވަސްވެ ކޮންޓެއިނާ ޑެމަރޭޖް އަރައިގެން ދިއުން އެހެންވޭތޯ؟\nކަސްޓަމްސް އިން ވިޔަފާރިވެރިންނާ ގުޅިގެން އެކަމުގައި ފަސޭހަ ގޮތްތަކެއް ހޯދައިދޭން ޖެހޭނީ އަޅުގަނޑު ޔަގީންކަން އަރުވަން އެހެން ހުރި ކަންކަން ނިމުމަކަށް ގެންނާނަން. އެކަމަކު އަދިވެސް އަޅުގަނޑު ދަންނަވާނީ އެހުރިހާ ކަމަކަށް ދާން ފުރަތަމަ ބަލައިލަން ޖެހެއޭ މުވައްޒަފުންގެ ހާލަތާއި ވިންދަށް. މި ވޯކް ފޯސްގެ ސްޓްރެންތް ހުރީ ކިހާ ވަރަކަށްތޯ؟ މާހައުލު އޮތީ ކިހިނެއްތޯ؟ އުޖޫރަ ކިހިނެއްތޯ؟ ތަމްރީންތައް ހޯދޭތޯ؟ މިކަންކަން ރަނގަޅުވިޔަސް ނުއެއް ފުދޭނެ އިންސާނަކަށް. އެކަމު އޭރަށް އަޅާ ކިޔާލެވޭނެ. މިހާރުވެސް ތަމްރީނުތައް ރަނގަޅު. ދުނިޔޭގެ ކަސްޓަމްސް ޖަމިއްޔާގެ ޗޭނުގެ ތެރެއިން ވެސް ހޯދައި ދެވޭނެ ކުރިއެރުންތައް\nމުވައްޒަފުންނަށް ކުރިއެރުން ނުލިބެނީ ތަ؟\nދިގު މުއްދަތެއް ވެއްޖެ އެއްވެސް ކުރިއެރުމެއްނެތި. ކުރިން ވެސް އަޅުގަނޑު ހުރި އިރު ހުންނާނެ ފިހާރައެއް ހަދާފައި. އެތަނުން އާމްދަނީ ވެސް ލިބޭ. އެކަމަކު އެއީއަކީ އިމްޕޯޓްކޮށްގެން ވިޔަފާރި ކުރަނީއެއް ނޫން. އެތެރެ ކުރާ ފަރާތްތަކާ ވާހަކަ ދައްކައިގެން ޑިސްކައުންޓެއް ހޯދައިގެން އެކަން ކުރަނީ. ކަސްޓަމްސް އިން އެފަދަ ކަމެއް ކުރުން ވާނީ ގޯހަކަށް. އެކަން މިހާރު އެ ކުރާ ގޮތަކީ ވެލްފެއާ އާއި ރިކްރިއޭޝަނަށް. ކުޑަ ކެންޓީނެއް ވެސް ހުންނާނެ... އަދި ވެސް ޕްލޭނެއް އެބައޮތް އެއީ ރާއްޖެ އެތެރެވާ އުޅަނދުތައް މޮނިޓާ ކުރުމުގެ ނިޒާމެއް އެބަ ގާއިމު ކުރަން އެކަން ދާނީ ކަސްޓަމްސްގެ ކޯޕަރޭޓިވް ސޮސައިޓީ ތެރެއިން އޭރަށް ވާ ގޮތަކީ ފައިސާ ލިބިފައި ވެލްފެއާ ފަންޑުގައި އިންނަ އިންޓްރެސްޓް ފްރީ ލޯނުގެ އަދަދު 15،000 ރ. އިން ލައްކައަށް ޖެއްސި ދާނެ... އަނބިމީހާ ހިތްހަމަ ޖައްސައި ނުދެވެންޏާ ކިހިނެއް ހިދުމަތް ރަނގަޅުވާނީ އޭރަށް ކެއުން ވެސް މީރެއް ނުވާނެ ގަޑިއަކަށް ނުވެސް ކެކޭނެ. އެހެންވީމާ މިއީ ސިމްޕަލް ކަމެއްނު. ކުޑަ ކަމަކުން ރަނގަޅު ކޮށްލެވޭނެ. ދެން ބުނާނެ ނުވާނެއޭ ނުވާނެއޭ. ނޫން އެހެންވާނެ، އެހެންވާން ޖެހޭ. މިހާރު މިސާލަކަށް ރިސްކް އެލަވަންސެއް ކީއްވެގެންތޯ ނުދެވޭނީ... އެނގިވަޑައިގަންނަވާތޯ މަސްތުވާތަކެތީގެ ބޮޑެތި މައްސަލަތައް ހިފާ އޮފިސަރުންނަށް މަރުގެ އިންޒާރު ކޮންމެ ދުވަހަކު އާދޭ، ފުލުހުންނަށާއި ފަނޑިޔާރުންނަށް އިންޒާރު ކުރާ ގޮތަށް. މިއަކީ ރިސްކް އެލަވަންސަށް މުވައްޒަފުން ޑިމާންޑް ކުރައޭ ދަންނަވަނީއެއް ނޫން. އެކަމަކު މިއީ ވިސްނަން ޖެހޭ ކަމެއްނު.\nގާނޫނީ ގޮތުން ބަދަލުތަކެއް ގެންނަންޖެހޭތޯ؟\nއާދެ. ލެޖިސްލޭޓިވް އެޖެންޑާގެ ތެރެއިން ވެސް ބައެއް ބަދަލު ބޭނުންވޭ. ކުޑަކުޑަ މިސާލެއް ދަންނަވަފާނަން. ބޭރުގައި ތިބޭ ކިޔަވާކުދިން އެކުދިން ޑިގްރީ މާސްޓާސް ނޫނީ ޕީއެޗްޑް ނިންމާފައި ގްރެޖުއޭޓްވެގެން އަންނަ އިރު ގެންނަ މެގަޒީނެއްގައި އިނދެދާނެ ރާއްޖެއަށް މަނާ ފޮޓޯއެއް. ނޫނީ އެ ފޮތް ވެދާނެ އެފަދަ ފޮޓޯތައް ހުރި ފޮތަކަށް. އެކަމަކު އެހިސާބުންވާ ގޮތަކީ އޭނާ ޑިގްރީ ނަގައިގެން ގައުމަށް ހިދުމަތް ކުރަން އައި އައުން ބަދަލުވެގެން ދަނީ ރާއްޖެއަށް އޮރިޔާން ކާޑު ހިފައިގެން އައި މީހަކަށް. މިއީ ދުވަސް ވެފައި އޮތް ކުޑަކުޑަ ކަމެއް. ދެން އެ ޑިގްރީ އޮތަސް ވާ ކަމެއް ވެސް ނޯވޭ. އެއީ ރިކޯޑްގައި އޮވޭ އޮރިޔާން ކާޑު އެތެރެ ކުރި ކަމަށް... މިއީ 1975 ގެ ގާނޫނެއް ކަމަށް އަޅުގަނޑު ހަނދާންވަނީ. އެކަމަށް މިހާރު އިދާރީ ގޮތުން ކަސްޓަމްސްގެ ވިރާސީ ބާރުތަކުގެ ބޭނުން ހިފައިގެން ލުއި އެބައި ހޯދައިދެން. މިގޮތަށް ހުރި ބޮޑެތި ކަންކަން ވެސް އެބަހުރި އެކަން ކަމަށް ނިންމުން އަންނާނީ ގާނޫނީ ބަދަލުތައް އައިސްގެން\nދެން ހިނގާ ނިންމާލަމާ، ކޮބައިތޯ ފަހު ވާހަކައަކީ؟\nތިހުރިހާ ވާހަކައެއް އެއްސެވީ، ކޮން ބަދަލެއް ހެއްޔޭ ގެންނާނީ ސާފު ކުރުމަށް ކަމަށް ބެލެވުނީ. އަޅުގަނޑު ދަންނަވާނީ އަޅުގަނޑު ފުރަތަމަ ހެއްވާލާނީ މުވައްޒަފުންނޭ. އޭގެ ފަހުން ނަތީޖާ ނެރޭނަމޭ! ޖުނޭދަށް އެވަރު ކުރެވޭނެ!\nމޯލްޑިވްސް ކަސްޓަމްސް ސާވިސް އިގްތިސޯދު މުހައްމަދު ޖުނައިދު\nސަރުކާރުން އިންވެސްޓަރުންގެ ބާޒާރަށް!


SunOnline: Ehfaharaa dhemeehunah verikan nukurureveyne, Mihuree Raees Solih ge fahathugau: Rozaina\nއެއްފަހަރާ ދެމީހުންނަށް ވެރިކަން ނުކުރެވޭނެ، މިހުރީ ރައީސް ސޯލިހުގެ ފަހަތުގައި: ރޮޒޭނާ\nމުހައްމަދު މުޒައްޔިން ނާޒިމް 13 Aug 2020, 15:47\nރޮޒައިނާގެ ދެކަނބަރަލުން ރައީސް ސޯލިހާއެކު: ރޮޒައިނާ ވިދާޅުވީ، އެއްފަަހަރާ ދެމީހުންނަށް ވެރިކަން ނުކުރެވޭނެ ކަމަށް --- ފައިލް ފޮޓޯ/ އެމްޑީޕީ\nއެއްފަހަރާ ދެމީހުންނަށް ވެރިކަން ނުކުރެވޭނެ ކަމަށާއި މިހުރީ ރައީސް އިބްރާހިމް މުހައްމަދު ސޯލިހްގެ ފަހަތުގައި ކަމަށް ރައްޔިތުންގެ މަޖިލީހުގެ އައްޑޫ މީދޫ ދާއިރާގެ އެމްޑީޕީ މެމްބަރު ރޮޒައިނާ އާދަމް ވިދާޅުވެއްޖެ އެވެ.\nރޮޒައިނާ މިގޮތަށް ވިދާޅުވީ، ލަވަކިޔުންތެރިޔާ އަދި އެމްޑީޕީގެ ޝޯޝަލް މީޑިއާ އެކްޓިވިސްޓް މުހައްމަދު މާޖިދު (މެޒޯ މޯޑް) ކުރެއްވި ޓްވީޓަކަށް ރައްދު ދެއްވަ އެވެ.\n"އަޅުގަނޑު ޕާޓީ ފުނޑާކަށް ނޫޅެން، އަދި އަޅުގަނޑު ކަހަަލަ ނިކަމެތި މީހަކަށް މި ޕާޓީއެއް ނުފުޑޭނެ. އެކަން ކުރެވޭނީ ބޮޑުންނަށް. ތި މެސެޖް ރައްދު ކުރަން ޖެހޭ މީހާއަށް ކުރޭ. އަހަރެން މިހުރީ ޕާޓީގެ ލީޑަރު ރައީސް އިބްރާހިމް މުހައްމަދު ސޯލިހްގެ ފަހަތުގައި،" އެމްޑީޕީގެ ރައީސް އަދި މަޖިލިސް ރައީސް މުހައްމަދު ނަޝީދަށް ނުސީދާ ބަހުގެ ހަމަލާތަކެއް ރައްދުކޮށް ރޮޒައިނާ ވިދާޅުވި އެވެ.\nމެޒޯ ކުރެއްވި ޓްވީޓްގައި ވިދާޅުވީ، ރައްޔިތުން އެމްޑީޕީއަށް 65 ގޮނޑި ދިނީ ޕާޓީ ފުނޑާކަށް ނޫން ކަމަށާއި އެވާހަކަ ރޮޒައިނާ އަށް ދަންނަވާ ކަމަށެވެ.\nރޮޒައިނާ ވިދާޅުވީ، ރައްޔިތުން އެމްޑިޕީއަށް ވެރިކަން ދިނުމަށްފަހު، އެ ޕާޓީއަށް 65 ގޮނޑި ދިނީ، އުދަނގުލަކާ ނުލާ މެނިފެސްޓޯ ތަންފީޒު ކުރުމަށް ކަމަށެވެ.\n"[65 ގޮނޑި ދިނީ] އިދިކޮޅު ޕާޓީ ހެދިގެން މަޖިލިސް މެދުވެރިކޮށް ރައީސުލް ޖުމްހޫރިއްޔާ [އިބްރާހިމް މުހައްމަދު ސޯލިހަށް]އަށް ޖެއްސުން ކުރާކަށް ނޫން.މިހާރު ދެން ބޮޑު ވަރު،" ރޮޒައިނާ ވިދާޅުވި އެވެ.\nރޮޒައިނާ ވަނީ މިކަމާ ގުޅިގެން އިތުރު އެހެން ޓްވީޓްތަކެއް ވެސް ކުރައްވާފައެވެ. އޭނާ ވިދާޅުވީ، އެމްޑީޕީ ކުރި އަރުވަން "ވެހުނުހާ ވާރެއެއްގައި، ދިން އައިވެއްގައި" ހަތް އަހަރު ދުވަހު މަސައްކަތް ކޮށްފައިވާނެ ކަމަށެވެ. އަދި އެމްޑީޕީއަކީ، ހުރިހާ މެމްބަރުންގެ ޕާޓީއެއް ކަމަށާއި ޕާޓީގެ ކަންކަމަށް އެންމެންނަށްވެސް ގޮތް ކިޔޭނެ ކަމަށެވެ.\n"ބައެއް މީހުންނަށް ހީވަނީ، އެމްޑީޕީއަކީ ވަކި މީހެއްގެ ނުވަތަ ވަކި އާއިލާއެްގެ އެއްޗެއް ކަމަށް. އެހެން އޮންނަ ނަމަ، އިލެކްޝަންސް ކޮމިޝަންގައި [އެމްޑީޕީ] ސިޔާސީ ޕާޓީއެއްގެ ގޮތުގައި ރަޖިސްޓްރީ ކޮށްފައި ނޯންނާނެ. އެމްޑީޕީ ކޮންމެ މެމްބަރަކަށްވެސް ޕާޓީގައި ހަމަ އެއް ހައްގުތަކެއް ލިބިގެންވޭ. އަދި ބަޔަކު ކިތަންމެ ރުޅިއަޔަސް އެ ހައްގުތަކުގެ ބޭނުން ކުރާނަން،" ރޮޒައިނާ ވިދާޅުވި އެވެ.\nމި ސަރުކާރުގެ ނުފޫޒު ގަދަ މިނިސްޓަރުންގެ ތެރޭ ހިމެނިވަޑައިގަންނަވާ ފައްޔާޒުގެ އިތުބާރު ނެތް ކަމުގެ މައްސަލަ ހުށަހަޅުއްވަން އުޅެނީ ކޮން ސަބަބަކާ ހުރެ ކަމެއް އަދި ސާފެއް ނޫނެވެ.\nއިކްނޮމިކް މިނިސްޓްރު ފައްޔާޒު އިސްމާއިލް އިއްޔެ ވިދާޅުވީ، އޭނާގެ އިތުބާރު ނެތް ކަމުގެ މައްސަލަ ވައްދަނީ ކޮން ސަބަބަކާ ހެދި ކަމެއް ވިސްނިވަޑައި ނުގަންނަވާ ކަމަށާއި ހުންނެވީ ސާބިތު ކަމާއެކު ކަމަށެވެެ.\nމިހާތަނަށް ލިބިފައިވާ މައުލޫމާތުތަކަށް ބަލާއިރު އިތުބާރު ނެތް ކަމުގެ ގަރާރުގައި 15 އަށްވުރެ ގިނަ އެމްޑީޕީ މެންބަރުން ވަނީ ސޮއި ކުރައްވައިފަ އެވެ. އަދި އޭނާގެ ދިފާއުގައިވެސް ބައެއް އެމްޑީޕީ މެމްބަރުން ދަނީ ވާހަކަ ދައްކަވަމުންނެވެ. އެގޮތުން މިހާތަނަށް ފާޅުގައި 13 އަށްވުރެ ގިނަ މެމްބަރުން ވަނީ ފަައްޔާޒަށް އިތުބާރު އޮތް ކަމަށް ވިދާޅުވެފަ އެވެ.


UEFA in Belarus ah ves fiyavalhu alhaifi - AO News\nޔުއެފާ އިން ބެލަރޫސަށް ވެސް ފިޔަވަޅު އަޅައިފި\nޔޫރަޕްގެ މައި ފުޓްބޯޅަ އިދާރާ ޔުއެފާ އިން ބެލަރޫސަށް ފިޔަވަޅު އަޅައިފި އެވެ.\nޔޫއެފާއިން ބެލަރޫސްއަށް ފިޔަވަޅު އެޅީ ރަޝިއާއިން އިސްވެ އޮވެ، ޔޫކްރެއިންނަށް ދެމުން ގެންދާ ގަމަލާތަކަށް އެގައުމުން ތާއީދު ކުރާކަމަށް ބުނެއެވެ. އެގޮތުން ޔޫއެފާއިން ވަނީ އެ ފެޑެރޭޝަނުން ރާވާ ހިންގާ މުބާރާތް ތަކުގައި ބެލަރޫސްގައި ކުޅެވޭ އެއްވެސް މެޗެއްގައި އެގައުމުގެ ސަޕޯޓަރުން ނުވައްދާ ކުޅޭ ގޮތަށް ނިންމާފައެވެ.\nޔޫއެފާއިން ބެލަރޫސްއަށް ފިޔަވަޅު އެޅިއިރު، އެ އިދާރާއިން ބެލަރޫސްއާއި މެދު އެޅި މި ފިޔަވަޅު އަޅާފައިވަނީ ވަކި މުއްދަތެއް ނެތް ގޮތަށެވެ. ޔޫއެފާއިން ބެލަރޫސް އަށް ފިޔަވަޅު އެޅިއިރު، ދުނިޔޭގެ ފުޓްބޯޅައިގެ މައި އިދާރާ އާއި ޔޫއެފާ ގުޅިގެން ވަނީ ނިމިގެން ދިޔަ ފެބުރުއަރީ މަގުގެ 28 ވަނަ ދުވަހު ރަޝިއާ ފުޓްބޯޅައިގެ ހުރިހާ ހަރަކާތަކުން ސަސްޕެންޑް ކޮށްފައެވެ.\nރަޝުއާއާއި ބެލަރޫސްއަށް އެޅި ފިޔަވަޅުތަކާއި ގުޅިގެން ވާހަކަ ދައްކަމުން ޔުއެފާގެ ރައީސް އަލެކްސަންޑަ ޗެފެރިން ވިދާޅުވީ މި ވަގުތުގެ ހާލަތަށް ބަލާއިރު ބެލަރޫސާއި ރަޝިއާ އަށް އަޅާފައިވަނީ އެންމެ އެކަށީގެންވާ ރަނގަޅު ފިޔަވަޅުތަކެއް ކަމަށް ގަބޫލު ކުރެވޭ ކަމަށެވެ. އަދި ފުޓްބޯޅަ އަކީ ހަމަހަމަކަމާއި އިންސާފަށް ލޯބިކުރާ ކުޅިވަރަކަށް ވާތީ މި ވަގުތަށް އަޅާފައިވާ ފިޔަވަޅުތައް ރަނގަޅުކަމަށާއި އަދި މި ގައުމުތަކަށް އަލުން ފުރުސަތު ދެވޭނެ ސީދާ ތާރީހެއް ބުނަން ދަތި ކަމަށްވެސް އޭނާ ވިދާޅުވިއެވެ.\nޔުއެފާ އާއި ފީފާ އިން ރަޝިއާގެ ޓީމުތައް ފުޓްބޯޅައިގެ ހަރަކާތްތަކުން ސަސްޕެންޑްކުރަން ނިންމާފައިވާ ނިންމުން ބަދަލުކުރަން ރަޝިއާ އިން މިހާރު ވަނީ ކޯޓް އޮފް އާބިޓްރޭޝަން ފޯ ސްޕޯޓްސް (ސީއޭއެސް) އަށް މައްސަލަ ހުށަހަޅާފަ އެވެ.